
Icoană portabilă a Sfintei Maria Magdalena şi a Sfântului Siman, 
ctitorii Mănăstirii Simonas Petras (1730), 


Icoana portabilă a Siintei Maria Magdalena 
din Sfanta Mănăstire Dionisiou, sec. al XVILI-lea. 


Prolog 


Cinstita mână stângă izvorâtoare de har a Sfintei, slăvitei mironosițe şi cea 
întocmai cu apostolii Maria Magdalena, constituie o binecuvântare pentru 
mănăstirea noastră şi o sfântă laudă, bogăţie şi renume pentru Sfântul Munte, dar şi 
un odor multcinstit al Bisericii lui Hristos. 


Sărbătoarea Sfintei se prăznuieşte în mod strălucit în sfânta noastră mănăstire pe 
data de 22 iulie. Sfânta Maria Magdalena împreună cu Sfântul Cuvios Simon, izvo- 
râtorul de mir constituie cei doi stâlpi şi ctitori ai mănăstirii Simonos Petras. 


Necesitatea editării unei cărți care să cuprindă viaţa, petrecerea şi locul Sfintei 
Magdalena printre ucenicii lui Hristos, atitudinea ei vitejească la Răstignirea şi 
învierea lui Hristos şi, în general, activitatea ei apostolească, precum şi cele 
privitoare la confuzia care s-a făcut cu privire la curăția ei feciorelnică, ne-au 
preocupat adeseori. 


De aceea, am hotărât să încredințăm o asemenea operă leromonahului Theologos, 
care a considerat ca pe o binecuvântare faptul de a se ocupa ştiinţific de un astfel 
de studiu, cercetând izvoare vrednice de crezare. 


Desigur, încercarea în discuție impunea multe dificultăui, dat fund faptul că 
mărturiile autentice din Scripturi despre viaţa şi activitatea misionară a Sfintei sunt 
limitate şi informa- ţiile corespunzătoare puteau fi extrase numai din operele 
Sfinților Părinți ai Bisericii noastre şi din mărturiile au- tentice ale Tradiţiei noastre 
bisericeşti, atât cele vechi, cât si cele mai noi. 


Cartea în discuție, Sfânta Maria Magdalena. Sfântul odor al Mănăstirii Simonos 
Petras (termenul odor fiind luat de la Slava Lutiei din slujba Sfintei), credem că 
prezintă complet imaginea personalităţii Sfintei Maria Magdalena.De aceea se şi 
editează acum pentru luminarea şi zidirea sufletească a credincioşilor evlavioşi 
care o cinstesc pe Mania Magdalena. Fa ocupă un loc de seamă printre femeile la 
care face referire Noul Testament. 


Pe de altă parte, mâna făcătoare de minuni şi izvorâtoare de mir a Sfintei noastre 
care s-a atins de Cel Neatins, Domnul cel înviat şi Dumnezeul nostru, este pusă la 
închinarea pelerinilor evlavioşi înlăuntrul sfintei noastre Mănăstiri, în fiecare zi, 
dar şi afară din mănăstire, când se scot spre închinare şi binecuvântare pentru 
sfinţirea poporului drepteredincios al lui Dumnezeu. 


Fără îndoială, înmiit au a se folosi închinătorii care imită, atât cât le este cu putinţă, 

sfânta şi dumnezeiasca ei vieţuire, vrednică de imitare şi, mai ales, credinţa, 

adâncimea dragostei şi devotamentul ei pentru Cel ce a pătimit pentru noi şi S-a 
îngropat şi a înviat, Hristos, Domnul şi Dumnezeul nostru. 

Arhimandritul Elisei, 

Starețul Sfintei Mănăstiri Simonos Petras 


Introducere 


În această carte se depune efortul de a aduce sub ochii credincioşilor evlavioşi, cât 
mai autentic posibil, acele elemente păstrate care înfăţişează chipul măreț al 
mironosiţei, al celei întocmai cu apostolii, Sfânta Maria Magdalena. 


= Mai concret, în primul capitol se prezintă viața şi petrecerea Sfintei Maria 
Magdalena, cu referire specială la originea şi educaţia ei, şi îndeosebi la 
prezenţa ei energică, în calitate de uceniţă a lui Hristos, la chinuitorul drum 
al Dumnezeului-om către Răstignire. Dragostea ei faţă de învățătorul 
Hristos a învrednicit-o să devină prima uceniţă a învierii. În continuare, vor 
urma activitatea ei apostolească, urmată de caznele din Ierusalim si 
adormirea ei în Efes. 

= În capitolul al doilea, interesul se concentrează asupra temei răstălmăcirii 
şi defăimării persoanei Sfintei Maria Magdalena, mai cu seamă în Apus, şi 
asupra restabilirii adevărului istoric în privinţa acestui lucru. în acest Scop 
se va da cuvântul Părinților Bisericii, Imnografiei şi tradiției sinaxarelor. 

= În capitolul al treilea sunt înregistrate informaţiile istorice referitoare la 
cinstea şi la minunile Sfintei Maria Magdalena de-a lungul timpului în 
Muntele Athos, la metocurile Mănăstirii Simonos Petras şi în alte părți. 


Se face referire specială şi la „ieşirile” cinstitelor moaşte ale Sfintei Maria 
Magdalena în Rusia în anii 1888-1892 şi în 2006, dar şi la ieşirile, mai dese, în 
spaţiul elen. 


De asemenea, sunt înscrise locurile de cinstire ale Sfintei Maria Magdalena, 
precum mormântul Sfintei, Sfintele Mănăstiri şi Biserici, paraclisele, precum şi 
moaştele păstrate, care se află împrăştiate în întreaga Biserică Ortodoxă. 


Dar în mod special, va fi vorba despre istoria plină de peripeții a sfintelor moaşte a 
cinstitei mâini şi se va pecetlui acest capitol cu referirea la prezenţa vie a acestor 
moaşte de har izvorâtoare şi nestricăcioase, a acestei mari comori a Mănăstirii 
Simonos Petras şi a Bisericii noastre. 

În acest mod, se oferă o informaţie generală cu privire la acest chip al Bisericii 
noastre care constituie modelul vieţii duhovniceşti şi apostolice, al unei credinţe 
înflăcărate şi unei iubiri jertfelnice faţă de Domnul. 

Prin toate cele câte s-au scris pe larg suntem datori să mărturisim că cercetarea 
noastră nu a epuizat subiectul, din pricina chipului pluridimensional al Sfintei care, 
după Preasfânta Maică a lui Dumnezeu şi mama Maicii lui Dumnezeu, Sfânta Ana, 


este cinstit în mod special în Sfântul Munte. Astfel, fără îndoială, se impune un 
studiu încă şi mai ştiinţific decât acesta. 


Lucrarea de faţă are în vedere mai înainte de toate prezentarea icoanei marii 
noastre Sfinte şi apoi folosul duhovnicesc al credincioşilor din expunerea înălțimii 
VIEŢII şi petrecerii el. 


Pentru o prezentare mai completă a acestei biografii şi a acestui studiu am preluat 
informaţii din bibliografia existentă. Din această poziţie exprimăm, după cum se 
cuvine, călduroase mulțumiri şi felicitările noastre autorilor prețioaselor cărți care 
s-au scris despre Sfânta Magdalena. 


În mod concret, aducem mulţumiri înţeleptului monah Patapie pentru studiul lui 
desăvârşit scris în general despre Sfânta, şi în mod cu totul special pentru 
cercetarea care are legătură cu literatura imnologică despre ea; domnului 
Evanghelos Karadimos pentru studiul lui ştiinţific minuţios care le precede mai 
ales cronologic pe toate celelalte pe care le-am amintit aici; domnului Constantin 
Garitsis pentru importanta cercetare şi studiere atentă în principal a Evanghelulor 
apocrife, a textelor omiletice, a părinților Bisericii şi a tradiției sinaxare. În final, 
Domnului Manouil Tasoula, pentru cercetarea lui cu privire la tradiţiile existente 
despre Sfânta Maria Magdalena în Apus, precum şi la peripeţule sfintelor ei 
moaşte. Acestuia, precum şi părintelui Patapie îi datorăm călduroase mulțumiri 
pentru trimiterea prețiosului material fotografic şi arhivistic care avea legătură cu 
Sfânta şi care ne-a ajutat semnificativ în alcătuirea prezentului studiu. În cele din 
urmă, datorăm mulţumiri Domnului Th. Giancu, care s-a oferit cu nobleţe să-şi 
asume îngrijirea ediţiei prezentei cărţi, în calitate de profesor la Universitatea 
Aristotel din Tesalonic. 

Sfântul Simon, Sfânta Maria Magdalena și Înainte-Mergătorul, 
lenuana ctitorilor de la Chilia lui Donta din Simonos Peltaa (1857), 


I. Viaţa Sfintei Maria Magdalena 


1. Originea şi creşterea Sfintei 


Începând istorisirea vieţii şi petrecerii Sfintei Maria Magdalena, chemăm mai întâi 
ajutorul ei, pentru a-i reda corect viaţa, pe baza istorisirilor evanghelice, pe baza 
textelor patristice şi hagiografice, precum şi a tradițiilor care s-au păstrat. 


Mania Magdalena, cum mărturiseşte şi numele ei, s-a născut în Magdala Galileei. 
Numele ebraic „Magdala" înseamnă turnul lui Dumnezeu. Probabil de la acest fapt 
pornind, însuşi Hristos a căutat pretext pentru a-i atribui supranumele acesta, aşa 
cum a făcut cu ceilalți ucenici ai Lui. 


Se spune că „le-a pus lor nume" !. Astfel, pe fiii lui Zevedeu, Iacob şi loan, i-a 
numit „Boanerghes", care înseamnă „fiii tunetului" 2. Pe Simon l-a numit Chefa, 
care se va numi Petru $. Pe vameşul Levi l-a numit Matei, care se tâlcuieşte „darul 

lui Dumnezeu". Pe Iuda Leweul l-a numit Taddeu *. Pe Toma l-a numit 
„Geamănul", ca să arate, potrivit lui Theofanes Kerameus (sec. XII) A dispoziția 


ostenitoare faţă de ucenicii Lui; şi aşa mai departe. 


O informaţie unică despre patria Sfintei ne-o dă Sfântul Evanghelist Matei, în Noul 
Testament ”, când spune că lisus după minunea hrănirii celor patru mii de bărbaţi, 
după ce a slobozit mulțimile, S-a urcat în corabie si a venit în ţinutul Magdalei. 
Evanghelistul Marcu € înaintează cu un pas, zicând că lisus, împreună cu ucenicii 
lui, a venit ai corabia în părţile Dalmanouthei ? care era un ţinut pescăresc pe malul 
lacului Ghenizaret aproape de Magdala, Din această regiune provenea şi Sfânta 
Maria Magdalena. 


Mc. 3,16-19 

* Mc. 3,17 

“In 1, 42 

* ML. 9, 9 Mc. 2,14 

Mt. 10,3 

* Omilia la Evanghelia a 7-a de dimineaţă, PG 132, 660 [se referă la Evanghelia a 7-a din cele 
11 care se citesc la Utrenie]. 

Mt. 15, 39 

* Mc. 8,10 

* Dalmanoutha, patria Sfintei Maria Magdalena, se afla la 5 km la sud de Marea Tiberiadei pe 
coasta de apus a țărmului. Dalmanoutha şi Magdala nu e nevoie să fie identificate. Erau zone 
apropiate (H Bpt|OKEVTLK- Kart HBtWK- L.yKvkKAoxaiOEta), 4, col. 895]; de asemenea 
varianta aramaică a Magdalei, Dictionnaire Encyclopedigite de la Bible, Brepols, 2002, p. 328 


Satul Magdala este la o distanţă de patru kilometri N-V de oraşul Tiberiada şi se 
află pe coasta apuseană a țărmului, în regiunea satului arab de astăzi El-Megdel ' . 
S-a observat de către cercetători că numirile oraşelor şi satelor de pe țărm sunt 
legate direct de pescuit. Astfel, Bethsaida se traduce „locul cu peşte”. Magdala era 
numit de către rabini „Tumul peştilor" (Migdal Nounaîâ) !! sau „Peştii uscați". 


Dar Maria Magdalena din Magdala s-a arătat cu adevărat turn întrupat al lui 
Dumnezeu, ca una care provenea din Magdala, dar în primul rând fiindcă în 
întreaga ei viaţă şi-a păzit locul de cinste, pe care i l-a încredinţat Dumnezeu, să fie 
deopotrivă cu apostolii. 


În izvoarele istorice greceşti şi în special în Flavius Josephus, Magdala este 
cunoscută ca „„Tarichaia”. În vremea lui Hristos satul era faimos pentru peştii uscați 
de la care şi-a luat şi numele, potrivit rabinilor. Se pare că locuitorii ei, deşi erau 
iudei, erau influenţaţi de elenism. La săpăturile arheologice care au avut loc în 
spațiul vechii Magdale, au fost descoperite ruinele unei sinagogi din vremea lui 
Hristos, ruinele unei vechi mănăstiri şi piaţa centrală. 


Monahul Epifanie, care a vizitat Magdala la mijlocul secolului al IX-lea, a găsit 
biserica zidită pe locul unde, potrivit tradiţiei, se afla casa Sfintei Maria Magdalena 
2. 


Lacul Ghenizaret este încă şi astăzi unul dintre cele mai frumoase locuri de pe 
pământ. A fost comparat cu cele mai faimoase lacuri. Acesta în vremea lui Hristos 
se mai numea şi Marea Galileei '* sau Marea Tiberiadei '*. Dealurile de primprejur 
formează o imagine în basorelief plină de frumuseţe şi sunt acoperite cu culturi *. 
Lungimea lacului este de aproximativ 20 de km, iar lăţimea este de aproximativ 9,5 
până la 11 km. Adâncimea este de 50 de metri până la 70 de metri, şi coboară brusc 
până la 250 de metri în zona de nord unde curge Iordanul. Apa lacului este sălcie. 
Spre sud, izvorăsc izvoare calde a căror apă este vestită ca tămăduitoare. De câteva 
ori pe an, lacul este tulburat de furtuni puternice, ca şi în vremea lui lisus, care 


9 „Magdala", OH£, 8, coli. 439-440 

' Giuseppi Ricciotti, Viaţa lui lisus Hristos, Atena, f.a., p. 358 

* V. Tzaferi, Sfintele Locuri, ed. E. Tzaferi A.E., Atena, 1992, pp. 169-170. 

Mt. 4, 18; Mc. 1, 16 

“In 21,1 

> D. Rops, Viaţa cotidiană în Palestina în vremea lui Hristos, ed. Dim. Papadima, Atena, 1990, 
p. 18. 


provin din vânturile puternice ale zonei !€. Într-una din aceste furtuni s-a primejduit 
să fie scufundată şi corabia cu ucenicii lui lisus, Care însă a liniştit furtuna numai 
prin Cuvântul Lui !! . Deasupra acestei ape a păşit şi Petru !%. Domnul a plutit de 
multe ori cu corabia pe acest lac, şi în oraşele care se aflau în jurul lui au avut loc 
cele mai multe minuni ale Lui. 


Lotografie cu oraşul Tiberiada astăzi. 


Oraşul Capernaum a fost centrul şi punctul de pornire al activităţii Lui. În acest lac 
pescuiau şi ucenicii lui lisus chiar mai înainte de a fi chemaţi la vrednicia 
apostoliei. După învierea lui lisus, la acest lac s-au întors şi ucenicii, acolo unde 
L-au şi văzut pe Domnul înviat şi unde li S-a şi arătat sii 


1 OHE, 4, col. 299-300. 
“ Mt. 8,23 et passim 

*5 Mt. 14, 22 

In 21, 1 et passim 


Veche fotografic a satului Magdala (aproximativ 1920), 


Veche fotografie a satului Magdala (aproximativ 1920) 


Frumuseţea lui este lăudată printre alţii şi de Frederic Farrar în inegalabila limbă 
literară a traducătorului Alexandru Papadiamanti: „Lacul cu apele lui sclipitoare 
de cristal zace pe fundul unui căuş uriaş şi se află cu 212 metri mai jos de 
suprafața Mediteranei. De aceea păstrează acolo căldura sufocantă. Lacul stă 
neclintit ca o piatră de opal cu sclipiri de smarald (ca o piatră prețioasă fulgerând 
verde închis) în interiorul dealurilor verzi. Apele sunt încă atât de frumoase în 
limpezimea lor, ca atunci când Petru a aruncat mrejele în ele şi lisus vedea în 
adâncurile lor cristaline. Lumina soarelui luminează încă locul de jur împrejur, 
văzduhul se înmiresmează de la miresmele naturale, iar turtureaua ciripeşte în văi 
şi pelicanul pescuieşte prin ape. Mult mai uimitoare şi mai minunate erau lacul şi 
locurile acelea în vremea venirii Lui. Flavius Josephus, când descrie cu uimire 
frumusețile lui, ajunge la concluzia că anotimpurile anului par să se fi certat între 
ele pentru a deține acest loc şi că întreaga fire l-a plăsmuit ca pe un model şi ca pe 
un exemplu. lar Talmudiştii au un proverb, cum că Dumnezeu a plăsmuit şapte 
mări în pământul Canaanului, dar o singură mare, cea a Galileei, şi-a ales-o 
pentru Sine. Cel mai mic sat al Galileei atunci, cum mărturiseşte Flavius Josephus, 
avea fiecare peste 15 000 de locuitori." 


Farrar îşi încheie frumoasa descriere, prin condeiul lui Papadiamanti, subliniind că 
în vremea lui Hristos, Galileea era un centru de activitate pentru neamuri şi pentru 
iudei şi că în jur de patru mii de corăbii pluteau pe coastele lacului. 


În acest mediu frumos s-a născut şi crescut Sfânta. Părinţii ei, potrivit Sfântului 
Simeon Metafrastul (910-950 sau 989) şi lui Nichifor Callist Xanthopol (1256- 
1335) se numeau Siros şi Euharistia. 


Se mai transmite încă de Nichifor Callist Xanthopol că Magdalena era fiica 
cananeencei care l-a rugat pe lisus să-i vindece pe fiica ei care era de- monizată 
(Mt. 15, 22). 


Dar Panayiotis Trembelas susţine că în omiliile clementine se spune că mama 
Sfintei Maria se numea Iusta şi fiica ei - Veronica ”. Erau bogaţi şi în acelaşi 
timp iubitori de săraci şi nobili. Purtau de grijă de văduve şi de orfani şi lucrarea 
lor neîncetată era meditarea legii mozaice. Cultivau aşadar în sufletul curat al 
Măriei dragostea pentru legea lui Dumnezeu, dreapta credinţă şi curăţia. 


Trebuie să se ia în considerare că în perioada la care ne referim, în fiecare familie 
evreiască, în acord cu porunca legii mozaice, copiii erau mare binecuvântare (Ps. 
127, Ps. 128), desigur, cu o preferință specială pentru băieți. 


Legea era categorică în privinţa faptului că fiecare copil de parte bărbătească 
trebuia să fie tăiat împrejur. În timpul lui Hristos circumcizia trebuia să fie făcută 
la opt zile de la naştere. Pentru fetiţe existau ritualuri cu caracter religios asemă- 
nătoare ca să se însemneze prin aceasta şi apartenenţa lor la poporul ales. 


În legătură cu numele pe care îl puneau copilului era credinţa că acesta reprezenta 
un element constitutiv al personalității sale şi că influenţa şi caracterul lui. Din 
acest motiv, dreptul alegerii numelui aparținea capului familiei, tatăl. Totuşi de 
cele mai multe ori alegerea se făcea după aceea din acordul ambilor părinți. Părinţii 
au dat aşadar micii lor fetiţe numele de Maria, un nume de femeie obişnuit şi l-au 
însemnat cu pecetea lui Dumnezeu ”. 


* P.N. Trempelas, Comentariu la Evanghelia după Matei, ed. Sotir, Atena, 2000, p. 292 şi 
Haralambie Sotiropoulos, Cele patruzeci de zile pe pământ ale Domnului înviat, Sfânta 
Mănăstire stavropighie sinodală a cuviosului Simeon Noul Teolog, Kalamos, 2011. 

*1 Numele Mariam este o alterare a numelui surorii lui Moise, Miriam. Încă şi o influență a 
cuvântului aramaic Mari poate îl pronunțau Mariam, care în continuare a fost elenizat sau 
latinizat în Maria care înseamnă Stăpână. D. Rops, op. cit., p. 128. 


Primii ani Mana a rămas dependentă de maica ei, de vreme ce bărbaţii iudei nu 
păreau să aibă vreun amestec în grija copiilor zi de zi. Este însă adevărat că femeile 
iudaice erau mame minunate, atente şi dedicate. Biblia este plină de exemple de 
iubire maternă. Ceea ce israeliții considerau lucrul cel mai important era educația 
morală. Şi fiindcă legea morală se întâlnea cumva cu legea religioasă, cea dintâi 
datorie morală a tatălui era să-i înveţe pe copii poruncile lui Dumnezeu. De 
asemenea, părinţii istoriseau micuţilor lor toate minunile pe care le făcuse Iahve 
poporului său. Funcţia de învăţător o aveau la mare cinste. Spuneau că învățătorul 
de şcoală este îngerul purtător al Celui Veşnic! 


La şcoală învățau pe copii Sfânta Lege a lui Dumnezeu. Studiau limba, gramatica, 
istoria, Tora. „În aceasta", zice, Flavius Josephus, despre Sfânta Scriptură, „cineva 
află cea mai bună cunoştinţă si izvorul fericirii”. Acelaşi scriitor se lăuda că la 12 
ani o ştia toată pe dinafară. Apostolul Pavel, de asemenea, îi amintea ucenicului lui 
Timotei că ştia Sfintele Scripturi de la vârsta prunciei ”. 


Cu privire la pretenţia de educaţie a fiicelor iudeilor, era diferenţă de opinii. Unui 
rabini refuzau dreptul fetelor de a se cultiva, fiindcă femeia nu avea nici o poziție 
oficială în religie. Cu toate acestea, alții nu aveau aceeaşi părere. Deşi însăşi 
scrierea talmudică excludea femeile de la educaţie, se referă totuşi şi la valoarea de 
care vorbea un înţelept: „Fiecare bărbat trebuie să înveţe Tora (Legea) pe fiica lui”. 
Daca judecăm însă după exemplul micuţei Fecioare Maria, putem să presupunem 
că multe fete de iudei cunoşteau Scriptura la fel de bine ca şi frații lor. De 
altminteri, ideea unei educaţii care să nu fie religioasă era de neconceput în Israel . 


Prin urmare, în acord cu tradiția iudaică, putem trage concluzia că Mana 
Magdalena a avut parte de la o vârstă fragedă de întreaga educație religioasă. 
Părinţii ei bogaţi, mai înainte de a muri s-au îngrijit ca fiica lor să fie învățată 
întreaga Lege (Tora). În mod cu totul special, Maria iubea studiul Psaltirii si era 
interesată să afle de la Profeţi cele referitoare la Mesia, adică cele despre Hristos. 


În acord cu biograful ei, Nichifor Callist Xanthopol, lucrarea ei de căpetenie era 
postul şi rugăciunea, reaua pătimire în trup şi totala ei afierosire lui Dumnezeu. În 
tinereţea ei, cultiva curăția şi păzea virtutea fecioriei. Fugea de sărbători, petreceri 
ŞI vizite şi îi plăcea să trăiască în curăţia minţii, în linişte şi în neîncetata meditaţie 
a Scripturilor, având astfel o neîntreruptă comuniune cu Dumnezeu. Aflându-se 
Sfânta într-o asemenea stare duhovnicească, biograful ei spune că s-a năpustit 
diavolul împotriva ei cu toată puterea lui şi că a pus şapte demoni să o chinuiască. 


“II Tim. 3,15 


Poate planul lui Dumnezeu era să fie încercată cu şapte demoni, ca să fie condusă 
la desăvârşirea duhovnicească, fiindcă după tămăduirea ei L-a urmat pe 
binefăcătorul ei lisus cu absolut devotament şi a fost arătată deopotrivă cu 
apostolii. 


2. Sfânta Maria Magdalena, ucenica lui Hristos 


Potrivit istorisirilor Evangheliştilor Matei ” şi Marcu ”, Maria Magdalena L-a 
cunoscut pe Iisus în ţinuturile Magdala sau Dalmanoutha. Acolo, împreună cu cei 
doisprezece ucenici ai Lui, pe un deluşor pitoresc, vizavi de lacul Ghenizaret se 
adunaseră patru mii de oameni din popor, care cu mult dor urmăreau învăţătura 
dumnezeiască a preadulcelui învăţător şi îşi aduseseră bolnavii ca să fie tămăduiţi 
de Marele Doctor al sufletelor şi al trupurilor. Acolo s-a petrecut minunea săturării 
celor patru mii de bărbaţi, fără femei şi copii. Acolo, aşadar, s-a vindecat şi Maria 
Magdalena de biciul celor şapte demoni. Dar mai înainte de toate, s-a tămăduit 
după credinţa ei. Credinţa ei s-a întărit în dumnezeiasca învăţătură şi văzând 
extraordinarele Lui minuni. Astfel, crede nezdruncinat în dumnezeierea Lui si îl 
urmează cu credinţă împreună cu apostolii şi cu alte femei evlavioase care nu voiau 
să se întoarcă la ale lor. 


Hristos scoțând demonii din Maria Magdalena. 
Frescă a Sfintei Mănăstiri Petru şi Pavel, Klcinovou Kalambakas, 


“Mt. 15, 30-39. 
“Mc. 8, 1-10. 


Părăseşte astfel părinţii şi rudele şi toate cele pământeşti şi ÎI urmează pe Domnul 
cu toată puterea sufletului ei. Din acel moment devine ucenică devotată şi 
credincioasă şi II urmează pe lisus in călătoriile Lui în Galileea şi Iudeea. 


Din istorisirile evangheliştilor, o vedem că se află mereu în cercul strâmt al 
femeilor care îl urmau pe Domnul. În mod evident, atunci a cunoscut-o şI pe 
Preasfânta Maica Domnului nostru, împreună cu care nu era numai de un nume, ci 
şi de un suflet. Magdalena, ca una care era bogată, se îngrijea de hrana lui lisus şi a 
ucenicilor Lui. 

Cât despre tămăduirea ei de cei şapte demoni şi despre relația ei cu cercul restrâns 
al uceniţelor lui Hristos, cea mai importantă mărturie este a lui Luca ?. 


Maria Magdalena I-a însoţit pe Domnul la învierea lui Lazăr, cu gândul de a 
mângâia pe surorile lui. Când, mai cu seamă, L-a văzut pe Hristos lăcrimând şi 
când L-a auzit cu glas puternic şi curat zicând: „Lazăre, Lazăre, vino afară" 20 să 
minunat de minunile lui Dumnezeu, zice iarăşi biograful ei şi encomiastul Nichifor 


Callist Xanthopol. 


Încă într-un caz pe care ni-l istoriseşte Evanghelistul Luca 21 când Hristos L-a 
slobozit pe mut de demon şi el a vorbit, atunci unii au rămas uimiți, alții L-au 
acuzat pe Hristos că scoate demonii „cu căpetenia demonilor, Beelzebul". În acest 
text, lisus Hristos respinge acuzaţia că lucrează prin satana. Aşadar, în timp ce 
Domnul vorbea despre duhurile necurate, o femeie, care, potrivit lui Nichifor 
Callist Xanthopol , era Maria Magdalena, a strigat şi a zis: „Fericit pântecele care 
te-a purtat şi sâni pe care i-ai supt". Dar EI a zis: „Fericiţi sunt şi cei ce ascultă 
cuvântul lui Dumnezeu şi îl fac pe el" %. 


Sfânta Maria L-a urmat, ca ucenică devotată Lui, din Galileea până în Iudeea şi L-a 
însoţit în Intrarea lui triumfală în Ierusalim *. L-a însoţit de asemenea şi pe drumul 
Păuimuru, la Răstignire, împreună cu Născătoarea de Dumnezeu. Născătoarea de 
Dumnezeu stătea sub Crucea Fiului ei din pricina iubirii ei de mamă. Salomeea era 
de față, fiindcă era rudă cu Maica Domnului. lar Maria Magdalena s-a aflat şi ea 
împreună cu rudele lui lisus, fiindcă avea o mare legătură cu ele şi cu lisus, o 


* Le. 8, 1-3 


“ In 11,43 

* Le. 11,14-28 
% Lc. 11, 27-28 
* Mc. 15,41 


legătură care rivaliza în dragoste şi dăruire cu rudenia însăşi, care nu este 
întotdeauna cea mai puternică legătură a dragostei. 


In mod corect, evanghelistul loan spune că Magdalena se afla printre persoanele 
care erau cel mai strâns legate de Iisus, fie din pricini de rudenie, fie din raţiuni 
duhovniceşti. 


3. Sfânta Maria Magdalena la Răstignirea lui Hristos 


În clipele tragice ale Pătimirii Domnului nostru este prezentă şi Sfânta noastră. 
Trăieşte evenimentele clipă de clipă pe toată durata lor. In cele trei Evanghelii 
Sinoptice se relatează, după cum urmează, prezenţa Sfintei Maria Magdalena Ia 
Cruce. 


Evanghelistul Matei “ relatează prezenţa ei specificându-i numele. În continuare, 
descrie îngroparea lui Hristos de către Iosif din Arimateea, ucenic al lui Hristos, 

care ceruse de la Pilat (t 36), şi a primit, preacuratul şi fără de prihană 
dumnezeiescul Trup. Notează de asemenea evanghelistul că „au rămas acolo stând 
lângă mormânt Maria Magdalena şi cealaltă Marie". Evanghelistul Marcu *! şi 
evanghelistul Luca ” istorisesc moartea şi îngroparea lui Hristos, ca şi 
evanghelistul Matei. Acelaşi fapt al urmării femeilor la mormânt şi al urmăririi 


îndeaproape a rânduielii de îngropăciune este relatat de toţi cei trei evanghelişti. 


În final, evanghelistul loan “ nu numai că istoriseşte marele fapt al Răstignirii lui 
Hristos, dând toate amănuntele ca un martor ocular, ci ne şi asigură de prezenţa 
Mariei Magdalena în punctul culminant al dumnezeieştii pătimiri, precum şi a altor 
sfinte femei care se aflau lângă Crucea lui Hristos. 


Nichifor Callist Xanthopol, tâlcuind relatările evangheliceşti corespunzătoare, 


descrie într-un mod cutremurător cum a trăit Sfânta Maria Magdalena 
momentele Patimilor: „înţelegi, frate, cât a pătimit atunci în curtea Arhiereului, 
unde se afla Arhiereul, fericita Magdalena care se prefăcea că este o femeie 
Simplă şi dezinteresată şi aştepta să afle hotărârile pe care le vor lua împotriva 


* Mt. 27,55-61 

“Mc. 15, 40-41 şi 47. 

% Le. 23, 44-56. In descrierea Sfântului Evanghelist Luca, la versetul 55, cuvântul textului 
icuTaicoA4ouGijaaam, potrivit cu tradiția hermeneutică, înseamnă că femeile l-au urmat pe Iosif 
şi ajutoarele lui în lucrarea coborării de pe Cruce. Mai înseamnă şi că şi-au luat asupra lor 
grija, sub supravegherea Magdalenei, să se lipească de obştea lui Iosif, ca ajutoare. 

* In 19, 25-42. 


Lui, ca să le facă cunoscute Maicii Lui. Inima ei s-a Sfâşiat de durere, nu mai 
puțin decât Maicii Lui, când a văzut şi a auzit mărturiile mincinoase şi 
batjocurile şi biciuirile, flagelările, pălmuirile, înjosirile, haina mincinoasă de 
porfiră, punerea cununei de spini pe cap şi toate celelalte pe care îndelunga 
răbdare a lui Dumnezeu le-a îngăduit celor răi şi răufăcătorilor să le facă! [...] 
după ce toate aceste chinuri le-au făcut nerecunoscătorii iudei, plini de ură şi 
răutate, L-au dus pe Domnul la locul Căpățânii unde era înălţată Crucea şi lisus 
atârna sus pe ea, jalnică privelişte. Atunci numai Maria Magdalena a putut să se 
apropie de lisus, Care era gol, pe Cruce şi schimbat de răni şi pătimiri, împreună 
cu Maica Lui şi cu ucenicul iubit al Lui. A fost învrednicită atunci Sfânta 
Magdalena să se atingă cu mâinile ei de preacuratele acelea picioare şi cu gura 
ei să sărute rănile şi să-şi amestece lacrimile cu sângiurile". 


Şi continuă Xanthopol: „Cum au putut să-L vadă încă şi mort? Şi cum oare 
acelea nu şi-au dat sufletul mai înainte de lisus? Cum nu şi-au Sfăşiat 
veşmintele când au văzut că S-au despicat pietrele şi soarele s-a ascuns în 
întuneric şi luna s-a întunecat, fiindcă pătimea Ziditorul? Sfânta Magdalena 
după toate acestea şi-a asumat grija îngropăciunii. A venit la Iosif al Arimatheei, 
fiindcă ştia că acela avea mormânt nou, nefolosit, în cel mai frumos loc, într-o 
grădină închisă. L-a îndemnat, aşadar, Sfânta noastră să lepede frica de 
primejdie şi să îndrăznească a cere trupul lui lisus de la Pilat, în timp ce el însuşi 
se gândea să-L îngroape pe ascuns. 


După ce Iosif a luat permisiunea, a venit şi Nicodim, ucenicul cel nocturn şi au 
pregătit toate cele necesare pentru a-L da jos de pe Cruce. Maria Magdalena, 
fiindcă se temea să nu cumva Să se zdrobească vreun os din oasele Stăpânului 
Hristos, l-a rugat pe Nicodim să fie cu luare aminte. Tot ea a sărutat cuiele şi 
picioarele acelea minunate şi a îmbrăţişat întreg trupul Stăpânului şi 
Mântuitorului ei. Faţa însă nu a îndrăznit Să o atingă, mai întâi din evlavie şi 
adânc respect, şi apoi i-a lăsat-o îndureratei Maicii Domnului pe care o mângâia 
ținându-i mâna şi capul care se îngreuna din pricina întristării insuportabile şi o 
împiedica de la tânguirile de îngropăciune. 


A poruncit Maria Magdalena mai ales lui Nicodim şi lui Iosif să înfăşoare cât de 
repede trupul în giulgiu şi să-L ungă cu Smirnă şi, ca pe o comoară, să-L pună 
în mormânt. Și toate celelalte lucruri de îngropăciune ea le-a pregătit mai 
dinainte pentru că avea locul al doilea după Maica Domnului şi în privinţa 
întristării, şi în privinţa a toată grija”. 


Magdalena o sprijină pe Născătoarea de Dumnezeu la Răstignirea lui Hristos, 
Frescă a lui Teofan al Cretei, Sfânta Mănăstire Stavronikita (1546), 


Magdalena o sprijină pe Născătoarea de Dumnezeu la Răstignirea lui Hristos. 
Frescă a lui Teofan al Cretei, Sfânta Mănăstire Stavronikita (1546). 


Modul liric al descrierii biografului nu este departe de realitatea istorică a faptelor. 
In afară de biograful şi encomiastul Sfintei noastre, Nichifor Callist Xanthopol, 
printre alții, şi Iosif Vryennios descrie priveliştea înfricoşătoare a Răstignitului, 
pe care a trăit-o Maria Magdalena. „îmbrăţişează Crucea - zice — şi sărută 
tălpile picioarelor”. Adică umblă neliniştită în jurul Crucii, îşi sparge pieptul de 
durere prin strigăte, se apropie şi sărută tălpile picioarelor Răstignitului. Şi, 
„Stropită de sângele Stăpânului, cu părul despletit, îl cheamă pe nume, răcneşte, 
se închină şi suspină şi varsă râuri de lacrimi”, în timp ce îmbrățişează Crucea, 
picături din sângele Lui cădeau peste ea şi s-a atins de sângele care curgea pe jos 
din rănile piroanelor Răstignitului. 


Aşa o prezintă Iosif Vryennios, cu părul despletit, îmbibată de sângele Stăpânului, 
plângând cu strigăte şi cu lacrimi neîncetate şi închinându-se tainei Pătimirii de 


voie a Domnului. Dar, în acelaşi timp, Magdalena încerca să o susțină pe mult 
îndurerata Maică a lui Dumnezeu, devenind pentru ea sprijinul omenesc în acele 
clipe tragice. 


În acord cu Maxim mărturisitorul mai ales, Maria Magdalena şi Maria lui Cleopa, 
când se aflau la Cruce, au venit puţin mai aproape de Născătoarea de Dumnezeu, 
au mângâiat-o şi sufereau alături de ea, fiindcă ele erau mai răbdătoare decât 
celelalte femei. 

Sfânta Maria Magdalena adună sângele Domnului nostru, 
"Muzeul de Ad georgiană Cartlia, Tiflida, Georgia, 


Pogorârea de pe Cruce şi prohodul. Frescă din 1779 la Katoliconul 
Mânăstirii Cuviosului Grigorie din Sfântul Munte. 

În partea stângă: Maria Magdalena ține Mâna Domnului şi se închină ei. 
În partea dreaptă: Maria Magdalena cu mâinile ridicate, 


Pogorârea de pe Cruce şi prohodul. Frescă din 1779 la Katoliconul 
Mănăstirii Cuviosului Grigorie din Sfântul Munte. 
în partea stângă: Maria Magdalena ţine Mâna Domnului şi se închină ei. 
în partea dreaptă: Maria Magdalena cu mâinile ridicate. 


De aceea spune Sfântul evanghelist loan: „Lângă Crucea lui lisus stăteau mama 
Lui, sora mamei Lui, Maria lui Cleopa şi Maria Magdalena" *. 


Când Domnul şi-a dat Duhul, potrivit lui Nichifor Callist Xanthopol, Magdalena, 
având mai multă îndrăznire dintre toate femeile, de vreme ce bărbaţii, după cum 
este cunoscut, au dispărut de frică, s-a îngrijit pentru înfruntarea problemelor 
practice care au survenit de la cele întâmplate la Răstignire. 


Născătoarea de Dumnezeu, trăind în linişte şi în tăcere taina mântuirii noastre, dar 
şi a Pătimirii şi învierii, a rămas alături de Maria Magdalena cu discernământ şi cu 


* In 19, 25 


o stăpânire de sine superioară. Trăind în acest mod taina mântuirii, îndurerata 
Maică a lui Dumnezeu îngăduie Sfintei Maria Magdalena organizarea problemelor 
practice, fără a înceta, desigur, să-L jelească pe Fiul ei. Aceasta era cinstea de care 
a fost învrednicită Maria Magdalena, să atingă pe Cel neatins şi să se îngrijească de 
trupul cel fără prihană al Împăratului Slavei. 


4. Sfânta Maria Magdalena la învierea lui Hristos 


Evenimentele învierii Domnului sunt istorisite în mod diferit de fiecare 
evanghelist. Totuşi nu există nici un dezacord, nici o contradicţie între ei. Sfinţii 
Părinți şi tâlcuitorii Evangheliilor, transmițând mesajul învierii într-un mod 
dinamic, cu răspundere pastorală şi sensibilitatea epocii lor, precizează că fiecare 
evanghelist a amintit sosirea separată atât a femeilor, cât şi a apostolilor la Sfântul 
Mormânt, care a avut loc la intervale temporale diferite. Şi desigur nimeni nu 
repetă ceea ce a povestit alt evanghelist. Astfel a iconomisit Duhul Sfânt, care 
vorbeşte prin gurile lor. 


ul Magdalenei la tânguirea Maicii Domnului. 
rescă a Sfintei Mănăstiri Petru şi Pavel. 

Din studiul evangheliştilor se observă o relativă dificultate, care se referă la vizitele 
femeilor la mormântul lui Hristos. 


Eftimie Zigaben observă că evangheliştii au înscris patru vizite în diferite momente 
şi cu diferite femei. 


Despre Maria Magdalena, Nichifor Callist Xanthopol înregistrează şi el patru vi- 
zite: prima, de la Mt, 28, 1, a doua şi a treia de la In 20,1,11, şi a patra de la Lc. 24, 
10. 


Sfântul Andrei lerusalimiteanul, arhiepiscopul Cretei (660-740), în felul lui au- 
tentic şi de Dumnezeu inspirat, încearcă o sinteză a pericopelor evanghelice care se 
referă la înviere dispunând faptele povestite de evanghelişti într-o succesiune 
cronologică. Astfel rezultă rolul primordial al Sfintei Magdalena în vestirea învierii 
Domnului. Urmând, aşadar, explicaţiei Sfântului Andrei la cuvântul lui despre 
Femeile Mironosiţe, vom expune rezumativ faptele aşa cum le-a abordat el însuşi 
pe baza Sfintelor Evanghelii: „Evanghelistul Matei ” istoriseşte că după ce a trecut 
sâmbăta, Mana Magdalena şi cealaltă Marie * mama lui Iacob, care era Năs- 


* Mt. 28, 1-10. 

% Concordanţa Părinților cu Sfântul Andrei: De la început cei mai mulţi dintre Părinţii Bisericii 
şi tâlcuitorii bisericeşti sunt de acord că „cealalaltă Marie” este Născătoarea de Dumnezeu. 
Semnificativ este faptul că Sfântul Grigorie Palama (1296-1359), în omilia lui la Duminica 
Mironosiţelor scrie că exact aşa cum Adam, când a fost creat, nici un alt om nu l-a văzut în 
ceasul acela, iar după aceea totuşi, când a fost creată Eva cu suflarea dumnezeiască, ea cea 
dintâi l-a văzut pe Adam, la fel şi al doilea Adam, Hristos, când a înviat din morţi nu L-a văzut 
nimeni decât numai o femeie, cum spune Evanghelistul Marcu (16, 9): „înviind lisus prima 
dimineaţă după sâmbătă S-a arătat mai întâi Măriei Magdalena", S-a arătat Măriei Magdalena 
chiar în ceasul în care a înviat. Hristos, potrivit Sfântului Grigorie Palama, a înviat mai înainte 
de a-L vedea Maria Magdalena. Aceasta, aşadar, este afirmat în mod umbrit de către 
evangheliști. Vestea învierii Domnului, prima dintre toţi oamenii a primit-o Născătoarea de 
Dumnezeu de la Domnul, întrucât aşa era cuvenit şi drept. Născătoarea de Dumnezeu L-a văzut 
înviat mai înainte de toți şi s-a bucurat de dumnezeiasca vorbire cu EI, şi nu numai că L-a văzut 
cu proprii ochi şi L-a auzit cu urechile ei, ci a fost singura şi cea dintâi care a şi atins cu mâinile 
ei picioarele cele fără de prihană, fie că evangheliştii nu spun toate acestea în chip vădit, 
nevoind să o dea drept martoră pe Maica Lui pentru a nu da pricină de bănuială 
necredincioşilor. Sfântul Grigorie trage concluzia de la evangheliști că cea dintâi a venit la 
mormântul Fiului şi Dumnezeu Născătoarea de Dumnezeu, alergând acolo mai înaintea Mariei 
Magdalena. Și aceasta ne învaţă evanghelistul Matei (28, 1-4) care zice: „a venit Maria 
Magdalena şi cealaltă Marie”, care era Maica lui Dumnezeu, „ca să vadă mormântul”. ,„, După 
părerea mea, scrie Sfântul Grigorie Palama, mormântul acela dătător de viaţă s-a deschis mai 
întâi pentru ea. Pentru că mai întâi pentru ea şi prin ea toate s-au deschis nouă, atât cele cereşti, 
cât şi cele pământeşti şi pentru ea a strălucit îngerul atât de tare! Maica Domnului a dobândit 
mare bucurie de vreme ce a simţit cuvintele îngerului şi a fost luminată toată, întrucât era curată 
şi plină de daruri în chip dumnezeiesc... Aşa cum Născătoarea de Dumnezeu, auzind 
Bunăvestirea învierii împreună cu Maria Magdalena, numai ea a înţeles puterea celor spuse, tot 
aşa Întâlnindu-L pe Fiul şi pe Dumnezeu împreună cu celelalte femei, cea dintâi dintre toate L-a 


cătoarea de Dumnezeu, au venit să vadă mormântul lui lisus. Născătoarea de 
Dumnezeu a avut cea mai mare durere dintre toţi şi a aflat-o prietenă pe Maria 
Magdalena care era una dintre cele mai importante femei, de aceea o şi pomenesc 
cei patru evanghelişti “. Au venit la mormânt după sâmbătă, în zorii zilei 
următoare. 

Învierea lui Hristos, Sfânta Maria Magdalena în faţa îngerului. 
Icoană portabilă de la Mănăstirea Sfântului Nil Kavsokalivitul. 


Aceasta este prima sosire a cinstitelor şi Sfintelor femei pe care o istoriseşte 
evanghelistul Matei. deodată a avut loc un mare cutremur, un înger al Domnului a 
coborât din cer, a venit, a rostogolit piatra de la intrarea în mormânt şi şedea 
deasupra ei. Domnul totuşi înviase deşi mormântul era închis, şi exact aşa a venit 
mai târziu la ucenicii Lui în seara de duminică “. 


văzut şi L-a recunoscut pe Cel înviat şi căzând la picioarele Lui s-a atins de picioarele Lui şi a 
devenit apostolul Lui la apostoli”. (Sfântul Grigorie Palama, Cuvânt la Femeile Mironosiţe, PG, 
151. 235, et passim). 

“ Mt. 27, 56-61; Mc. 15, 40; Lc. 23, 55; In 19, 25 

“ In 20 19-20. Sfântul Andrei aici este foarte clar. Crede că Domnul a înviat mai înainte de 
cutremurul care s-a făcut când îngerul Domnului a rostogolit piatra de la intrarea în mormânt. 


Aceste două femei adică Sfânta Născătoare de Dumnezeu şi Mania Magdalena, 
cum le-a spus îngerul, s-au dus cu frica şi bucurie mare să vestească ucenicilor că, 
aşa cum le-a spus îngerul, Domnul a înviat şi Se duce în Galileea unde Îl vor 
vedea. În ceasul în care mergeau L-au întâlnit pe Domnul înviat care le-a 
întâmpinat cu «bucuraţi-vă!» Ele atunci au căzut la picioarele Lui şi s-au închinat. 
Domnul însă nu le-a oprit pentru că L-au văzut prima dată înviat. Dimpotrivă, le-a 
ridicat şi le-a zis: «Nu vă temeţi, ci duceţi-vă şi spuneți fraților Mei să plece în 
Galileea şi acolo mă vor vedea» ”. Acelea au plecat la ucenici şi au transmis 
cuvintele îngerului şi ale Domnului şi că L-au văzut şi i-au ţinut picioarele. Totuşi 
ucenicii nu voiau nici măcar să le asculte, din pricina marii lor întristări. lar în ceea 
ce o priveşte pe Magdalena, nu au lăsat-o nici măcar o vorbă să spună. Însă în ceea 
ce o priveşte pe Maica Domnului, fiindcă o cinsteau şi o respectau în mod 
deosebit, spuneau între ei că mărimea durerii a tulburat mintea ei si i-a înşelat 
vederea si auzul şi pipăitul. Totuşi aceea cu strălucirea extraordinară a sufletului ei 
feciorelnic era absolut convinsă că L-a văzut pe Domnul şi L-a pipăit. Fecioara nu 
s-a mai dus din nou la mormânt, nici nu s-a mai contrazis cu ucenicii, fiindcă avea 
certitudinea învierii, de vreme ce era convinsă de toate câte a văzut şi a auzit. 


Exact aşa, “uşile fiind încuiate” a intrat la ucenicii Lui în seara de duminică zicându-le lor 
„Pace vouă”, şi le-a arătat mâinile şi picioarele şi coasta Lui însulițată. 

* Sfântul loan Gură de Aur (349-407) observă că lisus a folosit pe femei drept apostoli către 
apostoli, ca să cinstească neamul care a fost necinstit din înşelarea şarpelui (prin păcatul 
strămoşesc). Şi fiindcă atunci femeia a devenit pentru bărbat slujitoare a întristării, acum 
femeile au devenit pentru bărbaţi slujitoare ale bu-curiei (Comentariu la Evanghelia după 
Matei, omilia 88 PG 58,777 ş 89, PG 58, 784. Vezi de asemenea Tâlcuirea la Isaia a Sfântului 
Chiril al Alexandriei, PG 70 608). Un alt tâlcuitor al fragmentului, Zigaben, scrie că atunci 
când Magdalena şi cealaltă Marie au căzut la picioarele lui Hristos şi I s-au închinat, ţinându-le 
cu dor şi cu cinste, lisus nu le-a oprit lăsându-le astfel să se încredinţeze prin atingere că nu este 
duh sau fantasmă. (PG 129, 757) 

„Bucură-te”, Arătarea celui Înviat Născătoarei de Dumnezeu şi Mariei Magdalena. 


Frescă a Mânăstirii Sfântul Nicolae Orfanuu. 


„Bucură-te”. Arătarea celui înviat Născătoarei de Dumnezeu şi Măriei 
Magdalena. Frescă a Mănăstirii Sfântul Nicolae Orfanou. 


Evanghelistul Luca “ istoriseşte că Magdalena s-a întors din nou în aceeaşi noapte 
la mormânt, împreună cu celelalte femei, cu Ioana, cu Maria, mama lui lacob cel 
mic şi altele. Piatra fusese rostogolită şi au intrat în mormânt cu aromatele pe care 
le pregătiseră cu mult înainte de a se lumina de ziuă, duminică, dis de dimineaţă. 
Trupul Domnului nu l-au găsit însă. În timp femeile ce erau nedumerite cu privire 
la acest lucru, s-au înfățişat înaintea lor doi îngeri strălucitori şi le-au zis: «Pentru 
ce căutaţi pe Cel viu printre cei morţi? Nu este aici, ci S-a sculat»." * 


„Ia aminte, iubite, zice Sfântul Andrei, cât de limpede se arată că aceasta nu este 
prima venire a femeilor la mormânt! Altminteri, dacă ar fi fost pentru prima dată ar 
fi fost ciudat să le dojenească şi să le ruşineze. După aceea s-au dus iarăşi la 
ucenici cu Maria Magdalena şi au vestit faptele. Şi Magdalena văzuse deja 


La 24, 1-12, 
* Lc. 24, 5-6 


mormântul, în timp ce celelalte numai pentru prima dată. Dar cuvintele acestea ale 
femeilor către ucenici au părut vorbării, şi nu le-au acordat nici o încredere. 


Totuşi Petru, când a auzit cuvintele acestea pentru a doua oară, s-a ridicat şi s-a 
dus singur la mormânt. Aici să se noteze că se duce pentru prima dată la mormânt 
şi mai ales singur şi de aceea nu a îndrăznit să intre înlăuntru, ci a plecat 
descumpănit. Numai cât s-a plecat şi a văzut giulgiurile că se aflau acolo, acestea 
le spune evanghelistul Luca pentru a doua venire a femeilor ”. 


Evanghelistul Ioan “*, începând cu capitolul 20 al Evangheliei sale, o prezintă pe 
Maria Magdalena ca venind singură la mormânt. Totuşi Magdalena când a plecat 
de la mormânt si s-a dus ca să-i anunţe pe Petru şi loan că mormântul era gol, nu 
era singură, ci era împreună cu Născătoarea de Dumnezeu şi Salomeea. Însă 
Sfantul loan se referă numai la Maria Magdalena, fiindcă asupra ei avea sa se 
concentreze mai departe interesul istorisirii. Şi aceasta se arată din faptul că atunci 
când a ajuns la cei doi ucenici a folosit numărul plural când a zis: «ŞI [noi] nu ştim 
unde L-au pus». Se referă şi la a treia descindere la mormânt care a avut loc 
«sâmbătă târziu», când încă era întuneric “. Maria Magdalena, plină de zel 
dumnezeiesc vine pentru a treia oară la mormânt singură şi găseşte piatra 
răsturnată din loc de la intrarea în mormânt şi apoi se întoarce la ucenici. Dar de 

data aceasta se gândeşte să vorbească numai cu cei mai fierbinţi şi cu cei mai înalți, 
Petru şi loan. S-a gândit Magdalena că pentru a le stârni interesul să vină la 
mormânt, să nu le spună direct că Domnul a înviat, fiindcă astfel s-ar fi întâmplat 
iarăşi aceleaşi lucruri. Le spune, aşadar, că au luat pe Domnul din mormânt şi că ea 


* Din acest text al evanghelistului Luca rezultă limpede că Sfânta Maria Magdalena este 
pomenită pe nume ca martoră a învierii lui lisus. Tâlcuitori sunt de acord că cei patru 
evangheliști o aşază în faţă pe Maria Magdalena, în timp ce loan spune că era singura. Sfântul 
Chiril al Alexandriei (375-444) zice că cea dintâi şi singură, Sfânta Maria Magdalena, în acele 
prime clipe a vestit apostolilor cele întâmplate, din pricina iubirii ei fierbinţi către Domnul, în 
timp ce toate celelalte au tăcut din pricina fricii, deşi ştiau. 

* In 20, 1-18 

* Comentatorii textului spun că evanghelistul loan se limitează aici numai la a aminti pe aceea 
care urma să joace un rol principal, fără însă a exclude şi pe celelalte mironosiţe. În special 
unul din tâlcuitori comentează cât de mare era slujirea pe care Magdalena o datora 
binefăcătorului ei lisus, cât de fierbinte era recunoştinţa ei, cât de viu era şi devotamentul şi 
dăruirea ei faţă de El. Cei care Îl iubesc pe lisus profită de prima ocazie să-şi arate respectul 
față de El. Maria Magdalena a venit din întunericul nopții. Prin urmare, cei care vor să-L caute 
şi să-L găsească pe lisus trebuie să-L caute dis de dimineaţă, încă în puterea nopții, îl caută de 
mult dor, pentru care îşi întrerup chiar şi somnul. 


nu ştie unde L-au pus. Şi adaugă că sunteţi datori să vă interesaţi şi să aflăm cine 
L-a luat şi unde L-au pus. 


„Ai văzut înţelepciunea femeii?" comentează Sfântul Andrei Criteanul. „„ Aceasta 


metodă a ei a fost iscusită şi înţeleaptă. Și de îndată a devenit credibilă. Au dat 
năvală, aşadar, imediat şi cei doi la mormânt şi i-a urmat şi acea minunată 
femeie. În continuare, au intrat cei doi ucenici în mormânt şi au văzut numai 
giulgiurile de îngropăciune, în timp ce trupul nu era nicăieri. Atunci au crezut 
deci că L-au luat pe Domnul din mormânt. Mai înainte, desigur, s-a dus singur 
la mormânt Petru, dar din cauza întunericului nu a observat bine ca la noua 
vizită care a avut loc dimineaţa. Aşadar, au crezut-o pe Magdalena că au luat 
trupul Dom- nului. Dar nu credeau încă faptul că a înviat Domnul”. 


„Cei doi apostoli, continuă Sfântul Andrei, pe lângă faptul că s-au îndoit de învie- 
re, au pus la îndoială chiar şi pe cea atât de credincioasă, pe Maria Magdalena. 

Din pricina acestui gând tulburându-se, Mania Magdalena a rămas în continuare la 
mormânt şi plângea ”. De cum au plecat Petru si loan, s-a închinat la mormânt şi a 
văzut doi îngeri îmbrăcaţi alb care şedeau păzitori ai mormântului unul în partea 
capului - care înseamnă dumnezeirea - şi altul în partea de la picioare - care 
înseamnă omenitatea *. 


* Sfântul loan Gură de Aur zice că, în timp ce cei doi ucenici au plecat de la mormânt, Maria 
Magdalena a stat acolo cu o mai mare stăruință. Maria răspunde „cu credinţă, dar şi cu 
iubire”. Cuvintele “pe Domnul meu", zice Sfântul loan Gură de Aur, „sun pline de sfântă 
dulceaţă” (Comentariu, la Evanghelia după loan, Omilia 36 PG159,468 et passim). lar Fericitul 
Augustin observă că: „în clipa în care bărbaţii se întorceau, firea cea mai slăbănoagă, adică 
Maria Magdalena, stătea ţintuită la mormânt, de cea mai puternică dragoste. Şi ochii ei, care îl 
căutau pe Domnul şi nu Îl găseau, nu aveau nimic altceva dc făcut decât să plângă”. Sfântul 
Chiril al Alexandriei observă că Mântuitorul i-a dăruit Mariei Magdalena cunoaşterea tainei 
Învierii Lui prin glasul Sfinţilor îngeri, pentru răbdarea şi pentru dorul cel iubitor de 
Dumnezeu care ardea în inima ei şi pentru cugetul curat faţă de Stăpânul Hristos (P.E. Pusey, 
op. cât, p. 122). lar Sfântul Theofilact observă în chip foarte potrivit: „întrebarea «Pentru ce 
plângi» pe care au pus-o cei doi îngeri Mariei Magdalena este plină de multă compasiune. Prin 
această întrebare a lor, îngerii iau prilej să o încredinţeze că întristarea ei ar trebui să se 
întoarcă în bucurie ” (PG 124, 292). 


“ Sfântul Grigorie de Nyssa zice că nu era cu putinţă ca în ceasul acela să se gândească la 
faptul că Domnul a înviat, ci căuta să afle schimbarea locului unde l-au pus pe lisus cel mort, 
“Îl căuta pe Cel viu între cei morţi”. De aceea este respinsă de Domnul prin acel “nu mă 
atinge." Când a fost întrebată: „Femeie de ce plângi. Pe Cine cauţi?”, a răspuns că L-au luat pe 
Domnul şi nu ştiu unde L-au dus. (Grigorie de Nyssa, Cuvânt 1, La Sfintele Paşti, despre 
perioada de trei zile a învierii lui Hristos, PG 46, 625 CD). 


În continuare, Sfântul Andrei Criteanul se referă la dialogul decisiv pe care l-a avut 
Mania Magdalena cu Domnul cel înviat, pe Care în acea clipă nu l-a recunoscut, 
fiindcă Domnul purta trup nestricăcios, care după înviere era recunoscut numai de 
aceia de care EI însuşi voia să fie recunoscut şi când voia El. ”. „A fost întrebată 
de El Maria Magdalena: «Femeie, de ce plângi? Pe Cine cauţi?» Şi a răspuns la fel 


“7 În opoziție cu Sfântul Andrei Criteanul, Sfântul Chiril o îndreptăţeşte pe Maria Magdalena 
care nu L-a recunoscut pe lisus, fiindcă era încă întuneric şi nu a putut să distingă limpede 
trăsăturile feţei Lui (P.E. Pusey, op. cât., p. 114). Alţi cercetători, îndreptăţind pe Sfânta Maria 
Magdalena, care nu L-a recunoscut pe Domnul cel înviat, se referă la două motive. Primul, că 
trupul Domnului după înviere a luat altă formă. Cei ai Lui, când L-au văzut din nou au încercat 
ceva asemănător cu ceea ce ni se întâmplă nouă când după o îndelungată despărțire reintâlnim 
un prieten. Avem nevoie de destul timp ca să-l recunoaştem. Altminteri, Domnul după înviere 
„S-a arătat în alt chip” (Mc. 16, 12). Astfel Sfântul Andrei face o altă abordare mistică a 
problemei recunoaşterii Celui înviat, cum relatează el însuşi în textul reprodus mai sus. Al 
doilea motiv era că Maria nu bănuia (era stăpânită de îndoială) că Domnul a înviat şi de aceea 
nu a înțeles că cel care o întrebase era însuşi lisus. Credea că era grădinarul şi de aceea Maria 
cu multă bunăvoință şi politeţe îl întreabă: Spune-mi unde L-ai pus şi eu îl voi lua din grădina ta 
şi îi voi pune în alt mormânt. Mintea ei era atât de absorbită de Acela pe Care îl căuta, încât nu 
răspunde la întrebarea: „Pe Cine cauţi?”. Consideră că toți trebuie să ştie cine este Cel căutat 
de ea. Sfântul Teofilact consideră că motivul pentru care Maria vrea să-L mute în alt loc era că 
se temea ca nu cumva evreii, îmbătaţi de răutatea lor, să facă ceva rău chiar trupului mort (PG 
124, 293C). Sfântul loan Gură de Aur face o observaţie corectă: „în clipa în care Hristos S-a 
arătat dintr-odată în spatele Mariei Magdalena, mi se pare că îngerii se spăimân-taseră, fiindcă 
aceştia L-au recunoscut pe Stăpânul şi la chip şi la privire şi la mişcare... şi acest lucru a făcut-o 
pe femeie să se întoarcă în spate”. Notează în continuare Sfăntul loan Gură de Aur că: „lisus 
prin glasul Său S-a arătat pe Sine. Fiindcă atunci când a strigat-o pe nume, «Maria», atunci L-a 
recunoscut. Astfel arătarea lui lisus a avut loc odată cu glasul şi nu cu chipul feţei Lui"( Sfântul 
loan Gură de Aur, Omiliei 86, PG 59, 469). Într-adevăr, sunetul glasului este una dintre cele 
mai personale manifestări ale omului. De altminteri, mijlocul prin care Hristos se face cunoscut 
poporului Său este Cuvântul Lui care vorbeşte adânc în inima poporului. 


„Frescă a Sfintei Mănăstiri Pantocrator 
ecani, Serbia (1335-1350). 


„Nu Mă atinge” 
D 


cum a răspuns şi îngerilor. Mai precis, socotea că EI este responsabilul grădinii şi îi 
spune: «Doamne, dacă tu L-ai luat, spune-mi unde L-ai pus şi eu ÎL voi ridica pe El 
de acolo». Această părerea a ei a spus-o fiindcă fusese influenţată de apostoli. Însă 
lisus, ca Dumnezeu, cunoscând inima ei şi ca să o întărească în credinţă, a chemat- 
o pe numele ei: «Maria». Şi ea de îndată a recunoscut glasul Lui, întrucât era a 
doua oară când Îl întâlnea. Ca şi prima dată, a căzut şi acum îngenuncheată la 
picioarele Lui, dar de această dată nu i-a îngăduit să se apropie de El ca mai 
înainte, ci a îndepărtat-o zicându-i: «Nu Mă atinge» *. Şi totuşi prima dată pentru 


*% În legătură cu aceste cuvinte - „Nu Mă atinge" - tâlcuitorii au fost în mare dificultate să 
înțeleagă pricina interdicţiei. Sfântul Andrei Criteanul consideră că faptul se datorează 
necredinţei ei. Şi, evident, cuvântul acesta se arată a fi foarte corect şi justificat. Încă o dată îi 
ridică mintea la Tatăl Ceresc ca să înţeleagă că nu este numai om Acela Care a înviat, ci să 
creadă că este Dumnezeu, Fiu al adevăratului Dumnezeu, Care S-a făcut om pentru mântuirea 
noastră. Totuşi, în afară de această tâlcuire mai există şi alte abordări valoroase şi interpretări 
ale Sfinţilor Părinţi ai Bisericii. Poate mai înainte ar fi de folos să se adauge o mai largă redare 
hermeneutică a versetului al 17-lea: P.N. Trembelas, Comentariu la Evanghelia după loan, pp. 
688-715): „Mariei, fiindcă alerga să îmbră-ţişeze cu respect picioarele Lui, socotind că Domnul 
va continua şi acum în trup împreună cu ucenicii Lui, ca şi mai înainte de patimi, îi spune lisus: 
Nu te apropia de Mine şi nu te mai purta cu Mine ca şi cum ar mai putea fi vorba să Mă aveți 
iarăşi împreună cu voi sub acest chip al smereniei şi slăbiciunii, cum trăiam cu voi înainte de 


mult timp, cele două femei au sărutat cinstitele şi fără de prihană picioarele Lui, 


pătimiri. Nu Mă atinge, fiindcă nu M-am urcat încă la Tatăl Meu şi, prin urmare, nu S-a înnoit 
încă noua relaţie a unei familiarităţi evlavioase şi plină de venerație, în virtutea căreia după 
înălțarea Mea Mă voi uni cu oamenii ca Arhiereu veşnic şi ceresc şi cap al Bisericii, unit cu ea. 
Mergi acum la fraţii Mei şi spune-le: Mă voi înălța la Tatăl Meu, Care a devenit prin Mine şi 
Tatăl vostru după har, a devenit şi Dumnezeul Meu de atunci de când M-am înomenit, după cum 
este şi Dumnezeul vostru”. 


Foarte reuşită este şi tâlcuirea papei Romei, Leon cel mare (sec. al V-lea): Te voi ridica la ceva 
mai înalt. ţi voi pregăti ceva mai mare. Când Mă voi urca la Tatăl Meu, atunci Mă vei atinge cu 
adevărat şi în chip desăvârşit; atunci vei ţine ceea ce acum nu poţi atinge şi vei crede ceea ce 


2 


ACUM NU Vezi . 


Sfântul loan Gură de Aur notează că noua relaţie cu lisus va fi atât de strânsă şi cu atât mai 
Slăvită, încât ea însăşi şi ucenicii se vor uni într-un singur trup cu EL. 


Mai frumoasă încă este tâlcuirea Sfântului Chiril al Alexandriei. "O împiedică, aşadar, Hristos 
pe Maria pe când alerga către EI şi nu o lasă să-I imbrăţişeze picioarele aşa cum dorea ea 
foarte mult. Ce vrei deci să arate Domnul când spune: "Încă nu M-am urcat la Tatăl Meu”. 
Aşadar, mai înainte de Învierea Lui, Se află fără osebire cu drepţii şi cu păcătoşii şi nu se 
depărta de nimeni absolute dintre cei care se apropiau de El. Şi odată a lăsat pe o femeie 
păcătoasă să-l şteargă picioarele cu părul capului ei. Altă dată o femeie cu scurgere de sânge 
«fitră» cu credință tămăduirea ei de la prea sfântul Lui Trup şi nu Îl vedem pe El să reacționeze, 
ci mai degrabă o învredniceşte şi de o laudă: “Fiică credința ta te-a mântuit, mergi în pace.” 
Dar atunci din iconomie, chiar şi cei necuraţi şi care aveau trupul şi mintea întinată era cu 
putință ca fără nici o împiedicare să se atingă de însuşi sfântul trup al lui [Hristos şi să 
primească toată binecuvântarea care ieşea din El. Totuşi după ce Domnul şi-a împlinit iconomia 
Lui, cu privire la om atunci pune oprelişte şi nu mai este gata să Se ofere pe Sine tuturor celor 
ce se apropie de El. Cum atunci nu se cuvenea să o împiedice pentru moment pe Maria de la 
atingerea de sfântul trup al lui Hristos de vreme ce ea încă nu primise pe Duhul Sfânt? Fiindcă 
mai cu seamă când [Hristos S-a suit la Dumnezeu şi Tatăl, atunci ne-a trimis nouă pe Duhul. 
Prin urmare, ca pe una care nu avea darul Duhului Sfânt, o împiedică pe Maria zicându-i: «Nu 
Mă ţine căci încă nu M-am urcat la Tatăl Meu», adică nu v-am trimis încă pe Duhul Sfânt." 
Acest cuvânt al Domnului, notează Sfântul Chiril se extinde şi asupra vieţii noastre bisericeşti. 
De pildă, când plinătatea credincioşilor urmează să se împărtăşească cu dumnezeiasca 
împărtăşire iar slujitorii Tainelor dumnezeieşti strigă: “ Sfintele sfinţilor”, ei învaţă astfel că 
Împărtăşirea cu Sfântul Trup al Domnului se potriveşte numai celor sfinţiţi prin Duhul Sfânt (I 
E. Pusey, op. cât., p. 116 et passim). 


În sfârşit, Roman Melodul, într-un comentariu la cuvintele „Nu Mă atinge”, scrie: „Creatorul nu 
a condamnat pornirea ei, ci o înalţă pe ea la cele dumnezeieşti zicând: «Nu Mă atinge». Sau mă 
consideri cumva doar un om? Dumnezeu sunt. Nu Mă atinge! Înalță ochiul tău sus, o, cuvioasă, 
şi înțelege cele cereşti. Acolo caută-Mă. Cu adevărat Mă voi sui la Tatăl Meu la Care încă nu 
am ajuns. Sunt de un tron şi de o cinste cu El, Eu care dau celor căzuţi ridicare” (Roman 
Melodul, Condacul I În înviere, 40,11,6, SC 128, Cerf, Paris, 1967, p. 398). 


Născătoarea de Dumnezeu şi Maria Magdalena, fără să audă nici o dojană. Vezi că 
a respins-o Mântuitorul, fiindcă nu a crezut, şi i-a zis: «Nu Mă atinge»? Atunci a 
fost desigur primul pogorământ al arătării Domnului şi a îngăduit acestora să se 
apropie de EI şi să-l sărute picioarele fără frică, pentru ca să se încredinţeze şi mai 
mult decât din simplă vedere şi auzire, ci prin atingere că Cel răstignit şi îngropat a 
înviat! Magdalena este respinsă fiindcă şi-a schimbat credința după un asemenea 
mod de încredințare şi de aceea aude «Nu Mă atinge», fiindcă Hristos nu S-a suit 
încă la Tatăl Lui... Prin aceste cuvinte o mustră Domnul fiindcă i-a arătat 
necredinţa şi astfel îi ridică mintea la însuşi Tatăl ceresc, convingând-o pe ea să nu 
creadă că El este numai Cel văzut, adică omul care a înviat din morţi, ci să creadă 
că în realitate este Dumnezeu, ca Fiu al adevăratului Dumnezeu, Care S-a făcut om 
pentru noi. De cum a văzut şi a auzit acestea, Sfânta Maria Magdalena vine la 
ucenici şi cu multă convingere şi îndrăznire le spune că a văzut pe Domnul şi le-a 
povestit cu amănunte cele ce i-a spus. 


Hristos nu a dat întâmplător Mariei misiunea să se ducă şi să vestească ucenicilor 
Lui că Se duce la Tatăl Lui (In 20,17). Trebuia să ştie ucenicii Lui, atât cât le era 
cu putinţă, că Hristos trăia în slava Lui”. 


Până aici, scrie Sfântul Andrei, evanghelistul loan a istorisit a treia venire a 
vizitatoarelor la mormânt, care a avut loc sâmbătă seara, când era încă întuneric. 
Mai lipseşte acum a patra sosire la mormânt a femeilor pe care a rânduit Duhul 
Sfânt să ne-o povestească Sfântul evanghelist Marcu (Mc. 16,1-8). 


le. Erescă din Mănăatirea Goreme din Capadocia 


Mironosiţe (900-1200). 


Mironosiţele. Frescă din Mănăstirea Goreme din Capadocia 
(900-1200). 


A 4 X, 2; Ai Şi , s A 
Spune evanghelistul * că, după ce a trecut sâmbăta, Maria Magdalena şi Maria, 
mama lui lacov şi Salomeea au venit la mormânt cu miresme în ziua următoare 
după sâmbătă, de cum a răsărit soarele. 


Numai Marcu - comentează Sfântul Andrei - scrie că femeile au venit la mormânt 
în zori când răsărea soarele. Se creează prin urmare întrebarea: De ce Maria 
Magdalena, după cele trei vederi ale Domnului, vine iarăşi la mormânt cu aceste 
trei femei aducând miruri şi aromate, socotind că vor găsi trupul în mormânt? 
Sfântul dă următorul răspuns: „Cu a treia vedere a lui Dumnezeu, în mod foarte 
clar Maria Magdalena a crezut în învierea Domnului. Dar când a văzut-o pe Maria, 
mama lui Iacov cel mic şi mama lui Iosif şi pe Salomeea şi alte femei ducându-se 
la mormânt cu arome, la răsăritul soarelui, s-a dus şi ca cu ele, nu fiindcă ar fi avut 
îndoieli, ci ca să le conducă, bucurându-se şi săltând văzând mormântul gol, iadul 
prădat de mai multe ori. Aceste femei nu ştiau nimic exact, încă şi despre piatra 
care fusese rostogolită de la intrarea în mormânt nu ştiau nimic, cum ştiau apostolii 
Petru şi loan. 


Aceste femei, de cum au intrat în mormânt, au văzut un tânăr cu veşmânt alb stând 
la dreapta şi s-au cutremurat. Acesta însă nu le-a mustrat cum a mustrat Domnul pe 
acelea la care se referă Sfinţi evanghelişti Luca şi loan, fiindcă ştia că ele veneau 
pentru prima oară la mormânt. Dar nu a dojenit-o nici pe Maria Magdalena; după 
bucuria de pe chipul ei, ştia că nu mai are îndoieli şi şovăieli cu privire la învierea 
Mântuitorului, ci era plină de bucurie pentru acest fapt. Îngerul a liniştit frica 
femeilor ca şi primul înger din istorisirea lui Matei. A zis către ele: «Nu vă temeţi... 
a înviat Domnul, nu mai este aici. Ci duceţi-vă şi spuneți-le ucenicilor şi lui Petru 
că va merge mai înainte de voi în Galileea şi acolo îl veţi vedea, după cum v-a 
spus». 


Corect, zice Sfântul Andrei, a adăugat îngerul: «Şi lui Petru», fiindcă aşa a fost 
încredințat Petru că l-a iertat Domnul pentru lepădarea lui." 


Aici se încheie istorisirea faptelor învierii potrivit cu relatările evangheliştilor, aşa 
cum le comentează în mod autentic şi cu dumnezeiască înţelepciune Sfântul Andrei 
Criteanul. Le pune înainte, cum am văzut în special, pe Maica Domnului şi pe 
Maria Magdalena, a cărei biografie o scrie, care cele dintâi dintre toate au văzut 


* Mc. 16,1 


şi s-au închinat Mântuitorului înviat şi Domnului nostrum lisus Hristos! 


.— Pam : ( 


Tes NUT futi LE VI il i, i 


„Hristos arătându-Se Mapdalenei“. Frescă din 
partexul Katoliconului Sfintei Mănăstiri Vatoped (1312 şi 1819), 


„Hristos arătându-Se Magdalenei”. Frescă din 
nartexul Katoliconului Sfintei Mănăstiri Vatoped (1312 şi 1819). 


Punctele de vedere ale Sfântului Andrei le împărtăşesc mulți dintre Sfinţii Părinţi şi 
tâlcuitori. Printre ei şi Sfântul Grigorie Palama, vrând să o prea mărească pe Maica 
Domnului şi tâlcuind evenimentele învierii într-un mod tainic şi neptic, consideră 
că aceea, Fecioara Maria, Născătoarea de Dumnezeu, este cea dintâi care l-a văzut 
înviat pe Domnul ca una care se afla aproape de EI „frumoasă şi fără nici o pată şi 
sfântă porumbiţă", dar aşa cum susţine şi însuşi Sfântul Grigorie, pentru motive de 
pronie dumnezeiască, evangheliştii nu o aduc ca martoră pe Maica Domnului, ca să 
nu dea pricină de bănuială celor necredincioşi. 


Sfântul Gheorghe, mitropolitul Nicomidiei, susține că, dacă este scris că Hristos S- 
a arătat mai întâi Mariei Magdalena, acest fapt trebuie să se considere că este pus 
în legătură cu arătarea Lui apostolilor şi femeilor mironosiţe, iar nu în legătură cu 
Născătoarea de Dumnezeu, Maica Lui. Sfinţii Evanghelist, însă o pun înainte pe 
Maria Magdalena ca fiind prima martoră a învierii “. 


5 În legătură cu aceasta, fericitul profesor de Noul Testament, Stergios Sakkos, scrie: „în 
general, Maria apare în Evanghelii de unsprezece ori, întotdeauna cu epitetul Magdalena şi 
întotdeauna este socotită cea dintâi, aşa cum între ucenici Petru este socotit cel dintâi. Numai la 
In 19, 25 nu are primul loc, fiindcă acolo primă este pomenită Preasfânta Maica Domnului". 


Potrivit Părinților Bisericii, în vederea Domnului celui înviat nu există primul sau 
al doilea. Lumina învierii se descoperă tuturor celor care au ochi curați. De 
altminteri, acesta este înţelesul corect şi adevărat care ar trebui dat la întrebarea 
cine L-a văzut primul pe Domnul înviat? Sfânta Magdalena, după sentimentele de 
durere, de întristare, de chin, nedumerire şi frică în faţa mormântului gol, dar şi 

de extaz în faţa vederii îngerilor pentru aflarea trupului dispărut al Domnului, a 
fost învrednicită să vadă pe Domnul înviat şi s-a încredinţat încă şi mai mult cu 
privire la slăvita Lui înviere ”. 


Redarea deci a stărilor duhovniceşti ale lor o descriu într-un anume fel evan- 
gheliştii, ilustrând astfel şi urcuşul duhovnicesc al fiecăruia dintre noi ca să reuşim 
vederea învierii. De aceea, după deschiderea ochilor ei şi comunicarea cu Cel 
înviat, a alergat în grabă să vestească mesajul unic şi plin de bucurie, care le-a 
părut nebunie ucenicilor încă orbi. Totuşi Domnul înviat a făcut-o pe Mana 
Magdalena cel dintâi apostol al bucuriei şi mântuirii noastre. 


În concluzie, se observă că pentru dovedirea teologiei patristice cu privire la 
vederea învierii Domnului de către Născătoarea de Dumnezeu, rolul şi activitatea 
Sfintei Maria Magdalena în aceste evenimente nici nu se micşorează, nici nu este 
neglijat. Dimpotrivă, ea se arată şi ajutor al Născătoarei de Dumnezeu şi împreună- 
călătoare cu ea pe drumul către înviere, dar şi inspiratoare a ucenicilor înspăi- 
mântaţi în privinţa învierii, cea care i-a mişcat spre credinţă, călăuză la mormântul 
gol şi adeverirea învierii către poporul lui Dumnezeu. 


“ Teofan Kerameul, în Omilia la cea de-a 7-a Evanghelie de dimineaţă, lăudând-o pe Sfânta 
Maria Magdalena, zice: „Căci Magdalena se tâlcuieşte cea mărită, arătând măreţia chemării la 
care a ajuns, devenind apostol pentru apostoli", PG 132, 660. 


5. Activitatea apostolească a Sfintei Maria Magdalena la Roma 


Mania Magdalena, ca şi Sfântul apostol Pavel, poate fi caracterizată ca apostol, 
întrucât a fost trimisă de însuşi Domnul cel înviat. Ea însăşi, mai bine zis, în 
antiteză cu Sfântul Pavel, este şi martora lui lisus ca persoană istorică, ceva care 
are mare însemnătate, fiindcă chemarea ei de către Domnul şi acceptarea ei îi 
creează autoritatea apostolică. 


Tradițiile păstrate mărturisesc activitatea apostolică a Sfintei Maria Magdalena, 
prima martoră autentică a Celui înviat. Avea, aşadar, tot cuvântul şi toată puterea 
Duhului să mărturisească şi să înveţe toate câte a văzut, câte a pipăit şi a auzit la 
mormântul gol al învierii. 


Tradiţia referitoare la ea mărturiseşte un adevăr, anume că importanta lucrare 
apostolească a Sfintei Magdalena s-a întins în cea mai mare parte asupra 
Imperiului Roman, în această tradiţie există şi istorisiri exagerate, pe care le-au 
semănat feluritele erezii de atunci, dar noi vom nota acele tradiții care au fost 
acceptate în final de Biserică. 


Aşa cum se cunoaşte, Noul Testament nu ne dă nici o informaţie despre slujirea 
concretă întru care s-a nevoit Maria Magdalena în vechea comunitate din Ierusalim 
sau despre misiunea ei sfântă ce a urmat mesajului învierii către ucenici. 


Astfel, în acord cu tradiția Bisericii Ortodoxe, Sfânta Maria Magdalena după 
învierea lui Hristos a rămas împreună cu apostoli şi Preacurata Maica Lui în 
Ierusalim. Probabil trebuie să fi fost şi ea - tot în acord cu tradiţia - pe Muntele 
Măslinilor la înălţarea lui Hristos, precum şi în catul de sus în ziua Cincizecimii, ŞI 
a primit şi ea luminarea Duhului Sfânt când a venit deodată din cer în chipul 
limbilor de foc, cum istoriseşte la Faptele Apostolilor Sfântul Evanghelist Luca ”. 


[2.3 


Sfânta Maria Magdalena vorbeşte împăratului Tiberiu 
arătindu-i oul roşu. Frescă din biserica centrală 
a Mănăstirii ruseşti din Grădina Ghetsimani (1883). 


Sfânta Tradiţie, completând textele biblice în privinţa restului vieţii pe pământ a 
Sfintei Maria Magdalena, ne spune că după marele eveniment al Cincizecimii, 
Sfânta, plină de Duhul Sfânt, a fugit din Ierusalim cu destinaţia Roma, care pe 
atunci era reşedinţa imperială, ca să propovăduiască Evanghelia lui Hristos. 
Când a ajuns acolo s-a prezentat mai întâi la împăratul Tiberiu ca să-i 
binevestească acestuia mesajul învierii. 


Cu privire la vizita Sfintei Maria Magdalena la împăratul Tiberiu, există diferite 
tradiţii. Una dintre acestea este identificată în izvoare de învățatul ieromonah 
athonit al sec. al XIX-lea, Hariton Duhovnicul (1836-1903) şi e cuprinsă în Viaţa 
Sfintei pe care a alcătuit-o el însuşi, spunând următoarele: „Sfânta a vindecat ochii 
bolnavi ai împăratului de atunci, Tiberiu, prin mântuitorul nume al Domnului 
nostru lisus Hristos. Când a văzut aceasta, împăratul s-a minunat tare. De aceea a 
întrebat-o cine este ea, şi cine este lisus Hristos. Sfânta a început să-i povestească 
toate cele despre Mântuitorul Hristos până la răstignirea Lui şi înviere. Luminată 
fiind de Dumnezeu, a găsit un mod minunat vrednic de notat, nou şi foarte potrivit 
pentru a arăta învierea lui Hristos cea de viaţă dătătoare. A vopsit în roşu trei ouă 
spre dovedirea sângelui vărsat de Mântuitorul Hristos şi pentru bucuria învierii lui 
Hristos, şi a oferit aceste ouă împăratului zicându-i: «Hristos a înviat!» în 
continuare a zis împăratului că prin acele trei ouă îi arată sângele mântuitor al lui 
Iisus Hristos pe care l-au vărsat iudeii şi ighemonul Pilat, precum şi mesajul plin de 
bucurie al învierii lui Hristos. Când împăratul a auzit acestea s-a mâniat foarte şi a 
trimis scrisori în Ierusalim chemându-l la judecată pe Pilat şi pe arhierei. Când 
aceştia au venit la Roma nu l-au mai găsit în viaţă pe Tiberiu (t 37), ci pe urmaşul 


lui, Caligula (t 41)." Hariton duhovnicul spune că arhiereii au fost omorâţi, iar Pilat 
a fost exilat în Vienna Galiei şi acolo s-a sinucis. 


Tradiția potrivit căreia Sfânta a părăsit lerusalimul ca să plece la Roma cu scopul 
de a cere de la Tiberiu dreptate pentru nedreapta condamnare pe care o dăduse Pilat 
este istorisită de asemenea şi de Sfântul Simeon Metafrastul (910-980 sau 989)5. 


Aceeaşi tradiție o descrie şi istoricul Eusebiu al Cezareei care se referă la vizita 
Mariei Magdalena la împăratul Tiberiu. 


În general, tradiţia corespunde istoricităţii călătoriei Sfintei Maria Magdalena la 
Roma, fapt care întăreşte ipoteza că a avut un rol important, eventual chiar 
întemeietor în Biserica Romei. 


Iacov de la Nea Sketuis (1800-1867) notează şi o altă istorisire despre venirea la 
Roma a Sfintei Maria Magdalena şi vizita ei la împăratul Tiberiu, potrivit căreia a 
vindecat ochiu fiicei lui oarbe. El redă următorul dialog characteristic al Sfintei 
Mania Magdalena cu împăratul Tiberiu: „Dacă este adevărat, zice Cezarul, că 
atâtea minuni extraordinare se petrec simplu numai prin numele lui Hristos, poţi să 
vindeci pe fiica mea cea una născută care este oarbă?" 


55 În anul 36, Pilat a fost scos din funcţie şi a fost trimis la Roma să dea socoteală pentru reaua 
lui guvernare în care se înmulţiseră peste măsură violențele şi execuțiile abuzive. Potrivit lui 
Eusebiu al Cezareei se spune că s-a sinucis (Istoria bisericească, 2, 7, PG 20, 156). Sau poate a 
fost chiar executat. În sfărșit, diferite tradiţii apocrife au încercat să-l reabiliteze pe Pilat, 
presupunând chiar că, chipurile, s-ar fi întors. Aceştia transferă toată vina pentru Pătimirile lui 
Hristos asupra evreilor (Ieromonahul Makarios Simonopetritul, Noul Siuaxar al Bisericii 
Ortodoxe, voi. 14 iulie, ed. Indiktos, Atena 2008, p. 242 şi articolului lui V. Saxer, „Le Culte de 
Marie-Madeleine en Occident, des origines â la fin du Moyen Age", în Biblioteca Sanctorum, 
VIII, Paris, 1959, 1078-1104). Aici va trebui să se precizeze că în opoziţie cu marele Siuaxar cu 
privire la pedeapsa lui Pilat dată de către Tiberiu prin înfăşurarea în pielea unui animal 
proaspăt jupuit împreună cu o viperă, maimuţă şi un cocoș, cum insistă şi Gheorghe Kerdinos 
(sec. al XI-lea, Istorii synoptice, PG 121, 380) mulți nu acceptă acest lucru ca adevărat, de 
vreme ce Zonaras (Cronică, Cartea a 6-a) insistă pe faptul că Pilat nu l-a mai găsit pe Tiberiu, 
ci pe urmaşul lui, Caligula. Dintr-un alt izvor, Pilat, în epistola lui Agrippa I către împăratul 
Caligula, este caracterizat: „,Vestit pentru iubirea de daruri, calomnii, răpiri, acte de violenţă, 
uciderile continue şi fără judecată, uneltiri şi cruzime”, precum şi „dispreţuitor al obiceiurilor şi 
privilegiilor iudaice”. „De aceea a şi provocat multe răzmeriţe ale poporului iudaic împotriva 
ta!" în final, Eparhul Siriei Vitellios, după protestul samaritenilor, l-a trimis pe Pilat la Roma ca 
responsabil de crime şi înrobiri nedrepte, l-a pus în loc epitrop al ludeei pe Marcellus. Un fapt 
este sigur, anume că emblemele ighemoniceşti, toga judecătorească şi sulițele romane nu puteau 
face nimic în faţa unei mulțimi neinarmate şi în neorânduială asupra căreia Pilat nu a putut să 
se impună (Leonida Filippidis, Istoria epocii Noului Testament, Atena, 1958, pp. 399-402). 


Drept răspuns, Mania Magdalena l-a înştiinţat pe împărat că nu poate ea însăşi, ci 
puterea lui Hristos poate să o vindece pe ea după rugăciune intensă. Astfel, Maria 
Magdalena a stat în rugăciune de toata noaptea în casa în care a rămas, rugându-l 
pe Domnul să-i dea fiicei împăratului lumina ochilor ei. ŞI, o, minune! S-a aflat 
dimineaţa „cu ochi şi văzând" fiica împăratului **. 


În final, există şi o altă tradiţie care are legătură cu aceeaşi vizită a Sfintei Maria 
Magdalena. În acord cu aceasta, Sfânta s-a înfăţişat împăratului ţinând în mână un 
ou, care era un dar simplu şi obişnuit pentru săraci. Dându-1-l cezarului şi zicându- 
i Hristos a înviat!, oul acesta s-a vopsit imediat în roşu. De aici, aşadar, luându-și 
prilej minunea, Sfânta Maria Magdalena, ca supusă cezarului, dar şi ca apostol al 
Evangheliei îi povesteşte cezarului în amănunt toate câte s-au petrecut cu 
Mântuitorul Hristos, propovăduirea şi minunile Lui, ajungând până la răstignirea şi 
învierea Lui. A voit Sfânta să îl înveţe simbolic prin oul roşu că Domnul cel înviat 
este Mielul cel junghiat (Apoc. 5, 12) şi Cel împodobit cu frumuseţea ale cărui 
veşminte sunt roşii (Is. 63, 2), care a albit ca zăpada firea roşie de păcat a 
oamenilor (Is. 1,18) şi i-a curăţit pe cei credincioşi cu sângele Lui (1 In 1, 7). Încă 
i-a mai explicat Sfânta cezarului că oul închipuia căpăţâna lui Adam, iar culoarea 
roşie, sângele cel fără prihană al lui Hristos care a dăruit mântuirea şi învierea lui 
Adam şi urmaşilor lui. Potrivit cu povestirea concretă, aşa cum toţi mor din pricina 
înrudirii cu Adam, tot aşa, datorită înrudiru cu Hristos, toţi vor lua viaţa din nou. 
Acesta era scopul aducerii darului Mariei celei deopotrivă cu apostolii, ca prin 
culoarea roşie să închipuie umbrit mântuirea neamului nostru prin sângele lui 
Hristos. 


Această tradiţie, precum şi cea anterioară, explica obiceiul pascal al ouălor roşii, 
care s-a răspândit în întreaga lume creştină, cum este descris de către Constantin 
Oikonomou în cuvântul lui minunat „Despre ouăle roşii de Paşte" . 


În legătură cu povestirea Sfintei Maria Magdalena înaintea cezarului Tiberiu 
despre Pilat şi despre arhierei, mulţi dintre scriitorii bisericeşti pun la îndoială 
istoricitatea el. 


Constantin Oikonomou, cel la care ne-am referit mai sus, vestit cleric şi teolog din 
secolul al XIX-lea, cel din familia Oikonomilor, susţine în legătură cu aceasta că 
istoricii Gheorghios Kedrinos şi Constantin Manassis au copiat de la istorici mai 


* Cuvânt de laudă la Slăvită Mironosiţă şi întocmai cu apostolii Maria Magdalena şi povestire 
vrednica de crezare despre sosirea ei la Roma înaintea cezarului Tiberiu şi vindecarea ochilor 
fiicei lui Tiberiu, Codicele de la Cutlumuş, 530, f. 396. 


vechi istorisirea că Mania Magdalena a condamnat pe Pilat înaintea cezarului. 
Acest fapt i se pare imposibil, deoarece o asemenea faptă nu s-ar potrivi cu 
identitatea ei apostolică, să condamne adică pe ucigașul judecător al Dumnezeu- 
Omului, învățătorul ei. De altminteri, auzise de la însuşi Hristos să ierte pe cei ce 
L-au condamnat prin acel minunat: „lartă-i, Doamne, că nu ştiu ce fac!" Nici nu 
avea nevoie de răzbunare uceniţa, de vreme ce L-a văzut pe Mântuitorul ei înviat şi 
înălţat cu slavă la ceruri. 


Sfânta Maria Magdalena, după ce a rămas la Roma destulă vreme, a propovăduit 
Evanghelia mântuirii care era însoțită de multe semne şi minuni. Mai târziu, în 
jurul anului 57 după Hristos, marele Pavel, apostolul neamurilor, spune în Epistola 
către Romani: „îmbrăţişaţi pe Maria care s-a ostenit mult pentru voi” în înțelegând 
prin aceasta, după toate probabilitățile, pe Maria Magdalena, după cum tâlcuiesc 
comentatorii. Pentru că nu putea marele apostol să se refere la altă Marie, deoarece 
nici una dintre ele nu s-a ostenit mai mult decât Maria Magdalena . 


Unul dintre comentatori spune că Maria Magdalena avea oarece experiență din 
activitatea ei în Galileea, unde elementul păgân se înmulţise printre populația 
Tiberiadei. Prin urmare, şi în Roma era posibil să fi ajutat la propovăduirea 
apostolului neamurilor, prin intermediul neamurilor. 


6. Intoarcerea în Iudeea. Caznele şi izbăvirea Sfintei 


După Roma, cum se spune în tradiția pe care o înregistrează Sfântul Simeon 
Metafrastul, Sfânta Magdalena a voit să se întoarcă în Iudeea. Acolo, cu aceeaşi 
râvnă, îndrăznire şi credinţă a propovăduit cuvântul mântuitor al Evangheliei. 


Totuşi pizmaşii iudei, când au aflat de acuzaţia cu privire la condamnarea lui 
Hristos adusă de Magdalena în fața împăratului împotriva arhiereilor, au închis-o 
în închisoare şi au început să o chinuiască. 


Vedeam atunci trupul feciorelnic şi fără de prihană că strălucea precum cristalul la 
soare, cum notează Sfântul Modest al Ierusalimului (t 634)89. Călău s-au înfricoşat 
şi au încetat să o tortureze. Au pus-o aşadar, împreună cu Marta, sora lui Lazăr, 
Maximin, unul dintre cei 70 de apostoli şi alţi doi propovăduitori ai Evangheliei 
într-o corăbioară care nu avea nici pânze, nici vâsle, cu gândul că va fi zdrobită de 
vânturi şi de valuri. Toţi aceştia L-au rugat pe Dumnezeu să-i călăuzească în ce loc 
va rândui dragostea Lui. 


* Rom. 16, 6 


7. Activitatea apostolică a Sfintei Maria Magdalena în Marsilia Galiei 


Astfel, corăbioara condusă de Hristos, Cârmaciul mântuirii noastre, i-a călăuzit 
fără primejdie în Marsilia Galiei *. 


Când a ieşit din corabie grupul acesta de cinci străini necăjiţi, la început au dat 
slavă lui Dumnezeu pentru minunata lor izbăvire şi au fost conduşi în piaţa 
oraşului, poate cineva îi va ajuta să găsească adăpost şi hrană. Dar oamenii au 
arătat dezinteres total. 


Totuşi, povestirea din sinaxar spune că în noaptea aceea conducătorul cetăţii a 
văzut în vis o vedenie, o femeie care îi poruncea să coboare în piaţa oraşului şi să-i 
ia pe cei cinci străini chinuiţi la palatul său şi să-i găzduiască. Conducătorul le-a 
purtat de grijă cu înţelepciune şi nobleţe. După câteva zile, când a auzit-o pe Maria 
propovăduind pe Hristos ca Dumnezeu adevărat şi povestind minunile Lui, 1-a zis: 
„Dacă Hristos ca Dumnezeu atotputernic îmi va da un copil, pe care mi-l doresc 
atât de mult, îţi făgăduiesc că voi deveni creştin şi voi nimici toți idolii”. Sfânta 1-a 
răspuns că Dumnezeu poate să-i dăruiască nu numai un copil, ci orice altceva îi va 
cere. Peste câteva zile soția conducătorului a zămislit un prunc şi îndată la palat toți 
s-au botezat creştini. După aceea a dobândit atâta evlavie că voia să meargă la 
Ierusalim să se închine la Sfintele Locuri ”. 


Marele Sinaxar al Bisericii Ortodoxe, prezentând pentru prima dată pe larg viaţa 
grecească a Sfintei Mironosiţe Maria Magdalena, cea deopotrivă cu apostolii, 


% Cetatea Marsiliei a fost întemeiată de foceeni între anii 620-600 î.Hr. Şi-a luat numele de la 
izvoarele ei Massa. Casele erau de piatră, acoperite însă cu stuf. Oraşul data din anul 60 Î.Hr. şi 
avea un teatru cu tribune de piatră şi un stadion. Locuitorii vorbeau grecește şi se ocupau cu 
pescăritul şi comerțul. Zeii pe care îi cinsteau îndeosebi erau Atena, Afrodita, Cibele şi 
Dionysos. Templul central al oraşului era afierosit lui Artemis efesiana, Zeița fertilității 
(Manouil Tasoula, Maria cea care a uns pe Domnul cu mir, Atra-pos, p. 91). Aceasta era starea 
oraşului, când a ajuns obştea sfintei noastre în Marsilia. 


” Hariton duhovnicul, Cuvânt de laudă la Sfânta Maria Magdalena, Codicele Kavsocalivitelor, 
121, f. 20. Despre propovăduirea în Marsilia de asemenea este vorba în cartea Mântuirea 
păcătoşilor, Minunile Născătoarei de Dumnezeu, Minunea a Il-a (Patapie Monahul,op. cit., p. 
97, notă de subsol). De asemenea, ieromonahul Macarie Simonopetritul notează că această 
istorisire cu privire la apostolia Sfintei Maria Magdalena în Marsilia este susținută şi de Sfântul 
Simeon Metafrastul. Transpare limpede de asemenea din diferitele tradiţii răspândite în Marsilia 
cu privire la cinstirea Sfintei şi încreştinarea de către ea. În ciuda lipsei mărturiilor istorice, 
cinstirea Sfintei Maria Magdalena din cele mai vechi timpuri răspândită pe tot cuprinsul Galiei 
arată lucrarea ei apostolică în această ţară. (Noul Sinaxar, voi. 11, p. 243) 


păstrată în manuscris la Sfânta Mănăstire a Marii Lavre din Sfântul Munte, se 
referă în amănunt la naşterea copilului şi la minunatele evenimente pe care le-a 
trăit EI însuşi şi familia Lui pe durata călătoriei lor la Ierusalim. 


Întorcându-se la Marsilia a povestit învăţătoarei lui, Mania Magdalena, minunatele 
lui experienţe, în special cele de la cunoştinţa lui cu apostolul Petru. După toate 
acestea, întregul oraş s-a botezat în numele lui Hristos. Statuile idoleşti au fost 
dărâmate şi s-au ridicat în loc biserici şi au avut loc multe binefaceri, cu 
rugăciunile Sfintei, care a rămas acolo destulă vreme, propovăduind pe Hristos şi 
făcând multe minuni. 


8.Întoarcerea la Ierusalim şi plecarea la Efes. Adormirea Sfintei 


După Marsiha, potrivit tradiției, Sfânta Mania Magdalena şi-a continuat călătoriile 
ei apostoleşti în Egipt, Fenicia, Siria, Pamfilia şi alte locuri, răspândind pretu- 
tindeni mântuitoarea propovăduire a Evangheliei. După aceea s-a întors la 
Ierusalim. Acolo a rămas încă patru ani aproape slujind pe Stăpâna Născătoare de 
Dumnezeu până la adormirea ei. 


După mutarea Născătoarei de Dumnezeu l-a urmat pe ucenicul iubit al Domnului, 
pe evanghelistul Ioan Teologul, călătorind împreună cu el până la Efes. A luat cu 
ea piatra roşie unde a fost pus preasfântul trup al lui Hristos după pogorârea de pe 
Cruce *. 


Când apostolul Pavel a urcat la Ierusalim la Sinodul din anul 49, l-a aflat acolo pe 
Sfântul loan Teologul. 


O tradiţie ulterioară îl aduce pe Sfântul loan în Efesul Asiei Mici către sfârşitul 
veacului I. În timpul prigoanei lui Domițian (81-96), Sfântul loan a fost exilat în 
Patmos, unde a scris Apocalipsa. După moartea lui Domițian s-a întors la Efes 
unde a trăit pe toată durata domniei lui Nerva (96-98) şi o parte a domniei lui 
Traian. A murit probabil în al şaptelea an al domniei lui Traian, adică în 104, de 


* Acolo au înfăşurat-o într-o pânză şi au uns-o cu miresme după obiceiul iudeilor. Potrivit 
tradiției, piatra aceasta era iniţial roşie şi de la lacrimile Preasfintei, care s-au întipărit pe 
aceasta, iar aceasta şi-a schimbat culoarea şi a devenit mai cenușie (cenuşiu închis, gri). După 
Efes, într-o perioadă ulterioară, piatra a fost mutată în Constantinopol de împăratul Manuil al 
II-lea Comnenul şi a fost adăpostită în Sfânta Mănăstire Pantocrator (unde o purtau împărații 
evlavioşi pe umerii lor). Patapie Monahul, op. cit., p. 53 şi M. Tasoula, op. cit., p. 106. 


moarte naturală, în Efes. loan a scris mai întâi Apocahpsa în Patmos şi mai târziu 
Evanghelia în Asia ”. 


Sfântul Modest, patriarhul Ierusalimului, vorbeşte despre martiriul Sfintei în Efes. 
lar într-un sinaxar anonym din secolul al XI-lea se spune că Sfânta Mana 
Magdalena „era ataşată de învăţătura Sfântului evanghelist loan, de caznele şi 
lanţurile lui, de închisori şi toate încercările pe care le-a suferit” . Acest lucru însă 
vine în contradicție cu tradiția arătată, care este mărturisită în Sinaxarul Bisericii 


din Constantinopol, potrivit căruia Sfânta, după o scurtă boală, a adormit în chip 


cuvios %. 


Aceeaşi tradiție o urmează şi Nichifor Callist Xanthopol care zice că după ce a 
rămas destul timp cu Sfântul evanghelist loan şi după ce a călăuzit pe mulți la 
cunoştinţa adevărului s-a mutat la fericita viaţă cea fără de sfârşit. Sufletul ei l-a 
dat în mâinile lui Dumnezeu, iar trupul ei, respectat chiar şi de îngerii înşişi, l-a 
lăsat Sfântului evanghelist, care era de faţă. Sfântul evanghelist a înfăşurat trupul ei 
în giulgiu, cum se cuvenea şi cum trebuia să fie înmormântat, cinstit fiind ca o 
comoară de mult preţ, de către loan Teologul, feciorelnicul ucenic al Domnului, 
lângă Efes, într-o peşteră ascunsă la intrarea căreia au adormit ulterior cei şapte 
tineri din Efes €. 


*G. Riccioti, op. cit., p. 153-155. 
“ Sfântul Modest al Ierusalimului, Omilii la Mironosiţe, PG 86, 3273-3276. 


* Pomenirea celor şapte tineri se prăznuieşte pe 4 august. Au trăit în Efes în timpul prigoanei lui 
Deciu (250). Maximilian, fiul eparhului oraşului, s-a înfăţişat cu curaj din partea celorlalți şase 
tineri creştini soldaţi şi şi-au mărturisit credinţa lor într-Unul Dumnezeu. Deciu, prefăcându-se 
că îi părea rău de ei, a poruncit să-i dezlege din lanţurile lor şi să le dea un termen de câteva 
zile pentru a se răzgândi. Cei şapte tineri hotărâră să se ascundă într-o peşteră mare cu scopul 
de a se pregăti pentru martiriul care îi aştepta. Totuşi din dumnezeiasca pronie, cu rugăciunea 
pe buze, şi-au dat sufletul lui Dumnezeu... Două sute de ani mai târziu o erezie care nega 
învierea morţilor a venit să semene îndoială şi dihonie în Biserică. Atunci a rânduit Dumnezeu 
ca un păstor oarecare să scoată pietrele de la intrarea în peşteră şi să vadă pe cei şapte tineri 
care se întorseseră la viaţă ca şi cum adormiseră cu o zi mai înainte fără să se schimbe câtuşi de 
puțin după indelungatul lor somn de mulți ani. Când s-au dus să-l cerceteze episcopul Marinos 
Anthipatos şi mulțime de lume, au cunoscut toţi că minunea a fost îngăduită de Dumnezeu ca 
dovadă a învierii morţilor. După aceea au picotit puţin sfinţii şi înaintea tuturor şi-au dat 
sufletele lor în mâinile lui Dumnezeu. În locul acela s-au săvârşit mulțime de minuni. Peştera în 
discuţie se află pe coastele de răsărit ale muntelui Cheileon. Între acesta şi muntele Keressos se 
întindea în epoca aceea oraşul Efes. Acolo împăratul Theodosie al II-lea (408-450) a ridicat 
deasupra peşterii o biserică strălucită în cinstea celor 7 tineri. La dreapta intrării în biserică s-a 
format un spațiu cu cupolă care împrejmuia mormântul cu trupul Sfintei Maria Magdalena 
(Noul Sinaxar, voi. 12, pp. 33-36). 


Mormântul Sfintei Maria Magdalena 
şi intrarea în peştera celor șapte țineri din Ffes. 


II. Conştiinţa Bisericii cu privire la Sfânta Maria Magdalena 
1. Adevărul şi rătăcirile din jurul persoanei Sfintei Maria Magdalena 


Persoana Sfintei Mironosiţe şi cea întocmai cu apostolii Maria Magdalena a fost 
lăudată şi admirată de mulţi, dar a fost şi răstălmăcită şi pătată. De timpuriu, cum 
vom arăta în cele ce urmează, persoane care nu aveau cunoştinţă cu privire la 
tradiția bisericească referitoare la ea au prefăcut şi au vătămat rău personalitatea ei, 
au numit-o desfrânată şi păcătoasă, au văzut-o ca întruchipare a moralității. 


Rătăcirea cu privire la Sfânta Maria Magdalena începe mai întâi cu basnele 
filologiei ebraice rabinice care fără nici o dovadă o prezintă pe Maria Magdalena 
ca femeie adulteră. Talmudul tâlcuieşte numele ei de la Migdala, care înseamnă 
împletesc părul, şi de aceea o prezintă în mod abuziv ca pe o femeie adulteră care 
şi-a părăsit soţul şi făcea peruci pentru femeile desfrânate S2. Această informaţie 
răuvoitoare au folosit-o ereziile gnostice ca să micşoreze autoritatea Sfintei. 
Talmudiştii sporovăiesc multe despre aceasta, despre bogăţia ei, despre frumuseţea 
ei, despre ruşinea ei, despre soţul şi iubiții ei. Totuşi ceea ce cunoaştem cu adevărat 
din Scripturi este entuziasmul acela al dedicării şi al recunoştinţei Magdalenei către 
Hristos care a făcut-o să se dedice suflet şi inimă slujirii Lui. 


Evangheliştii au încercat să o deosebească de celelalte femei care purtau acelaşi 
nume, atribuindu-i ca supranume locul naşterii el. 


În primul rând, identitatea de nume a femeilor care au uns cu mir pe lisus a fost 
motivul principal pentru răstălmăcirea cu privire la persoana Mariei Magdalena. 
Faptul ungerii cu mir este istorisit de cei patru evanghelişti * fără să fie atribuită 
aceloraşi persoane. Astfel, a fost identificată Maria Magdalena cu femeia păcătoasă 
din istorisirea Evanghelistului Luca LA din casa fariseului, care a adus un vas de 


“ Evanghelos Karadimos, Maria Magdalena, Atena, 2006, p. 23 şi Hrisostom Papadopoulos, 
„Ce se istoriseşte în Evanghelii despre Maria Magdalena", leros Syndesmos, vol. 156, (1911) 5. 
Judecând această informaţie din Talmud adăugăm o informaţie istorică ce zice că: „Din 
perspectivă istorică, nu am putea să dovedim că femeile din Palestina purtau în perioada lui 
Iisus perucă sau împletituri false!” De aceea această informaţie este falsă. Pe de altă parte, 
judecând după faptul că Talmudul este în general vrednic de crezare observăm că: 
„Inepuizabilele scrieri ale Talmudului sunt ulterioare vremii lui lisus, cu aproximativ cincizeci 
de ani. Mai mult încă, o mare parte din Talmud a fost alcătuită în Babilon în jurul anului 135 
după Hristos, fără nici o îndoială”. D. Rops, op. cit., pp. 172-173. 

“ Mt. 26, 6-7; Mc. 14, 3; Lc. 7, 36-38 şi In 12, 1-3. 

* Lc. 7, 36-50. 


alabastru cu mir, ungând cu el picioarele lui lisus, udându-le cu lacrimi şi 
ştergându-le cu părul ei. Această femeie a fost identificată încă şi cu Maria, sora 
Martei şi a lui Lazăr, care cu şase zile înainte de Paşte au pregătit cină lui Hristos, 
iar Marta slujea în timp ce Lazăr cel înviat stătea la masa ospăţului. Atunci Maria a 
luat o sticluţă cu cel mai scump mir şi a uns picioarele lui lisus, din recunoştinţă. 
Apoi a şters cu părul ei picioarele Lui şi toată casa s-a umplut de mirosul mirului 


S-au identificat cele două situaţii de mai sus, fiindcă seamănă între ele cum se 
aseamănă şi cele două evenimente ale ungerii cu mir. Asemănarea celor două 
evenimente a dus la identificarea celor două miruiri şi a celor două femei. Datorită 
acestei identificări a femeilor, s-a interpretat în mod cu totul neîntemeiat şi ina- 
cceptabil persoana Mariei Magdalena, dându-se prilej, cu o fantezie fără frâu, la 
inacceptabile consecinţe, la sminteli şi plăsmuiri de basme fără nici un temei 
istoric. Au scris despre ea romane şi au regizat filme cinematografice. 


Dacă ar fi adevărate toate câte s-au scris despre Maria Magdalena, Biserica nu ar 
evita să scrie sau să spună aceleaşi lucruri sau asemănătoare cu cele pe care le-a 
scris şi învăţat, de pildă, despre păcatul lui David, despre prigonitorul Pavel, despre 
trecutul păcătos al lui Augustin şi al Mariei Egipteanca şi al atâtor alți păcătoşi. 
Lauda Bisericii este să vadă morți că se ridică din păcat cu harul lui Dumnezeu. 
Bucuria ei este să promoveze aceste exemple şi să dea curaj şi altor păcătoşi să se 
întoarcă. 


Faptul identificării femeilor care au uns cu mir pe lisus coboară până în secolul al 
II-lea. Primul care a identificat femeile a fost Tertulian, care totuşi distinge dintre 
cele două femei pe Maria Magdalena. 


Totuşi în secolul al VI-lea Sfântul Grigorie Dialogul, papa Romei (540-604) a fost 
primul care a identificat şi confundat pe femeia păcătoasă de la Luca cu cele două 
Marii, a lui Lazăr şi Magdalena. Textul Omiliei lui lasă să se înţeleagă faptul că 
identificarea femeilor era părerea lui personală şi nu se sprijinea nici pe Noul 
Testament, nici pe vreo tradiţie mai veche a Bisericii. Scrie deci Grigorie: 
„Această femeie pe care Luca o numeşte păcătoasa, iar loan o numeşte Maria, 
considerăm că este aceeaşi cu Maria despre care Marcu mărturiseşte că au fost 
scoşi din ea şapte demoni. Şi ce se arată prin şapte demoni? Toate patimile. Şapte 
demoni avea prin urmare Maria care era plină de toate păcatele...”. Această 


In I1,1-3. 


poziție personală, papa Grigorie a dezvoltat-o pentru promovarea pocăinţei spre 
zidirea duhovnicească a turmei sale. Nu se află în tradiţie, cu toate acestea s-a 
impus în Biserica Apuseană şi de acolo a fost dusă în Răsărit, fără însă a găsi mulți 
adepţi. Cei mai mulți Părinți răsăriteni au admis faptul că nu este vorba despre 
Maria Magdalena, ci de două femei cu acelaşi nume care au uns cu mir pe Domnul. 
Una era păcătoasa din istorisirea lui Luca şi cealaltă era Maria, sora Martei şi a lui 
Lazăr, potrivit cu Evangheliile sinoptice %, dar şi după Sfântul loan evanghelistul 


Referirile părinților la Sfânta Maria Magdalena sunt din timpurile cele mai vechi, 
importante şi clare cât priveşte înfrânarea şi fecioria ei, dar şi în privinţa deosebirii 
de femeile care au uns cu mir pe Domnul, în acord cu istorisirile evanghelice. 
Adevărul este că în nici una dintre Sfintele Evanghelii nu este caracterizată ca 
păcătoasă. 


Mai concret, Tatian Sirul (sec. al II-lea) pune accentul pe fecioria Sfintei şi o 
distinge de femeia păcătoasă din istorisirea lui Luca. 


În continuare, cei care fac referire la distincția femeilor sunt: Origen (185-254), 
Sfântul Efrem Sirul (306-373), Sfântul loan Gură de Aur (347-407), Sfântul 
Macarie Egipteanul şi Victor Antiohianul (ambii au trăit în secolul al IV-lea). La 
fel de importantă este şi mărtunia Fericitului Augustin care într-un frumos cuvânt 
teologic la femeia păcătoasă care s-a pocăit nu face nici o referire nici la Mania 
Magdalena, nici la Maria lui Lazăr. 


lar Sfântul Ambrozie al Milanului (339-379), învățătorul lui Augustin, este de 
partea distincției femeilor şi o caracterizează pe Maria Magdalena drept fecioară, 
scriind: „Vezi că cei feciorelnici au fost învredniciţi ca mai înainte de apostoli să 
vadă învierea Domnului? A văzut aşadar, Maria cea dintâi învierea Domnului şi a 
crezut...". 


în Biserica Apuseană, de asemenea, în afară de Sfântul Ambrozie pentru 
distingerea persoanelor sunt Sfântul Ilarie Pictabius şi Sfântul Ieronim. 


În secolul al V-lea Sfântul Chirii al Alexandriei (375-444) o distinge clar pe Maria 
Magdalena de femeia păcătoasă de la Luca. 


“* Mt. 26, 6-7; Mc. 14, 3; Lc. 7, 36-38. 
“ In 12,1-3. 


Sfinţii Modest al Ierusalimului (t 634) şi Fotie cel mare (820-891) sunt şi ei pentru 
distingerea persoanelor şi în special pentru înfrânarea şi fecioria Sfintei Maria 
Magdalena. În cuvântul său la Femeile Mironosiţe, Sfântul Modest zice: „Tradiţule 
învaţă că Maria Magdalena a rămas fecioară întreaga ei viaţă”. Sfântul Fotie adoptă 
părerea Sfântului Modest şi răspunde la întrebarea: „Pentru ce Hristos o allege pe 
Maria Magdalena din care a scos şapte demoni?" EI scrie: „Numărul şapte aflăm că 
îl foloseşte Scriptura pentru virtute şi pentru răutate. Pe bună dreptate, aşadar, o 
allege Mântuitorul pe Mania Magdalena din care scosese şapte demoni, ca să 
alunge prin ea pe începătorul răutăţii din firea omenească”. 


Ca şi părinţii menţionaţi mai sus, sunt pentru distingerea persoanelor şi înfrânarea 
Sfintei Maria Magdalena, Sfinţii: Cosma Melodul (685-750), Teofilact al Bulgariei 
(1030-126), Eftimie Zigabenul (sfârşitul sec. al XI-lea - începutul sec. al XII-lea) şi 
Nichifor Callist Xanthopol. Este prin urmare zdrobitoare majoritatea celor ce 
acceptă distincţia persoanelor în faţa celor care acceptă identificarea lor. 


Dar este foarte important că printre cei ce acceptă distincţia persoanelor se situează 
marii hermeneuţi creştini precum: Origen, Sfântul Efrem Sirul, Sfântul loan Gură 
de Aur, Fericitul Ieronim, Fericitul Augustin şi Fotie cel mare. 


Prin urmare, încheiem cu concluzia că Sfânta Maria Magdalena a fost 
considerată păcătoasă din două motive principale. Primul motiv este 
identificarea abuzivă a persoanei ei cu femeia păcătoasă din istorisirea Sfântului 
evanghelist Luca €&, iar al doilea este interpretarea greşită a vindecării ei de 
şapte demoni care sunt în legătură cu cele şapte păcate de moarte. Cât priveşte 
ultimul motiv, trebuie să spunem că nici Marcu, nici Luca nu presupun că cei 
şapte demoni de care era stăpânită Maria Magdalena erau păcate. 


Aici trebuie să observăm că în greşeala papei Grigorie 1 care a tâlcuit cei şapte 
demoni ca fiind cele şapte patimi a căzut şi Sfântul Simeon Metafrastul, care 
tâlcuieşte în mod alegoric cei şapte demoni ca cele şapte patimi care împiedică 
virtutea. 


In acest punct însă nu îl urmează şi alți părinţi răsăriteni. Din păcate, această părere 


a influenţat viaţa Sfintei noastre care este cuprinsă în Marele Sinaxar al Bisericii 
Ortodoxe. 


% Le. 7, 36-50, 


În antiteză cu Marele Sinaxar, Sinaxarul lui Constantin Hrestou Doukakis 
(monahul împărat), pe data de 22 iulie notează laconic, dar limpede: „Apropiindu- 
se de Hristos, a fost slobozită, prin harul Lui, de şapte demoni care o tulburau". Nu 
tâlcuieşte alegoric cei şapte demoni! 


În primul rând, Menologhionul bizantin al împăratului Vasile, Sinaxarul Bisericii 
din Constantinopol din sec. al X-lea şi toţi cei care urmează aceste surse (de pildă, 
Sfântul Nicodim Aghioritul în Sinaxarul său), acceptă toți ideea că Maria 
Magdalena nu a fost stăpânită de patimi. 


Prin urmare, este cu totul limpede concluzia că femeia păcătoasă de la Luca, Mania 
Magdalena şi Maria lui Lazăr sunt trei persoane diferite. 


În final, tradiţia serioasă hermeneutică a textului acestuia (Le. 7, 36-50), precum şi 
a altor texte care se referă la demonizaţi, nu este de acord cu părerea că demonii de 
care era stăpânită Maria Magdalena sau alți demonizaţi erau păcate. De altminteri, 
lisus nu caracterizează demonizarea ca boală sau ca păcat %. Nicăieri niciodată nu 
îi condamnă pe demonizaţi, nici nu-i consider vinovaţi de acest necaz. Noul 
Testament face o distincţie clară între demonizaţi şi păcătoşi. 


2. Sfânta Maria Magdalena la Sfinţii Părinţi ai Bisericii 


Promovarea marelui chip al Sfintei este încercată cu succes în literatura patristică. 
Părinţii în textele lor omiletice se referă la Maria Magdalena mai ales când 
tâlcuiesc sau comentează pericopele învierii lui Hristos. Cele mai vechi texte 
cunoscute provin din secolul al IV-lea de la sfinți şi înţelepţi autori precum Sfântul 
Atanasie cel mare (298-373), Sfântul Grigorie de Nyssa (335-394) şi Sfântul loan 
Gură de Aur. 


Sfântul Atanasie comentează pe scurt în Cuvântul lui la Sfintele Puşti despre 
Sfânta Maria Magdalena că este: „şi femeie şi, ca atare, pricina căderii, şi 
propovăduitoarea învierii”. 


Sfântul Grigorie de Nyssa se referă la Sfânta Maria Magdalena în Cuvântul al II- 
lea la Sfintele Paşti, „ca martoră a mormântului gol, ca primitoare a mesajului 
îngeresc şi ca propovăduitoare a vestirii pline de bucurie către ucenici". In aceeaşi 


* „Nici acesta nu a greșit, nici părinţii lui, ci ca să se arate în el lucrările lui Dumnezeu” (In 9, 
A). 


ordine de idei, Sfântul Grigorie notează şi subliniază „întâietatea ei" în faţa 
ucenicilor bărbaţi la dumnezeieştile arătări ale Domnului înviat. Sublimiază încă si 
faptul că aşa cum la început o femeie, Eva, s-a aplecat asupra meşteşugirii celui 
viclean şi a călcat dumnezeiasca poruncă, la fel trebuia, în acord cu voia lui 
Hristos, o femeie să fie cea care aude mesajul învierii de la înger. Aceasta se 
cuvenea să Îl vadă pe Domnul şi 1 se adresează cu „bucură-te" şi de asemenea i se 
încredinţează misiunea să devină binevestitoare a bucuriei la ucenici... 


Sfântul loan Gură de Aur, în a 86-a omilie a lui la Evanghelia lui loan, accentuează 
antiteza dintre marea dragoste faţă de Hristos şi de asemenea marea ei zăbăvnicie 
în a crede în înviere, la finalul omiliei sale, Sfântul loan Gură de Aur trage 
concluzia că Maria Magdalena a primit personal de la Domnul porunca să devină 
mângâlierea ucenicilor cu bunăvestirea arătării Lui. 


Leontie, preot din Constantinopol (485-543), în Omilia la Sfintele Paşti 
accentuează faptul că „astăzi Hristos mai înaintea tuturor S-a arătat Mariei şi 
celeilalte Marii". Domnul, potrivit lui Leontie, o salută pe Maria Magdalena şi pe 
însoțitoarele ei cu următoarele cuvinte: „Bucuraţi-vă, şi odată cu voi, tot neamul”. 
Leontie crede că Maria Magdalena şi cealaltă Marie au mai mare credință decât 
ucenicii bărbaţi. Deşi se tem şi sunt întristate, au curajul să rămână alături de 
Domnul lor şi să nu fugă departe de EI”. 


Sfântul Roman Melodul, în afară de problema identificării persoanelor la care ne- 
am referit mai sus, într-unul din comentariile imnologice la Evanghelia învierii se 
referă încă la Maria când aceasta a vizitat mormântul lui Hristos. Roman crede că 
femeile ele însele o trimit pe Sfânta Maria Magdalena la mormânt şi îi recunosc ei 
un rol special printre ele, aşteptând cu încredere absolută cele pe care avea să le 
vestească lor. În acord cu poetul imnograf Sfântul Roman Melodul, Sfânta Maria 
Magdalena este prezentată sub identitatea unei maici duhovniceşti a apostolilor, 

învăţându-i şi mângâindu-l. De asemenea, Sfântul Roman prezintă momentul în 
care Domnul îi încredințează Magdalenei marea ei apostolie: „Aleargă Marie, 
adună-i pe ucenicii Mei, fiindcă te voi folosi pe tine ca pe o trâmbiţă răsunătoare. 
Strigă pace în urechile înspăimântate ale prietenilor Mei ascunşi şi scoală-i pe toţi 
ca dintr-un somn, ca să Mă întâlnească şi să aprindă torţele. Spune-le lor, Mirele a 
înviat din mormânt şi nimic nu a mai lăsat în el. Alungaţi apostoli moartea, fiindcă 
a înviat Cel ce dă celor căzuţi ridicare”. Sfântul Roman Melodul vrea să dove- 
dească pe de o parte marea credinţă a femeilor şi pe de altă parte să arate în primul 
rând apostolicitatea Sfintei Mana Magdalena, dar şi a celorlalte femei. Se 
accentuează şi superioritatea ei faţă de toate celelalte pentru că Sfânta s-a arătat cea 
dintâi la mormânt. Întâietatea Sfintei Maria Magdalena se întemeiază, potrivit 


Sfântului Roman Melodul, pe faptul că ea l-a văzut pe Domnul înviat. În final, 
Sfântul Roman Melodul o pune pe Sfânta Maria Magdalena la acelaşi nivel cu 
Moise, de vreme ce amândoi au fost cinstiţi cu vederea lui Dumnezeu. Consideră 
astfel Roman Melodul că ceea ce este Moise pentru Israel, acelaşi lucru este Maria 

Magdalena pentru Israelul cel nou. Dar mai ales, Sfântul Roman Melodul în Imnul 
21 nu face nici o legătură între femeia păcătoasă şi Maria Magdalena. În Imnul 40, 
Sfântul Roman, dimpotrivă, o prezintă pe Maria Magdalena prihănindu-se pe sine 
şi smerindu-se, zicând: „ca desfrânata lacrimi vărs". Dar în mod special subliniază 
înfrânarea Măriei Magdalena cu caracterizări corespunzătoare, precum „cinstită", 
„cu cuget înfrânat", „înţeleaptă", „purtătoare de Dumnezeu", „pricepută", „evla- 
vioasă", „iubitoare de Dumnezeu", „strălucind cu viaţa prin fapte virtuoase", şi 
„numărată cu cetele apostolilor”. 


În final, Sfântul Roman o numeşte copilă mai întâi pe pururea Fecioara Maria, 
Născătoarea de Dumnezeu, în cel de-al 9-lea Imn al său, precum şi „prea înţeleaptă 
copilă" în Imnul 35. Acelaşi termen îl foloseşte Sfântul Roman şi pentru Sfânta 
Maria Magdalena, înțelegând prin aceasta în ambele cazuri fecioria femeilor. Mai 
ales în Imnul 40 îi atribuie termenul de copilă Sfintei Maria Magdalena. Sfântul 
Roman Melodul face acest lucru de şapte ori în diferite strofe ca să arate credinţa 
vechii Biserici că cei şapte demoni de care a fost slobozită Maria Magdalena nu 


aveau nici o legătură cu fecioria ei. 


Sfântul Modest al Ierusalimului, în omilia lui la femeile mironosiţe, ca şi Sfântul 
Grigorie de Nyssa şi Leontie, preot din Constantinopol, fac referire la păcatul 
strămoşesc, ca să arate că în antiteză cu Eva care a condus neamul omenesc la 
moarte, Sfânta noastră transmite ucenicilor lui Hristos vestea cea bună a învierii, că 
a biruit moartea definitiv. Consideră că alegerea ei specială de către Domnul a avut 
loc chiar în momentul în care a vindecat-o de cei şapte demoni. 


Sfântul Modest adoptă o tradiţie manifestată în Efes pe care o mărturiseşte şi 
Sinaxarul Bisericii din Constantinopol, care apoi a devenit acceptată pe o scară mai 
largă de Biserica noastră Ortodoxă. În Efes este mărturisită o cinste vie a Sfintei 
Maria Magdalena, care poate fi localizată în secolul al VII-lea. Este cunoscut 
faptul că împăratul Leon cel înțelept a strămutat moaştele ei din Efes în 
Constantinopol. Un interes deosebit îl prezintă, de asemenea, locul pe care îl 
atribuie DURI Mariei Magdalena în ceata ierarhică a femeilor. „Exact 
aşa cum corifeul apostolilor, Petru, a fost numit astfel datorită credinţei lui 
neclintite pe care o avea în piatra Hristos, acelaşi lucru se întâmplă şi cu Maria 
Magdalena, care a devenit ca un fel de căpetenie a uceniţelor lui Hristos; 


datorită curăţiei sale şi a dragostei pe care o avea faţă de EI a fost numită de 
Hristos Maria, adică i-a dat numele Maicii Sale." 


III 550-662) scrie: „Când Domnul s-a dus în cetatea 


Magdal l-a însoţit Maria Magdalena din care scosese şapte demoni. Aceasta se 
distingea pentru bogăţia şi originea ei nobilă şi când l-a văzut pe Domnul i-a 
arătat râvnă şi i-a Slujit Lui cu credinţă, asemenea Maicii Lui celei fără de 
prihană. Magdalena l-a găsit pe doctorul şi curăţitorul firii noastre, Cel care 
nimiceşte orice înstrăinare de Dumnezeu. Și nu numai că a fost eliberată de toţi 
demonii cu harul lui Hristos, dar s-a şi umplut ea însăşi de har şi a arătat o 
râvnă deosebită în credinţă, în milostenie şi în gândurile bune. L-a urmat pe 
Domnul în toată perioada rămânerii Lui pe pământ, ca ucenică şi ajutor al Lui, 
a devenit bună însoțitoare şi ascultătoare a împărătesei, a Sfintei Născătoarei de 
Dumnezeu şi a suferit împreună cu ea. În cele din urmă, a fost învrednicită şi de 
harul apostolesc. A călătorit din ţară în ţară de dragul lui Hristos. Aşa cum 
fericitul Petru era râvnitor şi avea locul întâi printre ucenici, aşa era şi Maria 
Magdalena printre femeile mironosiţe şi celelalte femei... La evenimentele 
premergătoare Răstignirii lui Hristos sunt amintite de către evanghelişti foarte 
multe femei care l-au urmat pe Hristos din Galileea şi L-au slujit, printre care 
erau Maica Domnului şi cele două Marii, Maria lui Cleopa şi Maria Magdalena, 
pe care le aminteşte Sfântul loan evanghelistul şi Teologul 7. Maria lui Cleopa 
era soţia fratelui lui Iosif, logodnicul Mariei. Aceste două Marii, zice Sfântul 
Maxim, erau cele mai vii în dragostea lor faţă de Domnul dintre toate celelalte şi 
au participat la agonia Preanevinovatei Maici şi la durerile ei, când au văzut cu 
câtă îndrăznire şi cuget viteaz s-a aflat la Crucea Fiului ei. 


Sfântul 'Teofilact al Bulgariei, arhiepiscopul Ohridei (t 1108) se referă la Sfânta 
Maria Magdalena când tâlcuieşte al 20-lea capitol al Sfântului evanghelist loan, ac- 
centuând faptul că sufletul ei se curăţise prin nepătimire şi o caracterizează ca 
învăţător şi mai cu seamă ca pildă. 


Teofan Kerameul (sec. XII) în tâlcuirea lui la cele unsprezece Evanghelii de 
dimineaţă, accentuează faptul că Maria Magdalena este ceva mai mult decât simplă 
mironosiţă, ea este evanghelistă, şi ca binevestitoare a unei veşti pline de bucurie a 
devenit hristoforă. 


în. 109.23. 


Cuvântul encomiastuic al lui Nichifor Callist Xanthopol despre Sfânta Maria 
Magdalena constituie unul dintre cele mai frumoase elogii ale Sfintei în literatura 
omiletică a Părinților Bisericii ”!. 


Xanthopol o prezintă pe Maria Magdalena urmându-l cu dragoste specială pe 
Mântuitorul şi Binefăcătorul ei, lisus, Care a vindecat-o, dedicându-se Lui şi le- 
pădând toate, pentru că L-a recunoscut ca adevărat Fiu al lui Dumnezeu şi 
Mântuitor al lui Israel, ca pe Mesia pe Care îl aştepta. O înfăţişează încă Nichifor 
ca pe o cunoştinţă şi prietenă a familiei lui lisus, în special a Maicii Sale, dar şi a 
ucenicilor Lui. O arată de asemenea prezentă în diferite împrejurări ale Noului 
Testament. 


Asemenea Sfântului Grigorie de Nyssa şi altora, şi Nichifor recurge la argumentul 
păcatului strămoşesc (de vreme ce o femeie a condus neamul omenesc la păcat, o 
femeie trebuia să dea vestea cea bună), ca să susțină apostolicitatea femeilor în faţa 
apostolilor. Xanthopoulos încă încearcă să arate că Maria nu este numai 
binevestitoare a învierii, ci şi a înălțării şi a trimiterii Duhului Sfânt şi că împreună 
cu Maica Domnului şi cu ceilalți ucenici primeşte darul Duhului Sfânt în ziua 
Cincizecimii. 


După Cincizecime, ca şi ceilalți apostoli, începe şi ea, în acord cu porunca 
Domnului propovăduirea învierii în lume. În călătoriile ei îndepărtate răspândeşte 
Evanghelia tuturor, potrivit lui Nichifor, şi nu doar femeilor. A răspândit credința 
în Roma, Galatia (Galia), în Egipt şi Pamfilia, până la întoarcerea ei în Palestina şi 
de acolo în Efes. 


În legătură cu moartea Sfintei, Nichifor foloseşte tradiţia din Efes. După mult timp 
de când era împreună cu loan, a adormit acolo, după o mică boală şi a fost 
înmormântată de loan. 


3. Sfânta Maria Magdalena în imnologie 
Mărturii la fel de importante despre personalitatea Sfintei Maria Magdalena există 
şi în textele imnologice care sunt dedicate Sfintei noastre. Acestea arată conştiinţa 


bisericească generală, de vreme ce imnele inspirate ale Bisericii noastre au fost 
încorporate în cadrul cultului dumnezeiesc. 


" Nichifor Callist Xantopol, op. cit., PG 147, 545, et passim 


Pe bună dreptate, aşadar, nu numai Sfinţii Părinţi, ci şi Sfinţii imnografi ai Bisericii 
noastre accentuează şi laudă virtuțile şi harismele Sfintei Magdalena, în special 
înfrânarea şi fecioria ei, pentru a reabilita o mare sfântă calomniată a Bisericii 
noastre. 


Imnografii atribuie cu succes supranumele Sfintei prin care arată harismele ei. În 
mod semnificativ, caracterizarea copilă, se foloseşte sporadic în cântările din slujba 
Sfintei Maria Magdalena (22 iulie) când se laudă sfânta în general, dar se 
accentuează în mod limpede şi izbăvirea ei de cei şapte demoni. 


Despre Sfânta Maria Magdalena este vorba în multe texte imnografice din perioada 

FE TD Ă sa A : : > 
de înviere “. Totuşi aceste referiri personale ale textelor imnologice funcționează 
numai ca un comentariu hermeneutic al marilor evenimente ale învierii. 


Locul unde se arată măreţia şi bogăţia duhovnicească a Sfintei Maria Magdalena se 
află, în primul rând, în slujba cântată * care constituie un buchet imnologic ce 
transmite buna mireasmă duhovnicească a vieţuirii ei celei deopotrivă cu îngerii. În 
cântările slujbei este vorba despre semnele caracteristice ale chipului ei, precum 
dragostea adâncă şi dedicaţia ei către Mântuitorul şi Izbăvitorul ei, bărbăţia şi 
vitejia sufletului ei, precum şi despre activitatea ei, în special, în momentele mari 
ale Patimilor şi învierii Domnului nostru. 


Selectiv, vor fi marcate mai jos câteva mărturii din cântările slujbei despre 
harismele duhovniceşti, despre faptele, minunile, virtuțile, dar şi prea frumoasele 
laude pe care imnograful le adresează Sfintei Maria Magdalena, „cea mai 
însemnată şi atletă desăvârşită”, potrivit Sfântului loan Gură de Aur. La fel şi 
aceste texte poartă amprenta marelui respect pe care îl are Biserica față de marea 
Sfântă Maria Magdalena. 


a) La slujba Vecerniei mici se însemnează întâietatea buneivestiri a învierii către 
apostoli: „Cea dintâi între mironosițe, toţi te cunoaştem, Magdalena şi cea dintâi 
văzătoare a învierii Mântuitorului, Marie, şi cea dintâi care ai binevestit pe lisus 
cel înviat şi de la EI, cea dintâi ai auzit: «Bucură-te»". 


b) La slujba Vecerniei mari este caracterizată Sfânta Maria Magdalena: 


* Penticostar, Canoanele de înviere ale Paștelui, slujba Utreniei, Laudele de înviere, 
Luminândele, Doxologiile de dimineaţă. 

* Slujbele Cuviosului şi purtătorului de Dumnezeu părintele nostru Simon izvorătorul de mir şi a 
Sfintei slăvitei Mironosiţe şi întocmai cu apostolii lui Hristos, Maria Magdalena, sub îngrijirea 
Stareţului Sfintei Mănăstiri Simonos Petras, Arhim. leronrm, Atena, 1924. 


1. Ca şi conducătoare a mironosiţelor şi de un chip cu apostolii: „Cu ce cununi de 
laudă o vom încununa pe mironosiţă, pe cea de un chip cu apostolii şi 
călăuzitoare a mironosiţelor, marea faimă a Bisericii... "'. 

2. Ca dorindu-L numai pe Hristos şi lepădând toate cele pământeşti din dragoste 
pentru EI: „Cu ce flori binemirositoare o vom înmiresma pe mironosiţă... pe cea 
care a lepădat toate cele de pe pământ, numai pe Hristos dorindu-L". 

3. Ca purtătoare a numelui doamnă, cu numele Maicii Domnului nostru şi o roagă 
pe „uceniţa Cuvântului" să mijlocească pentru noi de la tronul măririi cu tărie: 
»»Veniţi cu florile laudelor să o încununăm pe cea dintâi între mironosiţe pe 
Maria cea cu nume de doamnă şi pe uceniţa Cuvântului/ care acum cu 
îndrăznire Stă pe Scaunul măririi ca uceniţă, întocmai cu apostolii şi miro- 
nOSiţă... 


c) La slujba Litiei se accentuează că Sfânta Maria Magdalena L-a văzut prima pe 
Hristos înviat, fiindcă Domnul ştia viaţa ei cea deopotrivă cu îngerii. O salută încă 
imnograful ca apostol mai înainte de apostolic, ca laudă a noastră şi ca strălucită 
veselie a întregii lumi: 

;» Bucură-te, prea lăudată, care cea dintâi ai văzut pe Hristos înviat, pentru viaţa 
ta cea deopotrivă cu îngerii, ceea ce glas îngeresc ai auzit şi ai fost învrednicită 
de vederea celor ce îţi binevesteau ţie învierea lui Hristos. 

Bucură-te, apostol mai înainte de apostoli, trimisă fiind de Hristos la dânşii, ca 
să le vesteşti lor scularea Lui din morți. 

Bucură-te lauda noastră şi strălucită veselie a lumii întregi". 

d) La Canoanele slujbei Utreniei: 

La cântarea a 6-a imnograful explică motivul pentru care Sfânta Maria Magdalena 
este arătată ca cea dintâi şi călăuză a mironosiţelor, fiindcă Sfânta Maria Magda- 
lena era înveşmântată cu podoaba virtuţilor: „Frumoasă mireasă a lui Hristos te- 
qi arătat şi şezătoare de-a dreapta fiind împodobită cu podoaba virtuţilor... 


călăuză a mironosiţelor! ”. 


La Cântarea a 7-a se notează izbăvirea ei din lucrarea celor şapte demoni şi 
primirea lucrării celor şapte harisme ale Duhului Sfânt corespunzătoare: 
; Lepădând lucrarea celor şapte duhuri ale demonului la porunca lui Hristos ai 
primit lucrarea dumnezeiescului Duh, împărţită, prea cuvioasă, în tot atâtea 
harisme..." 


AROAMOLAL 

Slujbe ale Siintei Maria Magdalvna şi ale Sfântului Cnavios Simon. 
Manuascris al monabului Toarhim Simonopetritul, caligraful (1893). 


Slujbe ale Sfintei Maria Magdalena şi ale Sfântului Cuvios Simon. 
Manuscris al monahului Ioachim Simonopetritul, caligraful (1893). 


La Cântarea a 8-a se referă la Sfântul loan Teologul ca îngrijindu-se de îngroparea 
Sfintei Maria Magdalena: „Marele Teolog, Marie, îngroapă prea curat trupul tău 

în Efes, căci trebuia ca dumnezeiescul apostol, împreună-ucenic şi împreună- 
luptător cu tine şi cu tine văzător fiind al patimilor lui Hristos, să îngroape cortul 
tău cel curat, mironosiţă”. 


e) La slujba Acatistului. Din cele 24 de icoase ale Cântărilor slujbei acatistului am 
ales trei exemple caracteristice: condacul şi două icoase. 

1. Condacul istoriseşte minunile mâinii Sfintei Maria Magdalena: „Să cântăm 
mironosiţei laudă, cântând într-un glas toţi în cântări, căci străluceşte cu 
minunile în toată lumea şi dăruieşte tămăduiri tuturor celor ce aleargă la rada 
mâinii sale cu credinţă şi strigă: Bucură-te, uceniţa Cuvântului”. 

2. Primul icos laudă curajul Sfintei Maria Magdalena şi uimirea îngerilor, 
accentuând, în acelaşi timp, harul şi dumnezeieştile ei daruri: „Sfinții îngerii din 
cer S-au minunat de curajul tău mironosiţă. Cum tu singură fără frică alergând 
la Mormântul lui Hristos ai văzut învierea Lui cea dintâi: O, ce mare har! lar 
noi Strigăm ţie: 

Bucură-te, vestitoarea înţelepţilor apostoli, ceea ce ai sălăşluit împreună cu 
corurile îngerilor. 

Bucură-te, ceea ce te-ai desfătat de desfătarea Raiului, 

Bucură-te, întâia uceniţă a lui Hristos. 

Bucură-te, cea aleasă între toţi ceilalți. 

Bucură-te, ceea ce te-ai aprins de dragoste către Hristos. 

Bucură-te, cea fermecată de iubirea lui Hristos, 

Bucură-te, uceniţa cuvântului.” 

3. Celălalt icos pe care îl cităm o caracterizează pe Sfânta Maria Magdalena ca zid 
şi întărire a credincioşilor care aleargă la ea şi o laudă pentru dragostea ei 
întăritoare pentru turma ei: 

„Zid eşti turmei tale, mironosiță Marie, şi tuturor celor ce aleargă la tine tu le 
propovăduieşti pe Făcătorul cerului şi al pământului, prea cuvioasă, pe cei 
necredincioşi întorcându-i, întărindu-i pe credincioşii care strigă către tine 
acestea: 

Bucură-te, nimicitoarea demonilor. 

Bucură-te, ocrotitoare plină de milostivire a celor necăjiţi. 

Bucură-te, ceea ce ai propovăduit pe Hristos cu vitejie. 

Bucură-te, ceea ce te desfătezi de desfătarea Lui.” 


f) După laudele acatistului, însemnări minunate despre Sfânta Maria Magdalena 
sunt în Canonul de mângâiere şi în Mărimuri”*. Selectiv, menţionăm mai Jos 
troparele: 

Cântarea 1: „Prea cinstită mâna ta, Magdalena, dăruieşte tămăduiri celor 
bolnavi şi izbăveşte pe cei cuprinşi de arşiţă şi alungă biciul demonilor”. 


” Facere a lui Iacov monahul, Slujba Sfintei slăvitei mironosiţe şi întocmai cu apostolii Maria 
Magdalena, Ed. Sfânta Mănăstire Simonos Petras, Sfântul Munte, 2010. 


Cântarea a 3-a: „Ocrotitoare binevoitoare către Dumnezeu, Slăvită, toţi te aducem 
înainte cu credinţă, Marie prea cuvioasă, rugându-te ca pe cea dintâi dintre 
mironosiţe să ne izbăveşti pe toţi cu ocrotirea ta”. 

Cântarea a 6-a: „Din valul negurii patimilor şi din cumplita furtună a gândurilor 
rele, cugetătoare de Dumnezeu, Marie, la ţărmul cel senin ne îndreaptă, căci poți 
Să ajuţi ca una care ai îndrăznire către Domnul”; 

Cântarea a 7-a: „Întocmai cu apostolii fiind mironosiţă Marie, înţeleaptă, prea 
Slăvită, izbăveşte din primejdii şi de toată înrâurirea vrăjmaşului pe cei ce cu 
credinţă strigă: Dumnezeul părinţilor noştri binecuvântat eşti”. 


Mărimuri: 


„Bucură-te, uceniţă a lui Hristos, bucură-te, vârf al mironosiţelor, Magdalena, 
cea dintâi care ai văzut învierea Domnului, şi cea dintâi ai vestit-o apostolilor”. 


„Bucură-te, cea întocmai cu apostolii lui Hristos, bucură-te, o, Maria, 
frumusețea mironosiţelor, bucură-te, ceea ce împreună cu Născătoarea de 
Dumnezeu ai auzit «bucuraţi-vă» la învierea Lui”. 


„Văzând învierea lui Hristos şi auzind cea dintâi glasul îngerilor şi apostol 
apostolilor arătându-te Magdalena, în cântări te lăudăm”. 


g) Conştiinţa Bisericii cu privire la persoana Sfintei este concentrată în mod 
caracteristic în alcătuirea Troparului ei şi al celui de la Slava de la Laude: 

Troparul, glasul al 2-lea: „Maria cuvioasă, rănită de dorul lui Hristos, Mirele ei 
ceresc, a adus miruri la Sfântul Mormânt, cu a cărei mână prea cinstită noi 
îmbogăţindu-ne o sărutăm cu dor, har de la ea scoțând”. 


Slava Laudelor, glasul 1: „Să sunăm din trâmbiţa cântărilor, să dănţuim şi să 
plesnim mâinile astăzi la prea curata prăznuire a mironosiţei lui Hristos. Oştirile 
cereşti să se bucure, pe cea care a văzut şi a uns cu miruri pe Domnul străpuns 
cu sulița de oşteni, pe cea care a văzut pe îngeri Stând împreună la mormântul 
cel de viaţă dătător, să o admire cu nematerialnice cântări. Pământul şi marea, 
semnele străine ale lunii strălucite după datorie să o laude;pe ceea ce este frâul 
tinerimii, toiag la bătrâneţe, ocrotire celor în nenorociri, ajutorul celor cuprinşi 
de îndoială, chivernisitoarea celor înstăriți, tămăduirea celor în boli, celor de pe 
mare împreună-călătoare,ajutor puternic tuturor. Turma ta prea fericită, 
rugându-te, aşa strigă: Magdalenă Marie slăvită, vino şi scoate-ne pe noi din 
toată înconjurarea şi mântuieşte-ne pe noi cu rugăciu- nile tale către 
Dumnezeu". 


Iubiţi cititori, cele mai dulci şi mai insuflate laude ale Bisericii noastre se adresează 
celor mai sensibile coarde ale sufletului nostru, ne desfată şi ne odihnesc 
duhovniceşte. 


Imnografii insuflai de Dumnezeu ne transmit cereştile mesaje ale Sfintei Maria 
Magdalena, înfățişând-o ca model de virtute şi sfințenie. Astfel, cântările Bisericii 
noastre lucrează ca nişte balsamuri care ușurează sufletele noastre îndurerate şi 
ostenite şi le umplu cu bucuria cerului. 


Sfânta Maria Magdalena, aşadar, prin laudele distinse ale imnografilor insuflaţi ai 
Bisericii noastre este arătată în special ca mironosiţă, ca uceniță dedicată şi 
credincioasă şi ca binevestitoare a învierii Domnului nostru. Ba încă şi ca pildă de 
curaj şi iubire jertfitoare pentru Binefăcătorul ei, Mântuitorul şi Izbăvitorul ei. 


4. Sfânta Maria Magdalena în Sinaxare 


Sfânta Maria Magdalena deţine un rol important în Sinaxarele atât ale Bisericii 
Ortodoxe, cât şi ale vechilor Biserici Răsăritene. 


În Menologhionul împăratului Vasile 1 (967-1025) este cuprins un capitol extins 
referitor la Sfânta Maria Magdalena, în legătură şi cu celelalte sfinte femei. Acelaşi 
capitol se observă şi în Sinaxarul din Constantinopol (sec. al X-lea), întrucât al 
doilea urmează în realitate, aproape cuvânt cu cuvânt, pe primul. În ambele texte 
pomenirea Sfintei Maria Magdalena în afară de 22 iulie este raportată şi la Soborul 
celor doisprezece Apostoli pe 30 iunie. La sfârşitul listei cu numele apostolilor sunt 
amintite şi numele femeilor care l-au slujit pe Hristos, în frunte cu Maria 
Magdalena şi celelalte femei mironosiţe. 


In aceleaşi sinaxare se face referire la Sfânta şi pe 4 mai când se face pomenirea 
mutării moaştelor ei, în timp ce pe 8 mai, la sărbătoarea Sfântului loan Teologul, 
este vorba despre locul morții şi îngropării ei. 


În sfârşit, cele două texte în discuţie o amintesc încă odată pe Sfânta Magdalena şi 
pe 4 august, sărbătoarea celor şapte tineri din Efes. 


Sinaxarele Bizantine sunt de acord între ele cât priveşte nucleul central al vieții 
Sfintei Mana Magdalena. Ni se istoriseşte că Sfânta Mania Magdalena, după 
tămăduirea ei de către lisus, L-a urmat şi L-a slujit până la patima Lui: încă şi 
faptul că după îngroparea Lui mironosiţa, împreună cu „cealaltă Marie", care se 


identifică cu Născătoarea de Dumnezeu, a fost cea dintâi care L-a văzut pe Domnul 
înviat. 


Sfânta Maria Magdalena, în sinaxarele bizantine este o uceniţă a lui Hristos care se 
caracterizează printr-o credinţă specială în persoana Lui. 


In aceste sinaxare de asemenea, Maria Magdalena este prezentată ca pildă a 
femeilor cu viaţă ascetică şi se identifică în acest fel cu idealul classic de sfinţenie 
feminină. 


Un sinaxar anonim din secolul al XI-lea, referitor la viaţa Sfintei Maria 
Magdalena, spune că Sfânta Maria Magdalena, după învierea lui Hristos l-a urmat 
pe loan în Efes 7. Aici se pomenesc, de asemenea, ca şi în Sinaxarul Bisericii din 
Constantinopol, Sfânta Maria Magdalena şi celelalte mironosițe la pomenirea 
soborului Apostolilor pe 30 iunie. Deşi titlul de apostol pentru femei este evitat cu 
grijă, cu toate acestea explicita lor referire la o sărbătoare apostolească arată că şi 
pe baza mărturiei din Noul Testament 1 se recunoaşte vrednicia apostolească. 


Sinaxarul armean (sec. al XHI-lea) cuprinde viaţa Sfintei Maria Magdalena pe 22 
iulie, corespunzând originalului bizantin, unde se zice că în această zi toate 
neamurile aleargă la sărbătoarea „sfintei femei-apostol, a mironosiţei care L-a 
urmat pe Hristos". Ca şi sinaxarele bizantine, Sinaxarul armean pune pomenirea 
Sfintei Mana Magdalena la Sărbătoarea soborului Apostolilor. Alcătuitorul 
Sinaxarului armean este pus înaintea problemei diverselor tradiții cu privire la 
Maria Magdalena. 


Una dintre aceste tradiții se referă la faptul că a suferit multe chinuri de la Caiafa 
pentru Hristos şi a murit muceniceşte. Dar în acord cu altă tradiţie locală armeană, 
Mania Magdalena ar fi supravieţuit aproape de Nazaret în câmpul care se numeşte 
câmpul Magdalenei. 


Dimpotrivă, pe baza unei tradiții care în final a devenit acceptată de Sinaxarul 
armean, Sfânta a adormit în Efes, cum, de altfel, acceptă şi tradiția bizantină. 


* Alcătuitorul Sinaxarului prezintă o tradiţie diferită, şi anume că: „această vrednică de 
admiraţie şi mare Marie nu a luat în seamă deloc neputinţa neamului ei femeiesc. Cu râvnă, a 
luat drumul Efesului şi s-a întâlnit acolo cu Sfântul loan, vestitul evanghelist şi Teolog, şi a fost 
legată de învățătura lui, de caznele lui, de temnița şi de toate celelalte încercări pe care le-a 
răbdat. (V. Saxer, Les saintes Marie Madeleine et Marie de Bethanie dans la tradition liturgique 
et homiletique orientale în Reuue des Sciences Religieuses, 32 (1958) 1-37. 


Într-un alt loc, Sinaxarul armean notează: Sfânta diaconiţă a lui Hristos Maria 
Magdalena nu s-a mai despărțit niciodată de Domnul ei după vindecarea ei, 
lăsându-și casa, membrii familiei şi orice îi aparţinea. A devenit uceniţa Lui şi L-a 
slujit împreună cu ucenicii din bunurile ei, în timp ce purta de grijă şi de nevoile 
săracilor. După înălţarea lui Hristos şi pogorârea Duhului Sfânt, s-a mutat în Efes 
la Sfântul evanghelist loan Teologul. Acolo a rămas aproape de el şi s-a dedicat 
luptei ascetice. După ce a trăit o viaţă în mare nevoinţă, a adormit în chip cuvios şi 
a fost înmormântată la intrarea în peşteră, unde mai târziu au adormit sfinții 
mucenici şapte tineri din Efes. 

Sinaxarul arabo-iacobit şi cel etiopian ', în legătură cu Sfânta Maria Magdalena, 
sunt aproape identice. Desigur, nu o numesc pe Maria apostol, cum face sinaxarul 
bizantin şi cel armean, dar pun ca temă centrală activitatea ei apostolică. 


7 Aşa numitul Sinaxar arabo-iacobit a fost editat în Patrologia Orientalis de Rene Basset, de 
care a şi fost tradus în franceză. (Cu privire la Sfânta Maria Magdalena vezi PO 17, 693). Prin 
termenul Sinaxarul arabo-iacobit se arată o carte a Bisericii copte care a fost compusă în arabă 
şi în care se face încercarea de a se pune în legătură tradiţia arabă cu cea etiopiană. 

Icoana portabilă a clitarilor Sima şi Mawdalena, 
a metucului din Tryghis, Lemnos. 
Luceăre a pletorului Hatzistilianou din Lermnos 41834), 
Icoana portabilă a ctitorilor Simon şi Magdalena, a metocului din Tryghis, 


Lemnos. Lucrare a pictorului Hatzistilianou din Lemnos (1544). 


Aceste două sinaxare o consideră apostol şi fiindcă a binevestit de obşte cu 
ceilalalți apostoli Evanghelia Domnului şi pentru că a întors foarte multe femei la 
credința în Mântuitorul Hristos. Autorii adaugă argumentul din profeția lui Ioil: 
„Vor profeţi fiii voştri (adică apostolii) şi fiicele voastre" 7” (uceniţele). Purtarea 
neobişnuită a Mariei Magdalena pentru datele din acea epocă şi societate se tâl- 
cuiesc a fi rezultatul revărsării Duhului Sfânt şi a vou lui Dumnezeu. 


” Ioil 3,1-2 


Încă Sinaxarul raportează ca dată a adormirii Sfintei Maria Magdalena ziua de 22 
iulie. De asemenea se referă la faptul că „a fost hirotonită diaconiţă ca să înveţe pe 
femei şi să le boteze. Din partea iudeilor a încercat multe atacuri, lovituri şi multe 
smeriri. Mai târziu a murit în slujirea apostolilor. Să fie rugăciunea ei împreună cu 
noi. Amin!" 


Pe lângă acestea, am putea spune că apostolicitatea Sfintei Maria Magdalena se 
exprimă poate mai clar în poezia imnografică, decât ceea ce este scris în sinaxare. 


III. Cinstirea şi minunile Sfintei Maria Magdalena 


1. Cinstirea acordată Sfintei în Sfântul Munte şi în Mănăstirea Simonos 
Petras 


În afară de cinstea panortodoxă pe care o primeşte această mare sfântă a Bisericii 
noastre, deosebită este cinstea care i se acordă în Grădina Preacuratei Născătoarei 
de Dumnezeu. Este cunoscut faptul că în Sfântul Munte sunt cinstite îndeosebi 
patru chipuri sfinte de femei, care sunt dovada unui har şi unei binecuvântări 
speciale. 


Y Primul chip, cel mai proeminent, este cel al Preasfintei Născătoare de 
Dumnezeu care este Întâistătătoarea şi ocrotitoarea şi Împărăteasa 
Muntelui cu sfânt nume. Prezenţa ei este cu totul vie prin minunile ei de 
fiecare zi şi prin icoanele ei făcătoare de minuni. Fiecare dintre acestea este 
legată de minuni uimitoare, care cutremură şi schimbă orice suflet; 

V Al doilea chip este cel al mamei Născătoarei de Dumnezeu, Sfânta Ana, la 
Schitul caie-i poartă numele şi unde este talpa ei stângă, care săvârşeşte 
mulțime de minuni; 

V A treia este Sfânta Anastasia Romana, ale cărei sfinte moaşte făcătoare de 
minuni se află în Sfânta Mănăstire a Cuviosului Grigorie; 

Y iar a patra este Sfânta Maria Magdalena - dar după ordinea cinstirii este 
după Sfânta Ana - ocrotitoarea Sfintei Mănăstiri Simonos Petras, de vreme 
ce mănăstirea aceasta are binecuvântarea să ţină din 1642/1643, de peste 
370 de ani, una dintre cele mai mari comori duhovniceşti, mâna stângă 
izvorâtoare de har a Sfintei Maria Magdalena. 


Cinstirea Sfintei este mărturisită în pagini liturgice manuscrise şi Sfinte icoane 
pictate, unde sunt prăznuiți cei doi „neclintiți ocrotitori şi chivernisitori” ai 
mănăstirii, Sfânta Mania Magdalena împreună cu Sfântul Simon. 


Codicele manuscris 452 al Sfintei Mănăstiri Xiropotamou (mijlocul secolului al 
XVIII-lea) cuprinde slujba — astăzi incompletă - a Sfântului Simon şi în continuare 
slujba completă a Sfintei Maria Magdalena. Acest lucru constituie dovada sigură 
despre dezvoltarea timpurie, deja de la mijlocul secolului al XVIII-lea, a cinstirii 
cultice a Sfintei ca a doua protectoare a mănăstirii Simonos Petras. 


Din aceeaşi perioadă (în jurul anului 1730) se păstrează icoana portabilă în 
Simonos Petras provenind, potrivit tradiției, din Metocurile din Tesalonic sau 


Halkidiki care o prezintă pe Sfânta Maria Magdalena purtând împreună cu Sfântul 
Simon o machetă a mănăstirii. 


O prezentare asemănătoare o găsim şi pe icoana portabilă a Metocului Trigis în 
Limnos în jurul anului 1844, precum şi în alte asemenea icoane care se păstrează şi 
astăzi în iconofylakion-ul Mănăstirii Simonos Petras. 


Într-o altă serie de icoane vechi care se află în dependinţele mănăstirii [Chilia 
Kalatha (1793), Chilia Donta (1857)] este zugrăvită Sfânta Maria Magdalena 
împreună cu Sfântul Simon ca în gravurile în bronz din secolul al XIX-lea care au 
fost lucrate la comanda mănăstirii. Toate acestea mărturisesc despre cinstirea 
specială pe care a primit-o de-a lungul secolelor Sfânta ca ocrotitoare a mănăstirii. 


Sfânta Maria Magdalena. leoans ootabilă 
din paracliaul stăretiei din Simunos etras (1907). 


Sfânta Maria Vagdalena. 
Frescă din Katuliconul Mănăstirii Simonoa Pelras, 


De asemenea, o cinste specială se acordă Sfintei Maria Magdalena la pomenirea ei 
praznicală pe 22 ue când, potrivit tipicului aghiorit, cu o strălucire specială se 
săvârşeşte prăznuirea Sfintei cu priveghere de toată noaptea. La această priveghere 
participă mulţi părinți aghioriţi reprezentați ai Sfintelor Mănăstiri, precum şi 
monahi din Sfintele Schituri ale Sfântului Munte, dar şi mulţi închinători laici. 


Cântă în chipul cel mai sfânt aleşi psalți aghioriți cu glas frumos de la Sfintele 
Mănăstiri şi Schituri ale Sfântului Munte. 


Un alt semn al cinstirii pe care îl primeşte Sfânta noastră sunt nenumăratele 
thamata “5 ale credincioşilor care se păstrează la Mănăstirea Simonos Petras, ca 
expresie a recunoştinței şi mulțumiri către Sfânta Maria Magdalena pentru 
diferitele minuni şi vindecări pe care le-au avut în viaţa lor personală şi familială, 
în special cu prilejul ieşirilor sfintelor ei moaşte. 


2. Cinstirea şi minunile Sfintei Maria Magdalena în Metocurile Mănăstirii 
Simonos Petras 


După toate cele spuse despre cinstirea Sfintei merită acum să notăm în special 
câteva dintre minunile pe care le-a săvârşit în trecut şi pe care Sfânta Mana 


“5 Obiecte mici de argint sau din alt metal care sunt aduse de credincioşii din Grecia în special 
ca expresie a recunoştinţei pentru o binefacere sau o minune de care s-au bucurat din partea 
unui Sfânt, icoane făcătoare de minuni sau moaşte. De altfel, numirea de Gafla este o alterare 
populară a lui eavfla, care înseamnă minune. 


Magdalena continuă să le săvârşească, cunoscute şi necunoscute, de când a venit 
sfânta ei mână, comoara aceasta trimisă de Dumnezeu, în Mănăstirea Simonos 
Petras. 


Destule minuni a săvârşit şi săvârşeşte Sfânta Magdalena şi la mănăstire, cum este 
păzirea de incendii, dar şi după cum istorisesc mulţi închinători evlavioşi, minuni 
personale. De asemenea, multe minuni a săvârşit Sfânta şi la metocurile mănăstirii, 
precum la Metocul Sfintei înălțări din Byron din Atena, la Metocul Sfântului 
Haralambie în Tesalonic, la Metocul Buneivestiri a Născătoarei de Dumnezeu la 
Ormilia din Halkidiki şi la Metocul Sfântului Nicodim în Igoumenitsa. S-au notat 
de asemenea minuni la Sfinte biserici din Atena şi Tesalonic unde au fost cerute 
sfintele moaşte ale Sfintei noastre pentru închinarea şi sfințirea credincioşilor 
evlavioşi. 


Mai concret, la Metocul înălțării lui Hristos, de cum s-a anunţat sosirea Sfintei, s- 
au adunat de pretutindeni mulți demonizaţi. Aceştia desigur, în cazuri caracte- 
ristice, în special femei, în Biserica înălțării o insultau pe Sfânta, strigând cu 
strigăte violente: „M-ai ars, Magdalena!" şi alte ocări şi înjurături şi îi împiedicau 
pe credincioşi să se apropie de sfintele moaşte ale Sfintei. Alţi demonizaţi 
scrâşneau din dinţi şi scoteau din gură nebunii, hulind iarăşi pe Sfânta! De câteva 
ori aceştia când se linişteau priveau cu evlavie sfintele moaşte ale Sfintei şi cădeau 
îngenunchind înaintea ei. Uneori, după astfel de crize se mărturiseau şi se îm 
părtăşeau cu Preacuratele Taine. În unele cazuri, aveau loc şi vindecări ale celor 
demonizaţi. Cazuri asemănătoare cu cele de la Metocul înălțării au avut loc şi la 
alte Sfinte Metocuri ale Mănăstirii cu creştini demonizați. 


3. Cinstirea şi minunile în spațiul elen 


La minunile Sfintei Maria Magdalena face referire în mod remarcabil prea fericitul 
Egumen Ieronim Simonopetritul (t 1957) care cu sfânta lui viaţă a devenit vas al 
bogatelor daruri ale Duhului Sfânt. În anii stăreţiei lui, Mănăstirea Sfântului Simon 
a cunoscut zile de înălţare duhovnicească, cum s-a întâmplat şi la metocul ei, al 
înălțării, din Atena, când s-a mutat acolo. 


Starețul Ieronim avea o evlavie specială la Sfânta Maria Magdalena şi zicea: 
„Cel mai mare odor este mâna Stângă a mironosiţei, fecioarei, cea întocmai cu 
apostolii şi ucenița Domnului, Maria Magdalena. Are bună mireasmă, are 
căldura unui om viu şi săvârşeşte minuni celor ce o sărută cu credinţă”. 


Mai povestea gheronda Ieronim o vizită a lui mai veche în care a plecat împreună 


cu stareţul său în Brioula din Asia Mică, satul lor. Aveau împreună cu ei şi mâna 
Sfintei Maria Magdalena, fiindcă năpădiseră lăcustele. Lăcustele după slujbă au 
căzut în mare. 


Preafericitul gheronda Ieronim scria altă dată mănăstirii din Galatista, Halkidiki: 
„Lumea aici se teme de căderea lăcustelor şi o roagă pe Sfânta Mania Magdalena 
neîncetat. Se gândesc să ceară să vină în fiecare an, din evlavie faţă de Sfânta să 
ceară harul ei”. 


La stăreția mănăstirii sunt multe scrisori prin care mitropolii şi chinotite ale 
Macedoniei şi Asiei Mici se roagă să vină părinți de la Simonos Petras cu 
cinstitele moaşte ale Sfintei Maria Magdalena sau să le trimită binecuvântarea 
Sfintei. Multe sunt de asemenea şi scrisorile de mulţumire care se referă la 
minunile Sfintei. 


După slujba de sfințire şi procesiune, lăcustele dispăreau de pe câmpurile unde se 
duceau cinstitele moaşte ale Sfintei noastre. 


Ne vom referi în continuare numai la câteva din minunile Sfintei spre slava lui 
Dumnezeu şi spre cinstirea Sfintei noastre pentru folosul credincioşilor. 

În 1910 în Polygyro din Halkidiki s-a construit un locaş de închinăciune al Sfintei 
Maria Magdalena prin grija evlavioasei Ecaterina Katertzi care a donat şi locul 
corespunzător spre pomenirea minuni Sfintei Mana Magdalena, când au fost 
aduse moaştele Sfintei din Sfântul Munte. Atunci o înfricoşătoare lovitură a 
lăcustelor pustia toate culturile zonei. Lăcustele erau cu milioanele. Atunci au adus 
cinstitele moaşte şi icoana Sfintei Maria Magdalena, au făcut sfințirea pe locul 
unde astăzi este locaşul de închinare şi imediat intervenţia de minuni făcătoare a 
Sfintei a izgonit toate roiurile de lăcuste. 

În anul 1911, în Galatista din Halkidiki, după sfințirea cu sfintele moaşte ale 
Sfintei Maria Magdalena, au fost nimicite toate insectele care distrugeau recoltele. 

În 1912, în Epanomi din Tesalonic, locuitorii au chemat Sfintele moaşte ale Sfintei 
şi după paraclis şi sfințire au dispărut lăcustele care mâncau semănăturile. 


Epanomiţii cinstesc până astăzi pe Sfânta Maria Magdalena. Dovada cinstirii 
Sfintei este faptul că mulți locuitori dau numele de Magdalena fetelor lor. 


3 5 e 


În 1945, sfintele moaşte ale Sfintei au făcut minuni când a izbucnit incendiul în 
pădurile de la Sfânta Mănăstire Iviron. Vântul a suflat cu putere şi focul în câteva 
ore a ajuns la graniţa care separă mănăstirile Ivirilor de Filotheou, Xiropotamu şi 
Simonos Petras. Toţi credeau că pădurile se vor distruge. Părinţii simonopetriţi au 
alergat repede la locul incendiului luând cu ei şi sfintele moaşte ale Sfintei Mania 
Magdalena. Nimeni nu putea să se apropie de incendiu deoarece exista frica de a fi 
înconjurat de focul năvalnic. În ciuda acestui fapt, minunea s-a făcut. De cum s-au 
apropiat fraţi cu sfintele moaşte în faţa focului, îndată s-a tăiat drumul focului şi 
până la locul în care preoții au săvârşit sfinţirea şi canonul paraclis al Sfintei Maria 
Magdalena, incendiul s-a stins complet spre marea uimire a părinţilor care se 
adunaseră acolo şi de la alte patru mănăstiri ca să ajute. 


O minune asemănătoare a avut loc în pădurea de la Simonos Petras, săvârşită de 
sfintele moaşte ale Sfintei în anul 19475. 

În acea perioadă egumen al Mănăstirii Simonos Petras era ieromonahul 
Haralambie (1891-1973) din Asia Mică, din Vourla Smirnei. A fost tuns în schima 
mare de vestitul egumen leronim Simonopetritul (f 1957). Se distingea prin 
blândeţea şi ascetismul său, răbdarea, iubirea de linişte şi duhul său iubitor de 
slujbe. Avea evlavie specială la Sfânta Maria Magdalena. Părinții bătrâni din 
Simonos Petras povesteau că mai înainte de cuviosul său sfârşit, când aproape că 
nici nu mai putea vorbi, de cum au dus mâna Sfintei Maria Magdalena în chilia lui, 
s-a ridicat, s-a închinat cu evlavie şi a plecat la corturile cereşti pe data de 23 mai 
1973. 

Închi în Jui | instita mână a 5 i Magdaler 
Închinare în Juia Mare la cinstita mână a Sfintei Mag 
"din ta Area Simunes Petras (Gheronda Emilianos). 

Un fapt minunat asemănător s-a petrecut la Spitalul general al Aeroportului din 
Atena unde era internat teologul şi ieropsaltul Al. Kar, prieten apropiat şi deosebit 
al Metocului înălțării şi al Mănăstirii Simonos Petras. La sfârşitul lunii mai 2008, 
moaştele izvorâtoare de har ale Sfintei Maria Magdalena au fost aduse de la 
mănăstire la Metocul înălțării pentru închinare şi sfinţirea credincioşilor. Atunci, 

cu binecuvântarea stareţului, Arhimandritul Elisei, a fost dusă curata mână a 
Sfintei la Spitalul General pentru a se închina evlaviosul fericitul Al. Kar, a cărui 
stare de sănătate era critică. Când reprezentanţii mănăstirii i-au spus că a venit 
Sfânta Mana Magdalena pentru binecuvântare şi tămăduire, cel ce era grav bolnav 
şi-a revenit în simţire imediat şi s-a închinat cu mare emoție şi bucurie la cinsti- 
tele moaşte, exprimându-și în acelaşi timp şi mulțumirile lui faţă de gheronda. 
Acest fapt a creat o emoție specială şi uimire pentru evlavia pe care o avea cel 
bolnav faţă de Sfânta. 

Fapte asemănătoare s-au întâmplat şi la Spitalul Polygyrou unde era internată 
fericita preoteasă a părintelui Gheorghie Skourtaniotis, dar şi în alte cazuri. 

O altă uimitoare minime a Sfintei Maria Magdalena din Simonos Petras s-a 
întâmplat la incendiul din 1990 care a durat 16 zile (1-16 august), în care s-a 
distrus o treime din pădurile Sfântului Munte. Mănăstirea Simonos Petras a fost 

singura mănăstire care a fost în pericol din acest incendiu. Mănăstirea a fost 
înconjurată de flăcări ajutate şi de un vânt care sufla vârtej în jurul mănăstirii. 
Flăcările apucaseră să intre în unele chilii ale monahilor şi să distrugă paturile din 
arhondaricul de atunci. Mănăstirea se umpluse de pompieri şi monahi din 
mănăstirile din jur al căror scop era să ajute la stingerea incendiului. Starețul 
Mănăstirii, Arhimandritul Emilianos, la sinaxa obştii care a avut loc după incendiu 
descrie cum a trăit acest eveniment „Când am venit la biserica Sfintei Maria 
Magdalena de la stăreție, în acea noapte înfricoşătoare a incendiului, am intrat 
înăuntru unde abia mai pâlpâia candela de la icoana Preasfintei a „Rugăciunii 
stăruitoare", fiindcă trecuseră ceasuri multe, asemenea şi candela din altar, şi 
lumina era foarte scăzută. I-am privit pe toți sfinţii, încercând astfel un fel de lămu- 
rire sau un fel de întrebare sau ca un strigăt al întregii obşti, care ieşea din copacii 
care ardeau, să văd dacă există ceva, fie şi numai o profeție cu privire la ce avea să 
fie... Şi în ceasul acela a venit un glas atât de limpede: «Numaidecât focul va trece, 
numaidecât focul va trece». Am zis că vom fi izbăviţi, că mănăstirea va fi salvată”. 


În afară de cele de mai sus, va trebui să notăm alte două zone ale patriei noastre 
care acordă Sfintei Maria Magdalena o cinste specială: Zakynthos şi Lesbos. 

În Zakynthos tradiţia locală istoriseşte cum corabia care o ducea pe Sfânta Maria 
Magdalena în călătoria ei la Roma, împreună cu Maria lui Cleopa, imediat după 
evenimentele de la Cincizecime, spre plinirea poruncii Domnului să propo- 
văduiască Evanghelia la toate neamurile, trecând pe lângă insula Zakynthos unde 
se afla calea pe mare spre Italia, din pricina furtunilor pe mare, a ancorat la ţărmul 

Protobromi în N V-ul insulei, în intervalul acesta până să repare corabia care a 
suferit pagube de la furtuna pe mare, Sfânta Maria Magdalena a propovăduit 
mântuitorul mesaj al Evangheliei locuitorilor care au găzduit-o, cu mulți ani înainte 
de călătoriile apostolice ale Sfântului apostol Pavel în Elada. Astfel, mica insulă 
Zakynthos este primul loc european unde s-a întemeiat prima comunitate creştină. 


Cele două Varii în barcă în Falcymthos 
Frescă din Catedrala Sfântului Dionisie din Zaha (1948). 


De aceea, locul care le-a găzduit pe cele două Marii, din recunoştinţă, l-au numit 
Maries. Locuitorii au păstrat vie amintirea venirii Sfintei Mania Magdalena şi au 
construit o biserică în cinstea ei în secolul al XV-lea. Biserica de astăzi cu plan 
treflat, cu două cupole, construită în 1844 (sau 1744), potrivit inscripţiei de pe zid, 
are un loc rezervat femeilor după modelul vechi. 


Există acolo o foarte frumoasă icoană veche „Nu Mă atinge" şi o altă icoană mare 
unde sunt zugrăvite cele două femei sfinte, Maria Magdalena şi Maria lui Cleopa. 
Acestora drepteredindoşu din Zakynfhos le-au afierosit de curând o frumoasă 


bisericuță, exprimând astfel cinstirea acordată de vechea tradiție faţă de aceste 
două uceniţe ale lui Hristos. 


Pe 22 iulie 2010, la cererea Preasfințitului Mitropolit al insulei Zakynthos, 
Hrisostom (acum Dodonis) s-a cerut de la Sfânta Mănăstire Simonos Petras să se 
trimită în Zakynthos mâna izvorâtoare de har a Sfintei Maria Magdalena. Astfel, 
Sfânta Maria Magdalena a vizitat şi trupeşte pentru a doua oară, prin curata ei 
mână nestricădoasă şi vie, insula Zakynthos ca să binecuvinteze pe poporul ei, de 
vreme ce este prima uceniţă a lui Hristos care a propovăduit în insulă Evanghelia. 


Părinţii din Simonos Petras sunt martori ai cinstirii şi primirii de care s-a bucurat 
Sfânta noastră din partea Preasfinţitului Mitropolit şi a arhiereilor invitați, a 
preoților din insulă şi poporului credincios al insulei. Multe şi strălucite au fost 
manifestările bisericeşti ale cinstirii acordate Sfintei atât în Mănăstirea Sfântul 
Dionisie, arhiepiscopul Eghinei, Sfântul protector al insulei Zakynthos, cât şi în 
zona Maries. 


Sfânta Maria Magdalena se cinsteşte cu o cinste asemănătoare şi în afară de 
Zakynthos şi Lesbos, mai cu seamă în Skopelo din Geras şi în Plomari. Mulţime de 
închinători drepteredincioşi simt atraşi la mănăstire la sărbătoarea din 22 iulie. 


Când sunt chemate sfintele moaşte din Mănăstirea Simonos Petras, valul de 
oameni este impresionant. În satul Skopelos din Geras localnicii au construit o 
biserică atunci când în chip minunat icoana Sfintei s-a arătat în izvorul de 
aghiazmă din pricina revărsării apelor. Multă lume atunci a luat cu credinţă şi 
evlavie agheasmă şi au avut loc minuni. 


Ulterior, cu porunca Sfintei, au surpat mica biserică şi au construit o biserică mare. 
Biserica a început să fie construită în 1926 şi a fost terminată în 1932, când a avut 
loc şi prima Sfântă Liturghie. S-a resfințit pe 17 mai 1964 în prezenţa şi a părinților 
de la Sfânta Mănăstire Simonos Petras care însoțeau sfintele moaşte. Acestea au 
rămas câteva zile în această biserică, închinându-se astfel mii de credincioşi. 


În Plomari, prin activităţile monahiei Paisia, care a fost tunsă în monahism de 
mitropolitul Fotie (t 1912), s-a construit o mănăstire în cinstea Sfintei Maria 
Magdalena între anii 1934-1935, unde se făcea un strălucit praznic. Aici Sfânta 
Maria Magdalena a tămăduit mulţi bolnavi. 


De asemenea, în Karyes din Lesbos există o biserică a Sfintei Maria Magdalena în 
Sfânta Mănăstire a Sfântului Rafail. 


4. Cinstirea şi minunile Sfintei Maria Magdalena în pelerinajele din Rusia în 
anii 1888 şi 2006 


O cinste specială este acordată Sfintei Mania Magdalena şi în Rusia ortodoxă. Ca 
una dintre cele mai mari minuni ale sale poate să fie considerat ajutorul ei de la 
pelerinajul sfintelor moaşte în Rusia în anul 1688, pentru plătirea datoriilor 
mănăstirii. Pe durata rămânerii cinstitelor moaşte a izbucnit un incendiu distrugător 
în anul 1891 în Simonos Petras şi a fost nevoie de reconstruirea din temelu a mă- 
năstirii. 


Cât priveşte pelerinajul din acea epocă, se notează un minunat fapt istoric, care a 
fost publicat în septembrie 2006 în Rusia: „La Moscova au venit din nou moaştele 
Sfintei care l-au păzit pe conducătorul Rusiei de la pieire. Într-o casetă de argint 
este păstrată mâna Sfintei care poate să alunge orice nenorocire". Aşa credea ţarul 
Rusiei, Alexandru al III-lea. În vremurile lui, moaştele Sfintei Maria Magdalena au 
fost găzduite pe o durată de patru ani. Împărăţia lui Alexandru al III-lea a trecut cu 
frica ce l-a vânat toată viaţa. La 1 martie 1881 rascolnicii l-au aruncat în aer pe 
tatăl său. Alexandru al III-lea era şi el hotărât spre moarte de organizația 
revoluționară Voința poporului. Conducătorul era în panică. Și atunci pe ţar l-au 
salvat monahii aghioriţi care însoțeau din Elada mâna Sfintei Maria Magdalena. I- 
au citit ţarului porunca monahilor aghioriţi: „Rugaţi-o pe Sfânta Maria Magdalena 
ŞI vă veţi izbăvi! Această mână s-a atins de însuşi lisus Hristos!" 

În secolul al XIX-lea aceste moaşte l-au salvat pe ţarul Alexandru al III-lea de la 
moarte violentă. Toate tentativele de ucidere împotriva lui au eşuat. 


Cea mai cunoscută dintre acestea a fost pregătită de fratele mai mare al lui Lenin, 
Alexandru. Alexandru al III-lea a rămas neatins în trenul distrus, fapt care a fost 
considerat o minune. Țarul a spus că s-a rugat la Sfânta Maria, al cărei nume îl 
purta mama lui. Atunci ţarul a construit la Sfintele Locuri, în Ierusalim, la 
mănăstirea rusească o biserică a Sfintei Maria Magdalena pentru izbăvirea lui. Şi 

în final, Alexandru al III-lea, pe care îl vânau rascolnicii, a murit nu de moarte 
violentă, ci de moarte naturală. 


De asemenea, chilia rusească a Sfântului loan Gură de Aur de pe Karyes cu cele 
două paraclise, al Sfântului Alexandru Nevsky şi al Sfintei Maria Magdalena, a 
fost construită în amintirea izbăvirii minunate a ţarului Alexandru al III-lea şi a 
familiei lui de către Sfânta Maria Magdalena în accidentul căilor ferate de la 
Vorkis pe 17 octombrie 1888. 


În Rusia nu numai că sfintele moaşte ale Sfintei se bucură de o cinstire specială, 
cum s-a spus mai înainte, dar au avut loc şi multe minuni deosebite! Dregătorii, 
sfinţitul cler şi poporul dreptcredincios al Rusiei au adus multe ajutoare, au acordat 
sprijin mănăstirii şi felurite afierosiri. 


Este vrednic de notat că în insula Kronstadt sfintele moaşte au rămas, la începutul 
lui februarie 1892, 20 de zile. Acolo, cum menţionează stareţul Neofit în Cronica 
lui, i-au ajutat pe părinți aghioriți vestitul pe atunci protoiereu şi astăzi marele 
Sfânt al Bisericii Ruse, loan din Kronstadt, cu 300 de ruble şi a lturghisit 
împreună cu el. 


Din recunoştinţă faţă de marii binefăcători şi înnoitori ai mănăstirii din călătoria 
aceasta în Rusia, stareţul Neofit a scris numele lor pe pomelnice ca să fie pomeniţi 
neîncetat la Sfânta Liturghie în fiecare sâmbătă. 


Pelerinajul cinstitelor moaşte ale Sfintei împreună cu cinsuitul lemn al Sfintei Cruci 
pentru închinare în Rusia de către Sfântul stareţ Neofit a devenit un prilej să 
mărească recunoştinţa şi evlavia părinților simonopetriți pentru Sfântă, căreia de 
atunci i-au atribuit şi numele de ctitoră, ca ocrotitoare de obşte a mănăstirii 
împreună cu Sfântul Simon. O astfel de călătorie în Rusia s-a repetat în anul 2006. 


Cinstitele moaşte ale Sfintei Maria Magdalena au fost cerute de la mănăstirea 
Simonos Petras prin documentul fericitului Patriarh al Moscovei şi a toată Rusia, 
Alexie, pentru închinarea şi sfințirea poporului drepteredincios rus. Sfânta 
Mănăstire, recunoscându-şi datoria, ca un dar de mulțumire şi recunoştinţă pentru 
binefacerea pe care a primit-o acum 120 de ani aproape, a hotărât să trimită din 
nou în Rusia cinstitele moaşte ale Sfintei Maria Magdalena cu binecuvântarea 
Sfintei Chinotite a Sfântului Munte şi a Sanctităţii Sale Bartolomeu, Preafericitul 
Patriarh ecumenic. Aşadar, în frunte cu Starețul Mănăstirii, Preacuviosul 
arhimandrit Elisei şi un grup de nouă părinţi, reprezentanți ai mănăstirii, pe data de 
2 septembrie 2006, cu avionul care a venit în Tesalonic de la Moscova, pentru si- 
guranţa în primul rând a sfintelor moaşte şi pentru cinstita călătorie a Sfintei 
noastre, au plecat monahii simonopetriţi împreună cu stareţul de pe aeroportul din 
Tesalonic către Moscova. 


În acest pelerinaj al poporului rus Sfânta Maria Magdalena a fost cinstită într-un 
mod unic. De la aeroportul Moscovei până la ultima staţie a pelerinajului în oraşul 

Krasnodar, pretutindeni, drumul acesta lung al Sfintei (în Moscova, în Sankt 
Petersburg şi în oraşele Siberiei: Tiumen,Omsk, Novosibirsk, Orenburg, Koursk şi 
Krasnodar) era presărat cu florile cinstirii şi dragostei. Pe parcursul întregii 


călătorii, greu încercatul popor rus a cinstit din toată inima prea curatele moaşte ale 
Sfintei. În toate oraşele a fost o primire oficială a Sfintei de către arhierei, de 
sfințitul der, precum şi de oficialități locale şi guvernamentale la aeroport şi în 
catedrale. Acolo o aşteptau pe Sfânta mii de credincioşi ai poporului lui Dumnezeu 
pentru multe ceasuri până să se închine, încă şi sub ploaie. Cele mai semnifica- 

tive trăiri erau emoția, lacrimile, străpungerea cu care se închinau tinerii şi tinerele, 
mari şi mici, ca să primească toţi binecuvântarea şi harul Sfintei Maria Magdalena, 
al Cinstitei şi de viaţă făcătoarei Cruci a lui Hristos şi al Sfântului prunc mucenic 
Kirik, care se află în aceeaşi radă cu cinstita mână a Sfintei. Cu siguranţă, Sfânta 
Maria Magdalena a încununat credința poporului şi a împrăştiat din belşug 
binecuvântarea şi harul ei în chip felurit. 


Destule au fost minunile pe care le-a lucrat Sfânta noastră. Ne vom referi numai la 
două, foarte caracteristice, care au fost publicate în ziarele locale. Ziarul cotidian 
Siberia Ortodoxă (Septembrie 2006) a găzduit un articol care spune următoarele: 
„Era înnorat şi sufla un vânt puternic. Totuşi de îndată ce a avut loc 
întâmpinarea raclei cu sfintele moaşte şi în timp ce procesiunea sărbătorească o 
transporta în oraş, o minune s-a arătat în văzul tuturor. Norii S-au fărâmiţat şi 
în mijlocul lor s-a format o cruce ortodoxă luminoasă! Apoi soarele a strălucit 
neîncetat. Această sărbătoare pe pământul Tiumen poporul a numit-o imediat al 
doilea Paşte”. 


Reprezentantul ziarului, într-un interviu cu responsabilul pelerinajului de la 
Catedrala înălțării a Mitropoliei din Novosibirsk afirmă: „Venirea sfintelor moaşte 
are o influenţă bună asupra sufletelor şi inimilor tinerilor de 18-20 de ani. Tinerii şi 
tinerele care s-au închinat la sfintele moaşte aproape toți s-au schimbat 
duhovniceşte. Mulţi dintre ei acum vor să se boteze şi să devină membri ai 
Bisericii şi socotim că acest lucru este o minune care a avut loc în intervalul de 
timp în care sfintele moaşte au zăbovit în Rusia”. 


Ca o concluzie: la pelerinajul din Rusia, merită să adăugăm textul care a fost scris 
într-un ziar rusesc. „Sfintele moaşte au legat cu legături duhovniceşti Rusia noastră 
cu bătrânul Athos, moştenirea Maicii lui Dumnezeu. Dar pământul rus a fost 
dintotdeauna casa Preasfintei Născătoare de Dumnezeu: Vechile manuscrise 
numeau aceste râuri care înconjură pământul rusesc, brâul Născătoarei de 
Dumnezeu. Prin urmare, rămâne cu noi acoperământul şi ocrotirea specială a 
Maicii lui Dumnezeu şi a sfintelor moaşte care ne-au vizitat aici şi au sfinţit 
pământul Rusiei." 


5. Locaşuri de cinstire ale Sfintei Maria Magdalena (Mormântul - Sfinte 
Mănăstiri - Sfinte Biserici) 


Un prim locaş de cinstire şi închinăciune este, fără îndoială, mormântul Sfintei 
Maria Magdalena din Efes. Se află la dreapta intrării în peştera unde au adormit 
ulterior cei şapte tineri. În locul acesta s-a format un locaş cu cupolă numit 
mariyrion şi închide mormântul cu acoperământul lui. 


Foarte curând a început să devină locul unui mare pelerinaj 7. Cea dintâi mărturie 
cu privire la existența mormântului şi martyrionului Sfintei Maria Magdalena în 
Efes apare menţionată în anul 590 de către Grigorie de Tours. Jumătate de secol 
mai târziu, în 630, Patriarhul Ierusalimului, Sfântul Modest, menţionează aceeaşi 
informaţie. 


Închinătorii Sfintelor Locuri nu scăpau prilejul de a trece şi prin Efes, ca să se 
închine la mormântul Sfintei. La locul acela se săvârşeau mulțime de minuni. 
Acolo împăratul Teodosius al II-lea cel tânăr (408-450) a ridicat foarte curând 
deasupra peşterii o basilică strălucitoare ca să-i amintească pe cei şapte tineri din 
Efes. 


Al doilea loc de cinstire si închinare este Constantinopolul, unde la anul 900 
împăratul Leon al VI-lea cel înțelept a strămutat sfintele moaşte ale Sfintei din Efes 
în Mănăstirea Sfântului Lazăr. 


De asemenea, alte locaşuri de cinstire a Sfintei noastre sunt fără îndoială cele la 
care ne-am referit în capitolele precedente: Sfântul Munte, zonele metocurilor 
Mănăstirii Simonos Petras şi alte locuri elene, printre care covârşeşte cinstirea 
Sfintei în Zakynthos şi Lesbos. 


” Cu trecerea anilor şi în special după secolul al 12-lea, Biserica celor şapte tineri din Efes s-a 
minat şi mai târziu s-a surpat complet. La începutul secolului al XX-lea a dispărut de pe faţa 
pământului orice urmă a ei. Profesorul de arheologie creştină Gheorghios Lampakis, vizitând 
Efesul, putea să vadă şi să fotografieze numai două deschizături mici, ca nişte peşteri dintre care 
la una s-au mai păstrat urmele unei abside zidite. La dreapta, exista o altă deschizătură, mai 
mică, cu privire la care exista ipoteza că era locul de îngropare al Sfintei Maria Magdalena 
(Gheorghios Lampakis, Cele şapte stele ale Apocalipsei, Atena, 1909, p. 103). Câţiva ani mai 
târziu, în perioada 1926-1935, basilica celor şapte tineri din Efes, precum şi sarcofagul Sfintei 
Maria Magdalena au ieşit la lumină cu săpăturile Institutului Austriac de Arheologie al 
Universităţii din Viena şi ale profesorului francez de arheologie creştină de la College de 
France din Paris, Louis Mausignon (Dr. Marko Zuzic, A Short History of St. John in Ephesus, 
1960). 


În afară de locurile menţionate mai sus se cinsteşte şi în Franţa. Această cinstire 
este ecoul vechiu tradiţii cu privire la mutarea Sfintei în Marsilia. Tradiţia cu 
privire la mutarea moaştelor Sfintei Maria Magdalena în Mănăstirea Vezelay în 
Burgundia arată că este şi acolo de la începutul formării cultului un vechi locaş de 
închinăciune în numele Sfintei. După unii, moaştele acestea proveneau din 
Provence, după alţii din Palestina. 


Din veacul al XII-lea a început să fie cinstită Sfânta în Sainte-Baume, care este la o 
depărtare de aproape cincizeci de kilometri de Marsilia. Acolo se află o peşteră în 
care s-a transmis că Sfânta s-a nevoit pentru treizeci de ani. 


În paralel, s-a dezvoltat un loc de pelerinaj şi în satul Sfântului Maximin la 
douăzeci de km de acolo unde s-a descoperit într-o criptă un sarcofag al Sfintei Mi- 
ronosiţe. De atunci sunt cinstiți în Provence Sfânta Maria Magdalena şi cei 
dimpreună cu dânsa: Sfântul Maximin, primul episcop de Aix, Sfântul Sidonios, 
Sfânta Marcela şi alţi doi tineri. 


Să mai notăm între altele că în Saintes-Maries de la Mer în Camargue sunt cinstite 
Sfintele mironosiţe Maria, mama lui Iacob, şi Maria Salomeea, care se spune că au 
însoţit-o pe Sfânta Maria Magdalena în misiunea sa apostolică. 


După ce s-a vorbit despre cinstirea specială şi despre minunile care au loc la 
locurile de închinare ale Sfintei noastre, este foarte firesc să vorbim şi despre 
sfintele mănăstiri şi sfintele biserici care au fost ridicate şi închinate Sfintei Maria 
Magdalena. 


Sfinte biserici închinate Sfintei Mania Magdalena există în diferite zone ale patriei 
noastre, în afară de Zakynthos şi Lesbos, despre care am vorbit anterior. În aceste 
biserici ale Sfintei Maria Magdalena prezenţa ei este vie. Mai ales când sunt şi 
sfintele ei moaşte, atunci credinciosul simte că Sfânta se află înaintea lui şi în 
ascultă cererile rugăciunilor lui şi mijloceşte la învățătorul şi Binefăcătorul ei, 
fiindcă are mare îndrăznire pentru mântuirea sufletului lui şi pentru rezolvarea 
problemelor lui. Astfel comunică mai direct cu Sfânta Maria Magdalena luând 
binecuvântarea şi harul ei într-un mod mai simţit. 


Cercetarea noastră a descoperit următoarele: în localitatea Polygyro din Halkidiki a 
început să se construiască o mare biserică a Sfintei Maria Magdalena la înce- 
puturile anilor '60 şi s-a terminat cu binecuvântarea Mitropolitului de atunci al 
Cassandrei, Synesie (f 2000). 


De asemenea, la 4 km NE de localitatea lerissos, locuitorii cartierului Gabriadia au 
zidit o biserică pe care Preasfinţitul Mitropolit de Ierissos, Nicodim, a afierosit-o 
Sfintei Mana Magdalena în prezenţa sfintelor moaşte ale sfintei, pe data de 21 iulie 
2007, în ajunul zilei ei de prăznuire. 


În Istiaia din Evia s-a terminat zidirea unei mari biserici. În Skopelos s-au construit 
două noi biserici, asemenea şi în Hora şi în zona satului Neo Klima. De asemenea, 
există biserici şi în satul Koukouraba, în comunitatea Makrinitsa a Sfintei 
Mitropolii a Dimitriadei (care s-a zidit în perioada 1901-1903 de Ipatos Armosti 
Gheorghie, cretanull6) şi în zona Sykias din Halkidiki unde se face şi mare 
sărbătoare. 


Biserici închinate pomenirii Sfintelor mironosiţe aflăm şi în Arachnes de jos, în 
Strantza Edessei, în Amisiana Kavala şi în Mănăstirea Betleem Koropion din 
Attica. 


În Sfântul Munte, există următoarele paraclise: Marele Paraclis al Mănăstirii 
Simonos Petras este închinat Sfintei Maria Magdalena şi se află deasupra Stăreţiei 
Mănăstiru. Temelia paraclisului s-a pus în 1898 şi s-a terminat în 1902; în schitul 
Vatopedin al Sfântului Andrei în Karyes, paraclisul din stânga care a fost afierosit 
pe 22 iulie a anului 1900 pentru cinstirea adusă de țarina Rusiei, Maria. Alte 
paradise mai sunt şi în Mănăstirea Sfântului Pantelimon, în Palaiomonastiro, care 
este o dependinţă a mănăstirii ruseşti, precum şi la chila Sfântului loan Gură de 
Aur în Karyes, afierosit în anul 1888. 


Aceste sfinte biserici constituie prin excelență locaşuri de închinăciune şi de 
cinstire a Sfintei noastre nu numai în Biserica Greciei, ci şi în întreaga Biserică 
Ortodoxă. 


O cinste specială a acordat Sfintei Maria Magdalena Biserica Ortodoxă a Rusiei 
care a afierosit Sfintei noastre mulţime de sfinte biserici, sfinte mănăstiri şi 
paraclise pentru închinare de cinste şi sfințire în diferite oraşe şi eparhii ale 
nesfârşitei Rusii, După o relativă cercetare s-au înregistrat după cum urmează: trei 
mănăstiri de maici, șaptesprezece sfinte biserici şi cind paraclise. Din rațiuni de 
concizie ne vom referi numai la câteva zone caracteristice. 


De pildă, în Eparhia Moscovei există trei biserici sfinte. În eparhia Sankt 
Petersburg, patru sfinte biserici. În Diveevo la mănăstirea de maici a Sfântului 
Serafim de Sarov există un strălucit paradis în aripa stăreţiei afierosit Sfintei Maria 
Magdalena. 


Biserica Ortodoxă a Serbiei a cinstit-o în mod special pe Sfânta Maria Magdalena 
afierosind mironosiţei şi cea întocmai cu apostolii sfinte biserici în oraşe şi sate, 
cum arată cercetarea noastră: cincisprezece sfinte biserici, trei biserici de cimitir şi 
un paraclis la o sfântă mănăstire. 


Răspândită este cinstirea Sfintei Maria şi în alte ţări. În Belarus, în Minsk există o 
biserică mare a Sfintei Maria Magdalena. În Ucraina există cinci sfinte biserici, 
împrăştiate în diferite oraşe. În Varşovia Catedrala Ortodoxă este afierosită Sfintei 
Maria Magdalena. 


Sfinte biserici pentru cinstirea sfintei întâlnim şi în Hastings în Anglia, în 
Darmstadt în Germania, în Friedland şi Tachov în Cehia. 


În România, unde cinstirea Sfintei este răspândită mai puţin, există o mănăstire de 
maici a Sfintei Maria Magdalena, o mănăstire de călugări închinată Buneivestiri a 
Maicii Domnului care are un metoc afierosit Sfintelor Mironosiţe şi în afară de 
acesta încă un paraclis închinat Sfintei Maria Magdalena *. La această mănăstire, 
în ziua de prăznuire a Sfintei, în anul 2007, s-a întâmplat şi următoarea minune. 


Pentru prima dată un izvor secat care se află afară lângă paraclisul Sfintei Mana 

Magdalena, în acord cu mărturia vrednică de crezare a înţeleptului şi evlaviosului 
A A = = : => SI 

Stareţ, Arhim. Agapie, s-a umplut cu apă curată, aghiasmă & 


Încheind încercarea noastră de a însemna locaşurile cinstirii Sfintei Maria 
Magdalena, merită să ne referim la istoria vrednică de toată atenția a mănăstirii 
ruseşti din Ierusalim. Cum s-a spus mai înainte, ţarul Alexandru al III-lea a ridicat 
o biserică măreaţă pentru cinstirea Sfintei Maria Magdalena unde este biserica 
rusească de acolo, spre pomenirea mamei lui, țarina ortodoxă Maria Alexandrovna, 
care o avea ocrotitoare pe Sfânta, dar şi din recunoştinţă pentru salvarea lui de la 
moarte sigură pentru motivele despre care am vorbit mai înainte. Pentru resfințirea 
bisericii, ţarul Alexandru al III-lea l-a delegat pe fratele său, marele duce Serghie 
Alexandrovici, preşedintele Asociaţiei Ruse din Palestina, şi pe soţia lui, marea 
ducesă Elisabeta Feodorovna. Marea ducesă Elisabeta, inspirată şi străpunsă de 
harul Sfintelor Locuri, a luat hotărârea decisivă de a deveni ortodoxă si a zis: „O! 
Cât as vrea să fiu înmormântată aici!" Marea ducesă a devenit monahie. Ln anul 
1918, după sălbatica ucidere a familiei ţarului de către bolşevici, moaştele marii 


“ Mănăstirea Sfânta Maria Magdalena, com. Cobadin, jud. Constanţa, România, şi Mănăstirea 
Bunavestire, sat Almăş, Arad, Banat. 
3 Mănăstirea Bunavestire, sat Almăş, Arad, Banat. 


ducese şi a slujitoarei ei credincioase, monahia Varvara, au fost mutate de Armata 
Albă şi în 1921 au fost înmormântate în cripta marii biserici a Sfintei Maria 
Magdalena din Grădina Ghetsimani pentru împlinirea dorinţei ei. De curând 
monahia Elisabeta a intrat în Sinaxarul Sfinţilor Bisericii Ruse ca Sfântă muceniţă 


6. Istoricul Sfintelor Moaşte ale Sfintei Maria Magdalena 


a) Mutarea cinstitelor moaşte ale Sfintei din Efes la Constantinopol 

Când în Bizanţ domnea împăratul Leon al VI-lea cel înţelept (886-912), a poruncit 
mutarea moaştelor Sfintei celei întocmai cu apostolii din Efes la Constantinopol, 

pe 4 mai, fiindcă i s-a arătat în vedenie dumnezeiască de noapte Sfânta Maria 
Magdalena şi i-a poruncit să mute sfintele ei moaşte în împărăteasa cetăților. 
Atunci, în anul 900 a avut loc mutarea sfintelor moaşte în Constantinopol pe care 
le-a primit cu cinstiri împărăteşti Leon, împăratul purtând pe umerii lui sfintele 
moaşte şi ajutat de fratele lui Alexandru, le-a depus ca pe o comoară de mult preţ, 
în partea stângă în fața Sfântului Altar al prea frumoasei biserici a mănăstirii 
sfântului prieten al lui Hristos, Lazăr, pe care o zidise împăratul. Moaştele Sfintei 
au fost puse într-o raclă de argint afierosită Sfintei de împăratul. 


Mutarea Sfântului şi dreptului Lazăr se prăznuieşte pe 17 octombrie. lar Dositei în 
Dodeka Biblion, p. 1153, scrie că Leon înțeleptul a adus în Constantinopol şi 
moaştele Sfintei Maria, sora lui Lazăr. 


Potrivit unei mărturii din anul 1420, în Mănăstirea Sfântului Lazăr din Constan- 
tinopol nu mai existau decât foarte puţine moaşte ale Sfintei Maria Magdalena care 
fuseseră încorporate pentru siguranţă în interiorul unei coloane, împăratul Leon a 
mutat de asemenea din Cipru şi sfintele moaşte ale Sfântului Lazăr pe care le-a pus 
în partea dreaptă a Marii Biserici pe care o zidise împăratul. 


b) Tradiţii existente despre Sfintele Moaşte 

Despre sfintele moaşte ale Sfintei Maria Magdalena există tradiţii confuze. În anul 
754, episcopul de Verdun, vizitând Efesul, a dus în Apus ca sfinte moaşte de mult 
preţ doi dinţi şi o parte din părul Sfintei. 


În legătură cu capul Sfintei, există două mărturii: 
= cea dintâi este păstrată de pelerinul rus, starețul Daniil, care spune că în 
Efes se păstra capul Sfintei Maria Magdalena sau o parte a lui la care se 
închinase acolo în anul 1106; 


“ www.agiooros.nel. 


=> a doua mărturie spune că în anul 1204 o parte a moaştelor a fost dusă de 
cruciați în Apus. Printre acestea, o parte din cinstitul cap şi Jalca de jos sunt 
păstrate în Biserica Lateran în Roma, după cum, de asemenea, o altă parte 
în catedrala din Palermo în Sicilia. 


Sus: Pogorârea de pe Cruce cu Preasfânta ținându-L pe Hristos, 
Jos, la stânga: Sfânta Maria Magdalena 
şi Sfântul Simon ținând macheta mănăstirii, 
int la dreapta, Sfântul Grigarie Teologul (1864). 


Sus: Pogorârea de pe Cruce cu Preasfânta ţinându-L pe Hristos. 
Jos, la stanga: Sfanta Maria Magdalena 
şi Sfântul Simon ţinând macheta mănăstirii, 
iar la dreapta, Sfântul Grigorie Teologul (1568) 


De dragul istoriei, poate ar trebui să se spună că în Apus se identifică cele două 
Marii, Maria Magdalena şi Maria sora lui Lazăr. Se întreabă, aşadar, cercetătorul 
cum se explică faptul că există două cranii ale Mariei Magdalena, unul în Provence 
şi unul la Roma? De altminteri cercetarea antropologică a moaştelor în 1974 a 
dovedit că moaştele care sunt păstrate în sarcofagul din cripta Sfântului Maximin, 


în Franţa, aparţin unei femei scunde de statură, slabă, tipul mediteraneean, în vârsta 
de aproape 50 de ani. Aceasta pare a fi Maria din Bethania. S-a găsit numai craniul 
fără falca de jos în anul 1279. Celelalte moaşte aparțin în realitate Mariei 
Magdalena, care în 1204 au fost duse de cruciați în Biserica Lateran. 


c) Moaşte ale Sfintei Mania Magdalena în spaţiul elen în zilele noastre, în afară de 
Simonos Petras, pe care Sfânta Maria Magdalena a ales-o pentru a locui în ea, 
sfintele ei moaşte există în destule mănăstiri din Sfântul Munte. 


Talpa stângă se află în Sfânta Mănăstire Esfigmenou. Mici fragmente există în 
Sfintele Mănăstiri: Vatoped, Dionisie, Docheiariou, Zografou, Xenofontos, Sfântul 
Pavel şi Sfântul Pantelimon. 


De asemenea, fragmente din moaştele ei sunt păstrate, în afară de Sfântul Munte, la 
Sfintele Mănăstiri ale Sfântului Ştefan de la Meteora, celor 40 de mucenici în 
Sparta, Zourlianis în Mykono, a Sfântului Nicolae (Galataki) în Limni din Evia, a 
Sfântului Ioan Teologul din Patmos, a cinstitei Cruci în Samos, în Nea Moni Xiou, 
în Sfânta Lavră a Kalavriţilor şi în Biserica Schimbării la Faţă a Mântuitorului în 
Plaka din Atena. 

Sfânta Ma ia Magdalena, Prescă Katoliconului Sfântului Melne 
al Buneivestiri a Născătoarei du Dnmnezueu, Ormilia, Halkidiki, 


Sfânta Maria Magdalena. Fresca Katoliconului Sfântului Metoc 
al Buneivestiri a Născătoarei de Dumnezeu, Ormilia, Halkidiki. 


In sfârşit, părți din mâna ei dreaptă se păstrează în Preasfânta Biserică a învierii din 


Ierusalim şi la Muzeul din Sofia, care au fost răpite în anii 1918 şi 1941-1944 de la 
Sfânta Mănăstire a Preasfintei Născătoare de Dumnezeu Eikosifoinissis. 


Mâna nestricăcioasă a Stintei Maria Maudalena în Simonas Pelras 
(162423, Codicele 1 al Sfintei Mănăstiri Simunus Petras). 


Mâna nestricăcioasă a Sfintei Maria Magdalena în Simonos Petras 
(1642/3, Codicele 1 al Sfintei Mănăstiri Simonos Petras). 


d) Mâna nestricăcioasă a Sfintei Maria Magdalena în Simonos Petras 

Perioada exactă şi condiţiile în care a fost dobândită această nepreţuită comoară nu 
sunt cunoscute. Incendiul din 1580 cu distrugerea arhivelor bizantine şi post- 
bizantine timpurii a şters posibilele mărturii scrise ale arhivei cu privire la moaşte. 
Fără îndoială, cel mai probabil loc al provenienţei lor trebuie considerat 
Constantinopolul, de vreme ce acolo, potrivit mărturiilor din Sinaxar, au fost 
strămutate din Efes cinstitele moaşte ale Sfintei Maria Magdalena. 


Ipoteza de mai sus o întăreşte şi faptul că acest traseu, adică din Constantinopol la 
Sfântul Munte, l-a urmat şi un alt fragment din moaştele Sfintei, o parte din 
piciorul ei stâng, ca afierosire împărătească dăruită prin hrisov Sfintei Mănăstiri 
Esfigmenou. 


Totuşi cea mai veche mărturie astăzi a prezenţei acestor sfinte moaşte ca 
o/comoară a Mănăstirii Simonos Petras este inscripția de pe răcliţa în formă de 
mână din argint aurit a Sfintei, unde putem citi: „Mâna stângă a Sfintei mironosiţe 
şi întocmai cu apostolii Maria Magdalena din Mănăstirea Sfântului Simon în anul 
7151 (1642/3)". De la această raclă meşteşugit lucrată în forma cinstitei mâini, cât 
şi de la chivotul din argint aurit înăuntrul căruia este depusă mâna sfântă 
nestricăcioasă până astăzi se arată cinstea specială şi marea însemnătate pe care o 
avea comoara aceasta din vremuri apostolice pentru Biserica noastră şi pentru 
Mănăstirea Simonos Petras. 


De timpuriu 1 s-a afierosit slujba praznicală în ziua de pomenire a Sfintei care s-a 
arătat protectoare şi ocrotitoare a mănăstirii, împreună cu ctitorul ei, Cuviosul 
Simon izvorâtorul de mir. 


Prezenţa vie a Sfintei Mania Magdalena a fost păstrată în istoria mănăstirii 
Simonos Petras şi a fost dospită prin viaţa monahilor până astăzi. 


Astfel încă şi corăbule mănăstirii purtau numele de „Maria Magdalena”, spre 
exemplu goeleta care a fost cumpărată în ianuarie 1876 pentru 270 de lire turceşti 
şi alte caiace care au fost cumpărate de mănăstire de-a lungul timpului de 
mănăstire potrivit cu documentele de arhivă ale mănăstirii. 


În jurul anului 1748 sfintele moaşte au fost furate de pirați turci lângă insula 
Kefalloniei şi le-au dus la Tripoli din Libia de astăzi, unde au rămas captive printre 
cei de altă religie pentru optsprezece ani. Atunci părinţii mănăstirii s-au dus la 
sultanul turc şi, după ce au plătit mulți bani, au primit poruncă scrisă către 
ighemonul din Tripoli ca să le întoarcă în mănăstire. Totuşi turcul pe care l-a tri- 
mis sultanul era iubitor de plocoane şi nu a executat porunca. Atunci părinţii au 
luat mijlocitori ca să comunice cu piraţii spre a răscumpăra sfintele moaşte şi preţul 
lor a fost hotărât la 520 de florini venețieni. 


Un creştin evlavios a plătit 200 de florini şi a luat moaştele ca garanție, până ce vor 
fi plătit restul de 320. Starețul mănăstirii Simonos Petras, duhovnicul Ioasaf, cu 
banii pe care i-a adunat din colecte şi mai ales cu sprijinul economic al comunității 
elene din Veneţia, a reuşit să adune toată suma şi să aducă înapoi la mănăstire 
sfintele moaşte, în jurul anului 1766. 


Codicele mănăstirii notează că „s-au întors aici, au fost şi sunt un izvor al 
mănăstirii până astăzi”. Inţelege prin aceasta, fireşte, că cinstitele moaşte ale 
Sfintei au fost şi sunt neîncetat un izvor de har şi de minuni. 


In final, Stăpâna Născătoare de Dumnezeu, care a dăruit mănăstirii mâna stângă a 
Sfintei Maria Magdalena, a rânduit astfel încât după peripeția şi necazul pe care le- 
au răbdat de la pirați, să se întoarcă iarăşi în Mănăstirea Simonos Petras. 


Sfântul Nicodim Aghioritul scrie: „Mâna sfântă a mironosiţei şi întocmai cu 
apostolii Maria Magdalena se află în Sfânta şi cinstita Mănăstire a noii chinovii 
Simonos Petras în muntele cu sfânt nume Athos izvorând minuni şi har de 
tămăduiri revărsând ca un râu veşnic, precum mărturisesc cei ce le-au văzut şi le- 
au sărutat cu evlavie”. 


În această îndelungată perioadă (din 1642/3 până astăzi), s-a răspândit pretutindeni 
faima despre mâna făcătoare de minuni a Sfintei Maria Magdalena şi mulțime de 
lume, de-a lungul timpului, a acordat o cinste specială şi evlavie faţă de această 
curată mână care s-a închinat la picioarele Domnului nostru înviat, lisus Hristos. 


Mâna stângă nestricăcioasă a Sfintei Mania Magdalena constituie tezaurul cel mai 
sfânt al Mănăstirii Simonos Petras. 


În Grădina Maicii lui Dumnezeu, în curtea Preacuratei Stăpânei noastre este una 
dintre cele mai binemirositoare flori! Bogăţie şi slavă a obştii athonite şi a Bisericii 
lui Hristos. Cu adevărat mâna aceasta a mironosiţei Maria Magdalena, cea dintâi 
martoră a învierii Mântuitorului Hristos, şi după două mii de ani aproape păstrează, 
în mod palpabil, o căldură naturală. Această mână de trei ori fericită a slujit şi cele 
două mari Taine ale mântuirii noastre, a răstignirii lui Hristos şi a învierii Lui. A 
atins şi a pipăit picioarele fără de prihană ale Celui înviat. Această mână prea 
sfântă nu şi-a pierdut seva vieţii. A rămas neschimbată dincolo de legile fizice. 
Este vie şi transmite har şi sfințire. Ea umple de bună mireasmă. „Este trimițătoare 

a unei bune miresme fără prihană şi prea desfătătoare". Este adăpată din harul 
Celui înviat. Este aducătoare de bucurie. Este caldă. Mâna aceasta a săvârşit si 
săvârseste multe minuni tuturor celor care caută cu credinţă harul Sfintei. 

lcvana Clitorilor din chilia Kalatha din Simanos Petras (1793). 


Icoana Ctitorilor din chilia Kalatha din Simonos Petras (1793). 


Printre închinătorii care au sărutat aceste sfinte moaşte se numără şi poeţi şi literați 
care au lăudat în mod special această mână izvorâtoare de har a Sfintei Mania Mag- 
dalena şi care au urcat ca simpli închinători în Simonos Petras. 


Caracteristic în acest sens este cazul unui poet grec, Anghelos Sikelianoş, care 
descrie călătoria lui în Simonos Petras şi închinarea la Sfânta Maria Magdalena, 
într-un mod poetic aparte %. „La Simonos Petras. Am ajuns la liman. Marea. 
Spuma era neaşteptat de fierbinte, ca şi cum ar arde o bucurie a vieţii. Și îmi 
amintesc dintr-odată de mâna caldă a Sfintei Maria Magdalena din Simonos Petras. 


“ Anghelos Sikelianoş, Jurnal aghioritic, introducere, îngrijire filologică Ioana Konstantoulaki- 
Hantzou, Ed. Academia Atenei, Fundaţia Kostas şi Eleni Ourani, Atena, 1985, pp. 251-256 


Urcuşul la Simonos Petras. Pădurea de dafini de la dreapta la stânga odrăsleşte 
incredibil, râuri de dafini. Alături se întinde vâlceaua unde copacii uscați sunt 
înfăşurați din belşug de iederă. Valurile se aud jos, sus apa. Pădure de crengi de 
dafini. Sus ne cheamă o toacă veselă tremurând ca un şoim care planează deasupra 
prăpastiei şi face cercuri. Nu poţi uita acest drum. Căldura dumnezeiească a Sfintei 
Maria Magdalena. Întreg trupul un trofeu de biruință. Ziua Magdalenei. Am 
răspuns şi noi urcând. Un şarpe a ieşit narcotizat, s-a adăpostit de căldură [Joi, 11 
decembrie]. Deasupra găsim, o, caldă minime a mirului, violete sălbatice. Le-am 
pus înlăuntrul rădiței Sfântului Dionisie aproape de scrisoarea tatălui meu... 
Cititorul se va nedumeri, unde se află aici «moaştele sfântului Dionisie?» O 
explicaţie este necesară &". Şi continuă poetul: „De trei ori am sărutat mâna Sfintei 
Mariei Magdalena”. 


Fără îndoială emoția pe care a simţit-o el însuşi când a vizitat mănăstirea şi a simţit 
mâna caldă a Sfintei noastre constituie o mărturie puternică cum o descrie în mod 
caracteristic într-un foarte frumos poem al lui: 
„Magdalena, Magdalena, mare stea a doririi/ 
Te-ai urcat la mănăstire şi aceasta ţi-a rămas credincioasă,/ 
ca sa sărut moaştele nepreţuitei tale mâini/ 
Și încă era, când mi-am lipit buzele, caldă. ” 


Comentând iarăşi Pantelis Prevelakis Jurnalul aghioritic al lui Sikelianoş, unde 
descrie pelerinajul lui la Simonos Petras, în decembrie 1914, scrie: „Vegetaţia 
bogată din jurul mănăstirii îl entuziasmează pe Sikelianoş”. Poetul păstrează o 
amintire de neşters Mănăstirii Simonos Petras: „îmi amintesc deodată mâna caldă a 
Magdalenei din Simonos Petras". 


“ Pantelis Prevelakis comentează stihurile lui Sikelianou: „Deasupra găsim, o, caldă minune a 
mirului!, violete sălbatice. Le-am pus înlăuntrul răcliței Sfântului Dionisie aproape de 
scrisoarea tatălui meu... Cititorul se va nedumeri, unde se află aici «moaştele sfântului 
Dionisie?»". Odată, pe 17 decembrie, pe când se sărbătorea sfântul în Zakynthos, patria 
poetului, un vânător de moaşte, în clipa în care a sărutat mâna stângă a sfântului a tăiat cu 
dinţii primul deget şi l-a ţinut în gură până a ieşit din Biserică. Pocăindu-se ulterior de furtul 
său de cele sfinte, a predat mica părticică de moaşte Episcopului din Zakynthos. Episcopul, 
fiindcă acela le-a profanat, nu le-a mai întors la locul lor, ci a cercetat cea mai apropiată rudă a 
sfântului ca să le predea aceleia. După un îndelungat proces între familiile Sigourou şi 
Sikelianoş, rudele sfântului, a câştigat procesul loan Sikelianoş, tatăl poetului. După moartea lui 
Ioan Sikelianoş în 1910, Anghelos a devenit deţinătorul comorii şi o păstra în interiorul unei 
răclițe de argint pe care în momentele deosebite ale vieţii lui şi-o atârna la gât cu un lănţişor. 
Aceste moaşte ale Sfântului Dionisie le avea asupra lui în pelerinajul la Sfântul Munte împreună 
cu 0 scrisoare a tatălui său care murise - pildă de evlavie adevărată faţă de sfântul şi faţă de 
părintele lui”. Aceste lucruri Prevelakis le cunoştea de la poetul însuşi. 


„Poemul Magdalena, scrie în continuare Prevelakis, l-a scris după trei sau patru ani 
de la pelerinajul lui la Simonos Petras, iar ultimul tetrastih, pe care l-am redat şi 
noi mai sus, l-a tipărit cu litere diferite de celelalte pentru a arăta că aici descrie o 
trăire personal”. 


Dincolo de trăirea personală şi mărturia lui Anghelos Sikelianos, mulțime de 
credincioşi au trăit şi trăiesc de-a lungul timpului cutremurătoarea închinare la 
cinstitele moaşte nestricădoase ale sfintei noastre, care transmite bună mireasmă 
duhovnicească. Închinarea la sfintele moaşte ne mută cu gândul încă în frumoasa 
iconografie bizantină, unde Sfânta noastră se închină la picioarele lui Hristos 
înviat. Este şi aceasta o puternică trăire care se formează înlăuntrul lumii sufletului 
nostru. 


Cinstitele moaşte ale Sfintei Mania Magdalena ne transpun în chip înţelegător şi în 
viaţa ei îndumnezeită, de mică până în momentul în care stăpânirea lui satana 1-a 
făcut viata nefericită. Totuşi, întâlnirea ei cu Ehberatorul si Mântuitorul ei a fost 
decisivă. A căutat cu râvnă şi durere pe dumnezeiescul învăţător, cerând cu lacrimi 
izbăvirea ei de demoni, şi a fost vindecată. Nu a aflat numai tămăduirea ei, ci şi 
adevăratul sens al vieții care este comuniunea cu Dumnezeu. Domnul, care 
cunoştea inima ei, a făcut-o uceniţă a Lui şi a învrednitit-o să se arate întocmai cu 
apostolii. 


Pilda Sfintei Maria Magdalena de a-L urma pe Hristos ar trebui să le fie model şi 
cititorilor acestei cărți. 


După cele spuse mai sus ar trebui să ne cercetăm pe noi înşine dacă în mod real Îl 
căutăm pe Domnul şi până la ce punct Il dorim pe Mântuitorul şi Izbăvitorul 
nostru. 


Simonos Petras, vedere de pe țarm, 


Simonos Petras, vedere de pe țărm. 


Întâlnirea noastră şi călătoria noastră împreună cu Hristos cel înviat cu siguranță ne 
va conduce la o viaţă nouă în Hristos cel înviat, la izbăvire şi la îndumnezeire. 
Astfel, iubiţi cititori, ajutați de modelul Sfintei Maria Magdalena ar trebui să 
imităm marile ei virtuţi, luând putere şi de la închinarea la sfintele ei moaşte care 
sunt izvor de har şi binecuvântare. 


Epilog 
În această carte s-a depus efortul de cercetare, cât s-a putut de autentic, încât să se 


predea corect cititorilor viaţa şi petrecerea slăvitei mironosiţe şi întocmai cu 
apostolii, Maria Magdalena, care L-a iubit pe Domnul din toată puterea sufletului 


ei şi s-a afierosit Lui. Slujirea ei minunată față de Domnul lisus Hristos, învățătorul 
şi Binefăcătorul ei, este întemeiată şi mărturisită în istorisirile evanghelice, în 
special acelea care se referă la Răstignirea şi la învierea Lui. 


In aceste înfricoşătoare evenimente Sfânta s-a jertfit pe sine şi a stat cu curaj şi 
neclintită împreună cu ucenicul cel iubit şi cu Maica lui Dumnezeu, pe care a 
ajutat-o în orice chip în durerea insuportabilă şi în suferinţa el. 


După strălucita înviere a Domnului, Sfinţu apostoli şi sfintele femei erau împreună 
în catul de sus, „stăruind împreună în rugăciune şi în cerere" (Fapte 1,14). 


In final, potrivit tradiției Bisericii noastre, după dumnezeiasca înălțare şi 
Cincizecime, ucenicii şi uceniţele lui Hristos au plecat la propovăduire. 


Atunci Sfânta noastră a călăuzit la credinţa în Hristos, prin viaţa ei imitatoare a lui 
Hristos şi prin minunile pe care le săvârşea, mulţime de oameni idolatri. 


În final, după ostenitoarea ei călătorie apostolică s-a întors iarăşi în Palestina 
pentru a o întâlni pe Maica lui Dumnezeu şi pe ucenicul iubit al Mântuitorului. A 
rămas acolo patru ani slujind pe Stăpâna Născătoarea de Dumnezeu până la ador- 
mirea ei. După adormirea ei l-a urmat pe ucenicul iubit, Sfântul Ioan Teologul, în 
Efes şi acolo şi-a sfârşit viaţa ei pământească. 


Ne-a preocupat în mod special faptul că Sfânta noastră a fost calomniată şi 
defăimată atât în vechime, cât şi în zilele noastre. Fsfe, aşadar, mare înşelare şi 
confuzie, păcat, greşeală vinovată să se atribuie fecioarei Magdalena carac- 
terizarea de fostă desfrânată, de vreme ce nu există nici o mărturie evanghelică 
Sau patristică pentru identificarea femeii păcătoase care a uns cu mir picioarele 
lui Hristos cu Sfânta Maria Magdalena. De altminteri, viaţa ei feciorelnică, 
marea dragoste de curăţie a acestei fecioare, care a iubit din toată puterea 
sufletului ei pe Domnul, jertfirea de sine şi vitejia ei la Pătimirile şi la învierea 
veneratului ei învăţător, toate acestea stau ca mărturii care au învrednicit-o pe 
Maria Magdalena să fie arătată mironosiţă a lui Hristos şi întocmai cu apostolii. 


Se dovedeşte, aşadar, din texte autentice ale Părinților că Sfânta Maria Magdalena 
a fost fecioară curată încă din tinereţe. Această fericită fecioară a primit cinstea şi 
bucuria de a-L întâlni cea dintâi dintre toate mironosiţele pe dumnezeiescul 
învăţător şi să sărute prea curatele Lui picioare după înviere. 


De aceea şi evangheliştii o situează pe Mana Magdalena drept prima dintre toate 
celelalte mironosiţe. 


Dar şi imnografia Bisericii noastre, cum au arătat câteva cântări pe care le-am ales, 
o laudă ca pe cea dintâi şi mai înaltă dintre mironosiţe, „uceniţa Cuvântului". 


Iubiţii noştri frați cititori, Dumnezeul nostru cel ceresc a răsplătit credinţa şi 
dragostea ei faţă de Mântuitorul Hristos, dar şi îndelungatele ei lupte misionare cu 
bunătățile cereşti şi cu cununile Împărăției Lui. I-a dăruit încă Domnul şi puterea 
minunilor şi nestricăciunea moaştelor ei. 


Epilog 


Poate marea şi jertfitoarea ei dragoste către Domnul a depăşit şi dragostea 
apostolilor înşişi şi a multor sfinți ai Bisericii noastre. 


Mesajul pe care îl transmite această carte este să o imităm pe Sfânta Mania 
Magdalena în dragostea ei înflăcărată faţă de Domnul lisus Hristos, dar şi în 
credinţa adevărată şi puternică faţă de Binefăcătorul şi dumnezeiescul ei învăţător. 

Ar merita să încheiem cu adăugirea unui prea frumos encomion către Sfânta 
noastră: 


„Maria! Dulce nume, lauda mironosiţelor şi a lumii întregi, statuia însuflețită a 
propovăduirii apostolice, modelul dumnezeieştii iubiri şi strădanii şi blândeți şi a 
vieţii liniştite, bucură-te, desfătează-te, veseleşte-te şi iarăşi bucură-te... Pentru 
aceea te rugăm cu multă evlavie, pomeneşte-ne şi pe noi, smeriţii tăi rugători, şi fu 
mijlocitoare către Domnul, ca, trăind vremea pribegiei noastre liniştit şi senin, să-L 
aflăm pe Judecătorul blând şi binevoitor în ziua înfricoşată a răsplătirii!" *. 


“ Iacov de la Nea Skiti (1800-1867), Codicele de la Cutlumuş, 530, filele 396-399 


Anexe 
Viaţa şi petrecerea Sfintei şi întocmai cu apostolii Maria Magdalena li 
1. Prolog 


Eu îi iubesc pe cei ce Mă iubesc. Iar cei ce Mă caută vor afla har şi slavă. Căci toți 
sfinţii l-au iubit pe Dumnezeu şi au aflat har şi slavă de la El. Har — fiindcă 
trupurile lor zac în mormânt şi izvorăsc mir ŞI săvârşesc minuni celor ce vin la ei în 
chip drept cu credinţă, slavă - cea cerească, a lui Dumnezeu din Împărăţia Ceru- 
rilor. Câtă slavă, câtă strălucire şi câtă îndrăznire vor afla sfinţii când vor auzi de la 
Hristos acel: „Bine slugi bune şi credincioase, peste puţine aţi fost credincioase 
peste multe vă voi pune. Intraţi întru bucuria Domnului vostru", intraţi în Împărăţia 
Mea! 


Vedeţi ce câştig au cei ce-L caută pe Domnul şi fac voia Lui şi păzesc poruncile 
Lui? Aceştia fericiți sunt, aceştia văd pe Dumnezeu, aceştia vor afla har şi slavă de 
la EI. Între aceşti sfinţi este şi slăvită Maria Magdalena. Căci aceasta L-a căutat pe 
Dumnezeu şi L-a iubit şi a aflat har şi slavă de la El. Şi a devenit sfântă şi întocmai 
cu apostoli şi a propovăduit în multe locuri numele cel sfânt al Lui. Și mironosiţă a 
devenit şi făcătoare de minuni. Şi a sărutat picioarele Domnului. Şi multe lucruri 
aflăm despre ea în Sfintele Scripturi. Dar şi cei patru evanghelişti o slăvesc pe ea şi 
o laudă pentru dragostea şi credinţa pe care le avea pentru Hristos. 


2. Chemarea Mariei 


Această fericită era din Magdala, aproape de hotarele Siriei, foarte bogată şi încă şi 
mai frumoasă la chip. Avea un tată pe nume Siros şi mama ei se numea Evharistia, 

cu nume bun şi slăviţi întru toate şi în privinţa neamului bun şi a bogăției. lar 
Maria Magdalena, aflând despre Domnul nostru lisus Hristos, adevăratul Dumne- 
zeu, că locuieşte în Ierusalim şi învaţă şi face minuni multe, îi luminează pe orbi, 
pe leproşi îi curăţeşte, pe morţi înviază, pe demonizaţi îi tămăduieşte, părăsind 
Magdala, vine la Ierusalim, căutându-L pe Domnul. Şi aflându-L pe EI, îi urmează 
Lui cu sufletul şi cu trupul şi devine uceniţa Lui şi află mult har de la însuşi 


% Această traducere a vieţii şi petrecerii Sfintei şi întocmai cu apostolii Maria Magdalena 
prezintă multe caracteristici ale evlaviei populare; tradiția despre care raportează această viaţă 
este pusă la îndoială însă de unii cercetători, cum s-a arătat anterior. Traducerea s-a făcut după 
ediția lui F. Halkin, „Une Vie grecque de Sainte Marie- Madeleine, BHG 1161x", Analecta 
Bollanăiana 1,105,1987, pp. 5-23. 


Domnul. Dar era tulburată Maria de şapte demoni. Cu harul lui Hristos, este 
izbăvită, este slobozită şi se tămăduieşte. 


Dar auzind că Mania Magdalena avea şapte demoni, adică mulţi - căci Scriptura 
înţelege numărul şapte în loc de mulțime, cum aminteşte şi David că cea stearpă a 
născut şapte fii . Dar când auzi şapte demoni, înţelege cele contrare celor şapte 
virtuți: duhul nefricii de Dumnezeu, duhul nepriceperii, duhul necunoştinţei, duhul 
minciunii, duhul slavei deşarte, duhul mândriei, duhul frumuseţii. Şi acestea toate 
sunt potrivnice şi duşmane tuturor virtuților celor bune, fiindcă orice păcat are 
demonul lui, un duh care le lucrează. Din toate aceste duhuri pe care le avea Maria 
Magdalena Domnul şi Dumnezeul tuturor a izbăvit-o şi a tămăduit-o pe ea. A fost 
izbăvită de toate relele şi îmbrăcată în cele bune. Şi l-a urmat pe Hristos şi a 
devenit uceniţa Lui. Şi era slujindu-L pe El până la Pătimirea Lui. 


3. Martora învierii 


Dar fiindcă a urât toate, bogăție, slavă, frumuseţe şi toate celelalte stricăcioase ale 
lumii şi le-a socotit ca nimic şi l-a urmat lui Hristos şi a devenit uceniţa Lui şi a 
slujit Lui până la pătimirea Lui, a devenit mironosiţă împreună cu celelalte femei. 
ŞI pe aceasta a iubit-o Hristos, dar şi Născătoarea de Dumnezeu a făcut-o înso- 
țitoare şi călătoare împreună cu ea la mormânt. 


Dar tot ea, cea dintâi dintre celelalte mironosiţe, a văzut învierea Domnului pe care 
a vestit-o împreună cu Născătoarea de Dumnezeu. Şi picioarele Domnului le-a 
sărutat şi le-a pipăit. Dar şi la vremea învierii a văzut un înger la miezul nopții ca 
fulgerul care a prăvălit piatra de la mormânt. Şi ucenicilor şi apostolilor le-a vestit 
învierea Domnului zicând şi lui Petru. Dar şi de mai multe ori în această zi a venit 
la mormânt cu celelalte femei, arătându-le mormântul gol. Dar a venit la mormânt 
şi cu Petru şi cu loan. Şi iarăşi a văzut doi îngeri în ziua aceea la mormânt unul la 
cap şi altul la picioare. Şi ei i-au grăit îngerii, zicând: „Pe cine cauţi?” Dar şi pe 
Domnul L-a văzut şi credea că El este grădinarul. Şi Domnul a certat-o pe ea când 
L-a recunoscut şi i-a zis ei: „Nu Mă atinge". Şi era cu celelalte femei în Ierusalim, 
până la înălţarea Domnului nostru lisus Hristos. 


4. Maria îl denunţă pe Pilat la împărat 


Și apostolii s-au dus la propovăduire. Această fericită Maria Magdalena atât de 
mult l-a iubit pe Domnul nostru lisus Hristos, încât s-a dus la Roma la cezar 
ducând acest raport: „Pilat pe care l-ai trimis guvernator în Ierusalim a făcut 
nedreaptă judecată împotriva lui lisus, fiul Mariei, Care făcea semne şi minuni 


mari în popor: pe orbi îi lumina, pe morţi îi învia şi pe leproşi îi curăța şi scotea 
demonii numai prin cuvânt, pe scurt, făcea toate. Şi arhierei Anna şi Caiafa din 
pricina pizmei şi zavistiei l-au predat pe EI lui Pilat, ighemonul, şi mult 
cercetându-L pe El. Şi făptura văzând nedreptatea s-a cutremurat: soarele şi-a 
înnegrit razele, luna s-a schimbat în întuneric şi pământul s-a cutremurat, pietrele 
s-au despicat, catapeteasma templului s-a rupt de sus până jos şi morţii au înviat”. 


Acestea auzindu-le, deci, cezarul şi că în ceasul acela s-a făcut întuneric, care a fost 
în toată lumea, şi fiindcă se scrisese vremea aceea în cronici, s-a gândit că femeia 
spune adevărul. Scrie cezarul la Ierusalim ca Pilat să vină la Roma împreună cu 
arhiereii anului aceluia, Anna şi Caiafa. Îi zic că a murit Caiafa în Creta. Când 
Anna a venit la Roma, împăratul a dat sentinţa împotriva lui condamnându-l să 

fie închis într-o piele de taur udă şi expusă la soare. Şi soarele strângând pielea şi-a 
dat jalnicul suflet cu durere. Pe Pilat însă l-a pus să stea înaintea cezarului şi să 
răspundă cum a făcut. 


5. Interogatoriul lui Pilat 


Avea obicei cezarul, atât se mărea şi se slăvea, ca nimeni care era vrednic de 
moarte să nu-i vadă faţa. lar dacă 1-o vedea era iertat de pedeapsa cu moartea. 
Fiindcă Pilat avea să vadă faţa împăratului şi să fie întrebat de el: „Cum ai putut 

să condamni la moarte nedreaptă pe cel ce făcea atâtea minuni şi semne?" a dat mai 
întâi sentinţa înainte de a-l vedea Pilat: „Dacă Pilat va vedea fața mea, nu va avea 
lbertatea”. 


Șezând, aşadar, cezarul în scaunul său de judecată a venit Pilat înaintea lui. Şi 
văzându-l pe el împăratul s-a ridicat în picioare. Dar era acolo Maria Magdalena 
ŞI, văzându-l, zice către cezarul: „Cunoaşte doamne cezar că poartă veşmântul 
dreptului aceluia. De aceea s-a făcut atâta cinste”. 


Dar Pilat cumpărase veşmântul lui lisus ţesut de sus şi neavând cusătură, pe care 
Fecioara Maria l-a ţesut cu mâinile ei. Şi soldaţii la vremea răstignirii şi-au împărțit 
hainele lui Iisus şi a luat fiecare câte o parte, iar veşmântul acela luându-l, ziceau: 
„Să nu-l rupem". Şi au pus sorți cine să-l ia. Acest veşmânt l-a cumpărat Pilat şi s- 
a îmbrăcat cu el pe dedesuptul veşmintelor lui pentru ajutor. 


De aceea a zis Maria Magdalena: „Doamne cezar, poartă veşmântul omului aceluia 
drept, care a fost pe nedrept răstignit de el”. 


Şi dezbrăcându-l pe el au aflat veşmântul şi 1 l-au scos şi îmbrăcându-l cu veşmin- 
tele lui nu se mai ridica cezarul înaintea lui. 


6. Urmarea 


A început cezarul să-l întrebe pe el: „Cum ai îndrăznit să săvârşeşti o asemenea 
nedreaptă ucidere? Nu ai auzit minunile pe care le-a făcut în tot Ierusalimul şi în 
toate hotarele acelea slăvite şi minunate? Pe orbi i-a luminat, pe leproşi i-a curăţat, 
pe mortul cel de patru zile, pe nume Lazăr, l-a sculat, şi multe altele a făcut. Ce 
pricină ai găsit împotriva Lui şi ai făcut o astfel de fărădelege şi nedreptate?" 


A răspuns Pilat: „Cezare, doamne, vestite şi minunate, arhierei şi cărturarii 
iudeilor L-au predat mie zicând şi strigând că nu ţine sâmbăta şi calcă legea lui 
Moise şi împiedică taxele şi impozitele lui Cezar şi răzvrăteşte mulțimea. Şi eu 
auzind am spus de mai multe ori: «Luaţi-L voi şi judecaţi-L în legea voastră». lar 
ei au început cu strigăte puternice, zicând: «la-L, vrednic de moarte este, fiindcă 
S-a făcut pe Sine Fiul lui Dumnezeu». Şi multe alte cuvinte spunea poporul 
împotriva stăpânirii tale că dacă nu îl răstigneşti pe acesta nu eşti prieten al 
cezarului. Căci oricine se face pe sine rege este potrivnic cezarului. Acestea şi 
asemenea lucruri auzind despre stăpânirea ta şi despre puterea ta, multe am pătimit 
vrând a-L slobozi pe El. Atunci văzând că nici eu nu sunt respectat, ci mai multă 
tulburare se făcea în popor, am judecat să fie acestea aşa de frica ta”. 


Acestea auzindu-le cezarul, zice către Pilat: „Ticălosule şi nenorocitule, de vreme 
ce aveai puterea de a-L elibera, pentru ce nu ai făcut-o?" 


7. Pilat închis şi ucis din greşeală 


Și cezarul înnebunit fiind, a hotărât să-l arunce pe el în închisoare până ce se va 
gândi la ce amară moarte să-l dea pe el pentru nedreptatea pe care a făcut-o lui 
lisus, cel drept şi fără de păcat. Iar închisorile din Roma erau afară din cetate. Şi 
zăbovind Pilat în închisoare, cunoştinţele şi prietenii lui nu îndrăzneau să 
vorbească despre el cezarului. Într-o zi, dând prilej cezarului sub pretextul 
vânătorii afară din Roma, aproape de închisoare, l-au îndemnat pe Pilat ca atunci 
când îl va vedea pe împăratul acolo aproape să se plece pe fereastră şi să-l implore 
să-i pună capăt chinului. Au început deci să vâneze. Căci adunaseră în câmpul 
acela animale, iepuri, prepeliţe, cerbi. A început, aşadar, împăratul să urmărească 
un cerb până la închisoare. lar cerbul alergând a stat pe zidul închisorii şi cezarul 
se muncea şi se lupta să săgeteze pe cerb. Iar Pilat atunci s-a aplecat pe fereastră ca 
să-l implore pe împărat [...] în acel moment împăratul a aruncat săgeata asupra 


cerbului. Dar săgeata a scăpat din mâna cezarului şi l-a lovit pe Pilat în inimă şi 
astfel a primit amară moarte din mâna cezarului. Dar să ne întoarcem la subiectul 
nostru. 


A venit iarăşi Maria Magdalena în Ierusalim cu inimă mare fiindcă a răzbunat pe 
Domnul lisus Hristos. Și acolo a ucenicit Maria Magdalena pe lângă Sfântul 
apostol Petru. 


După paisprezece ani de la înălțarea Domnului au plecat apostolii la propovăduirea 
Domnului în toată lunea, ca să propovăduiască numele Domnului şi iconomia Lui 
cea după trup şi sfânta Lui înviere. 


$. Călătorie minunată la Marsilia 


Unul dintre cei 70 de apostoli pe nume Maxim, era în Ierusalim; i-a încredinţat-o 
Sfântul apostol Petru pe Maria Magdalena acestui Maxim. Fiindcă s-au împrăştiat 
toți apostolii, evreii cei fărădelege, topiţi de pizmă, l-au aruncat pe Maxim acesta şi 
pe Maria Magdalena şi pe mulți alţi creştini într-o corabie fără vâsle, fără pânze, 
cârmă, fără pâine şi apă, ca să se scufunde şi să piară pe nedrept. Şi voia lui 
Dumnezeu şi cârmaciul Domnul lisus Hristos, adevăratul Dumnezeu, i-a izbăvit pe 
robii Săi. Şi s-au dus în Franţa într-un loc numit Marsilia. Ajungând acolo, 
flămânzi fiind şi însetaţi, nu s-a găsit nimeni acolo care să-i găzduiască, fiindcă toți 
erau închinători la idoli. Şi văzând Maria Magdalena pe poporul locului aceluia 
alergând într-o zi la idolul pe care îl cinsteau ca să aducă jertfă, Sfânta Maria 
Magdalena a stat cu îndrăznire mare înaintea lor şi cu faţa ei lină şi cu limba cea 
binegrăitoare a început a le propovădui lor cuvântul lui Dumnezeu. Şi zicea către ei 
să se uite şi să vadă pe făcătorul cerului şi al pământului, pe Dumnezeu cel tare şi 
puternic şi Dumnezeu adevărat şi să tăgăduiască pe idoli şi să creadă în lisus 
Hristos. Și toţi aceia care auzeau cuvântul ei se mirau de frumuseţea cei şi de 
dulceaţa cuvântului ei. 


9. Invinuiri aduse stăpânului locului 


După aceste cuvinte şi învăţătura ei, s-a întâmplat să vină şi stăpânul locului 
aceluia cu soţia lui ca să aducă jertfă dumnezeului lor, adică idolului, spre a zămisli 
un copil, căci erau fără copii. lar Maria Magdalena, văzându-i pe aceştia a început 
să propovăduiască numele lui Hristos cu îndrăznire. După acea zi i-a apărut 
noaptea în vis femeii conducătorului Maria Magdalena zicându-i cu înfricoşare: 
„Pentru ce nu aflați prilej să faceţi un bine străinilor acestora fiindcă flămânzesc şi 
însetează şi mor de frig, fundcă ei sunt robii lui Dumnezeu?" Şi a poruncit ei Maria 


cu înfricoşare să-i spună cuvintele acestea bărbatului ei, ca să facă milostenie cu 
străinii aceştia. ŞI ea s-a temut să spună vedenia pe care a văzut-o. Şi în noaptea 
următoare 1 s-a arătat Maria zicându-i iarăşi să spună aceste cuvinte bărbatului ei. 
Iar ea iarăşi nu a ascultat şi nu i-a spus nimic. Ce face roaba lui Dumnezeu Maria? 
I se arată iarăşi a treia oară şi conducătorului şi femeii lui cu mânie mare şi cu faţa 
ei strălucitoare ca o torță arzând casa şi fulgerând: „Dormi, tirane, îți odihneşti 
trupul tatălui tău, diavolul, cu vipera de nevastă-ta, căreia i-am poruncit să-ți spună 
câteva cuvinte, şi nimic nu ţi-a spus. Odihneşte-te vrăjmaşule al Crucii lui Hristos, 
tu care mănânci şi bei multe mâncăruri şi îţi saturi bine pântecele şi pe străinii care 
sunt sfinți lui Dumnezeu i-ai lăsat să moară de foame şi de sete şi de frig. Şi tu 
dormi în palatul tău cu multe haine călduroase, iar aceia mor de frig fără adăpost. 
Şi ai zăbovit atâta să le faci bine. Şi va cădea mânia lui Dumnezeu asupra ta". Şi 
aceasta zicând, a plecat Maria de la ei. 


10. Conducătorul şi femeia sa însărcinată pleacă la Roma 


Atunci s-a trezit şi stăpâna locului aceluia cu mare suspin şi frică mare. Şi iarăşi nu 
a îndrăznit să spună nimic stăpânului. Apoi spune conducătorul: „Femeie ştii ce vis 
am visat cu?" îi zice lui: „Da. Şi mă minunez şi mă tem foarte tare". „Ce să facem 
cu lucrul acesta?" „Mai bine să facem cu aceia ceea ce spune roaba lui Dumnezeu 
decât să vină mânia lui Dumnezeu asupra noastră”. Când s-a făcut dimineaţă, 
luându-i pe străini, i-a găzduit şi i-a odihnit pe ei în tot ce aveau nevoie. Şi după 
aceea [...] stând Maria Magdalena să înveţe într-una din zile, acest conducător zice 
către ea: „Poţi tu credinţa pe care o înveţi să o dovedeşti sau să o adevereşti?” îi 
răspunde lui Maria: „Pot cu ajutorul lui Dumnezeu, cu minunile şi cu învățătura 

ŞI cu ajutorul învățătorului meu Petru din Biserica Romei”. 


Răspunzând conducătorul împreună cu femeia lui, au zis către ea: „Poţi cere de la 
Dumnezeul tău să facem un copil? Dacă vei putea acest lucru, noi ne vom supune 
şI vom crede în ceea ce spui şi înveţi”. Şi a dat poruncă: “Voi face aşa”. Au făcut 
rugăciune către Dumnezeu şi aşa s-a întâmplat. A luat în pântece femeia potrivit 
rugăciunii sfintei. 


Și văzând conducătorul că s-a întâmplat cu adevărat, a voit să meargă la Roma la 
apostolul Petru ca să afle dacă sunt adevărate cele ce spune şi învață Maria 
Magdalena. lar femeia lui îi zice: „Vreau să vin şi eu cu tine până la Roma la 
apostolul Petru". Îi răspunde ei şi acela: „Nu vreau, eşti însărcinată şi nu cumva să 
păţeşti ceva pe mare". Şi ea a început a plânge cu amar şi cu durere, căzând la 
picioarele lui ca să meargă cu el. lar Maria Magdalena îl convingea şi ea pe 
conducător să se facă voia femeii şi i-a binecuvântat pe ei, zicând: „Puterea lui 


Dumnezeu fie cu voi'. Şi 1-a însemnat pe ei cu semnul sfintei cruci pentru ca nu 
cumva diavolul să-i smintească în călătoria lor. Au comandat o corabie şi au 
cumpărat toate câte au voit şi s-au îmbarcat. Iar celelalte ale lor le-au dat în mâinile 
Mariei Magdalena şi s-au dus. 


11. Moartea mamei. Întâlnirea cu Sfântul Petru 


Pe când se duceau ei la Roma a venit ceasul naşterii ei. Şi a născut un fiu. Și 
născându-l, a murit mama. lar corăbierii voiau să o arunce pe ea în mare. lar 
conducătorul era în mare întristare cu privire la femeia lui şi la copilul lor, ce va 
face adică cu ei. S-a rugat conducătorul de corăbieri să n-o arunce în mare, ci să se 
ducă în vreun munte ca să o îngroape pe ea. Apoi au văzut ieşind din mare un 
munte şi s-au dus acolo. Şi ieşind din corabie au aflat o peşteră mică căci era 
sălbatic muntele, tot numai din piatră, şi n-au putut să sape. Au pus-o pe ea 
deasupra pe stâncă şi pe prunc împreună cu ea. Și plângând cu amar a acoperit-o cu 
mantia lui lăsându-i pe ei în grija Sfintei Maria Magdalena. Şi urcând din nou în 
corabie s-a dus la Roma la Sfântul Petru. Şi i-a povestit lui toate câte a făcut Mania 
Magdalena şi despre femeie şi despre copil şi cum au murit şi cum i-a pus într-o 
peşteră. Dar auzind Sfântul Apostol Petru l-a învăţat pe el despre răbdare şi i-a 
poruncit să nu se întristeze, ci să asculte tot ceea ce i-a poruncit lui Maria 
Magdalena. „Nimic nu li se va întâmpla. Căci ea e moartă, dar trăieşte, fiindcă 
mare este credinţa în Dumnezeu. Pe toate le poate face". Şi multe învăţându-l pe el 
apostolul, a voit conducătorul să se ducă la Ierusalim să se închine la mormântul 
Domnului lisus Hristos. Și s-a dus cu el apostolul Petru. Şi i-a arătat condu- 
cătorului toate locurile pe unde a umblat Domnul, cum a fost răstignit şi a murit şi 
a fost înmormântat şi a înviat şi S-a înălțat la ceruri. 


12. Găseşte pe mamă şi pe fiu vii 


A călătorit conducătorul doi ani. Şi după aceea a vrut să se întoarcă acasă la el, 
apostolul poruncindu-i să se boteze de Maria Magdalena. Conducătorul, urcându- 
se în corabie, şi-a amintit cum a ieşit din ţara lui cu toată bucuria cu femeie şi copil 
şi cum acum se întorcea acasă fără femeie şi fără copil. Vrând Dumnezeu să o 
slăvească pe roaba Lui Maria Magdalena, şi-a amintit conducătorul moartea femeii 
lui şi a pruncului, zicând: „Măcar rămăşiţele lor de le-aş putea afla unde le-am lăsat 
sus, ca să 1 le arăt Măriei Magdalena..." Și prin iconomie dumnezeiească vede 
muntele în mijlocul mării şi hotărăşte să se ducă acolo. „Măcar oasele [...] să le iau. 
Şi plecându-se vede un copil mic jucându-se în mare şi se minunează. Şi copilul 
văzându-i pe ei, fuge, intră în peşteră şi se întinde lângă trupul mamei lui care 
şedea culcată şi acoperită, ca în ceasul în care au pus-o în peşteră. Şi luând 


veşmântul său de deasupra ei o vede pe femeia lui teafără având ochii închişi ca 
adormită. Şi văzând-o pe ea au plâns cu amar şi cu multă frică el şi toţi cei câţi erau 
cu el când au înmormântat-o, cu doi ani în urmă, căci ea era teafără şi cu copilul 
trăind. Plângând toţi, s-a trezit femeia şi a luat lângă ea copilul, iar soţul a căzut la 
pământ cu frică şi cutremur. 


Și a început să o întrebe: „Cum de-ai trăit atâta timp aici?" Bucurându-se, femeia a 
zis că: „Roaba lui Dumnezeu, Maria Magdalena, din ceasul naşterii până acum a 
venit până aici purtându-mi viaţa. Dar şi când te-ai dus la Roma şi la Ierusalim 
eram cu tine împreună cu Maria Magdalena şi cu pruncul. Şi toate câte ţi-a vorbit 
ție Petru şi toate lucrurile pe care ţi le-a arătat, pe toate le-am văzut şi pe toate le- 
am auzit şi le-am văzut cu Maria”. 


13. Moartea şi mutarea moaştelor Sfintei Maria Magdalena 


Acestea auzindu-le conducătorul s-a minunat, a rămas fără grai şi 1 se părea că 
vede o vedenie. Dar luându-i pe ei şi urcând în corabie s-a întors la locul lui. Şi 
aflându-i pe străinii cei săraci şi flămânzi teferi şi cu toată bucuria şi Maria 
Magdalena [...] vestindu-i ei câte au pătimit [...]. „Noi am fost cu tine la Roma şi 
Ierusalim”. 


Și a botezat Maria Magdalena pe conducător cu toată casa lui şi pe toţi cei din 
cetate mici şi mari. Şi făcând biserici şi iconomisind toate spre mântuire şi multe 


învăţându-i, s-a dus şi în alte locuri propovăduind numele lui Hristos. 


Și după aceea s-a dus în Efes şi acolo l-a aflat pe Sfântul loan Teologul şi acolo 
a adormit bine şi cuvios. 


După aceea marele împărat Leon a mutat moaştele ei la Constantinopol în 
mănăstirea Sfântului Lazăr. 


A Domnului nostru lisus Hristos fie slava în vecii vecilor. Amin. 


Sfânta Maria Magdalena în Sinaxare 
Sinaxar Latysev, luna iulie, ziua 22 - Pomenirea Sfintei Maria Magdalena 


1. Acum, pe când Hristos, stăpânul meu îşi săvârşea petrecerea pe pământ potrivit 
omeneştii iconomii, Şi îşi alegea ucenici, şi făcea cele mai multe minuni în toate 
ținuturile, Maria Magdalena era şi ea una dintre cele ce s-au bucurat de acestea. Ea 
provenea din ţinuturile Magdalei din hotarele Siriei. Şi a scos din ea Hristos şapte 
demoni, potrivit cuvântului Evangheliei. Aceasta şi din acest motiv s-a făcut 
ucenică a Stăpânului şi Mântuitorului Hristos şi martoră minunilor Aceluia, s-a 
apropiat de El cu căldură şi dobândind slobozire de demoni, a rămas nedespărțită 
de EI şi s-a arătat slujind lui de atunci şi până la prea curatele Lui Pătimiri. Dar şi 
după ce a fost EI răstignit şi întins în mormânt, cea dintâi aduce miruri şi devine 
mironosiţă. Dar ea, cea dintâi, a văzut şi învierea cea dătătoare de viaţă, împreună 
cu cealaltă Marie, adică cu Maica Domnului, când şi pe înger l-a văzut sâmbătă 
seara târziu. 


2. Cum vom prezenta acum fierbinţeala credinţei ei? Cea care lăsându-le pe toate 
deoparte şi frica, şi nebunia iudaică, şi însăşi moartea, s-a dus iarăşi la mormânt 
dimineaţa şi a văzut doi îngeri în haine albe şezând unul la cap şi altul la picioare 
unde a zăcut trupul lui lisus. Dar îl vede şi pe Domnul însuşi şi îl ia drept 
grădinarul şi se apropie de EI şi întreabă şi aude: „Nu mă atinge" şi celelalte din 
Evanghelie. 


3. Acestea sunt faptele Mariei celei aprinsă de dragostea pentru Hristos şi de 
credinţă, aceste mari daruri prea minunate ale ei şi toate câte o fac pe ea să fie mai 
presus de orice laudă. Căci ce ar fi mai vrednic de laudă decât a petrece aceasta cu 
Hristos, de a vorbi împreună cu El şi de a se ospăta cu EI şi a se bucura de 
cuvintele Aceluia de miere picurătoare, şi mai mult decât atât, a fi slobozită de 
atâtea duhuri necurate şi cea dintâi să vadă învierea Lui? 


4. Totuşi după dumnezeiasca Lui înălţare la ceruri şi după Pogorârea Duhului 
Sfânt, după ce apostolii s-au împrăştiat la neamuri, această minunată şi mare 
Maria, socotind ca nimic şi lungimea drumului şi uitând slăbiciunea femeii, a ajuns 
în grabă la Efes, fiind aproape de Evanghelistul loan Teologul, Fiul tunetului, cel 
ce a căzut cu sinceritate la pieptul Stăpânului, aflându-se împreună cu el, 
împărtăşindu-se şi de propovăduirea şi necazurile şi lanţurile lui şi închisoarea şi 
alte neplăceri. 


5. Dar fundcă şi ea, om fiind, trebuia să slujească obşteştii legi a firii, s-a 
îmbolnăvit şi a murit şi şi-a dat sufletul în mâinile lui Dumnezeu. Iar unii iubitori 
de Hristos au îngropat prea cinstitul ei trup la intrarea în peştera în care au adormit 
cei şapte tineri din Efes, săvârşind multe minuni şi la îngropăciune şi în vremea de 
după aceea. 


6. Şi de ajuns sunt acestea. Merită să tratăm despre mutarea cinstitelor ei moaşte. 
Leon cel mare, împăratul romeilor, cel ce s-a săvârşit întru dreapta credinţă, care 
construise o prea frumoasă mănăstire a dreptului Lazăr, după ce a împodobit-o cu 
tot felul de lucrări meşteşugite, fiind iubitor de sfinți şi iubitor de drepţi şi voind să 
pună moaştele sfinților într-o biserică mai de cinste, mutând pe această mare 
Magdalenă din Efes cu cinste şi cu evlavie, a aşezat-o în această mănăstire şi acum 
este cinstită cu credinţă în ea şi cu multă strălucire, prăznuită fiind cu dor la pome- 
nirile de fiecare an şi prin praznice. 


7. Şi iată puţine din multele fapte ale tale, Maria minunată şi prea cinstită căci tu 
sălăşluindu-te acum în corturile cele nemuritoare şi dănţuind în jurul tronului 
stăpânesc şi făcând rugăciuni pentru lume cere să se dea împăratului nostru cel 
credincios şi ortodox şi tuturor celor vestiți în fapte bune, cele mai mari biruinţe 
împotriva duşmanilor, ajutorul puterii dumnezeieşti împotriva lor, mână puter- 

nică, tare şi vitează, care să răstoarne sfaturile lor, paşnic, cum se cuvine unui 
împărat, strălucind în trofee de biruinţă şi încununat cu izbânzi, bogat în toate 
faptele virtuoase şi vrednice de Împărăţia Cerurilor că lui Hristos Dumnezeul 
nostru se cuvine toată slava şi puterea acum şi pururea şi în vecii vecilor. Amin. 


Sinaxarul Bisericii Constantinopolitane, luna iulie, ziua 22 


1. Pomenirea Sfintei Maria Magdalena mironosiţa care, venind la Hristos, L-a 
urmat pe El. Aceasta era din Magdala din hotarele Siriei. Dar tulburată fund de 
şapte demoni, cu harul lui Dumnezeu s-a slobozit de ei. Şi era ea urmându-L şi 
slujindu-l până la Pătimirile Lui şi mironosiţă a devenit. Şi cea dintâi a văzut 
învierea împreună cu cealaltă Marie, Născătoarea de Dumnezeu, când seara târziu 
a văzut pe înger, iar dimineaţa doi îngeri în haine albe şezând, şi iarăşi pe însuşi 
Domnul, pe care îl socotea că este grădinarul, auzind de la EI: „Nu Mă atinge”. 


Iar după dumnezeiasca şi sfânta înălţare a Mântuitorului Hristos, fiind în Efes la 
Sfântul loan 'Teologul, evanghelistul şi apostolul, acolo a adormit în chip cuvios şi 
a fost înmormântată la intrarea în peştera în care sfinții şi fericiții şapte tineri au 
adormit. 


Apoi în vremea lui Leon cel cu fericit sfârşit, pe când era împăratul nostru, fiind 
mutate sfintele ei moaşte, au fost depuse în Mănăstirea Sfântului Lazăr zidită de el, 
în care se şi săvârşeşte în fiecare an sinaxa ei şi la Curatoriu aproape de Tauros. 


Sfântul Modest, arhiepiscopul Ierusalimului la femeile mironosiţe 


Numărul şapte îl aflăm în Scriptură folosit şi pentru virtute, şi pentru răutate. Pe 
bună dreptate aşadar, Mântuitorul o numeşte Maria pe Magdalena din care a scos 
şapte demoni, pentru ca să alunge pe căpetenia răutăţii din firea omenească. 


Fiindcă spun istoriile că această Marie Magdalena a fost în viaţa ei fecioară. Şi se 
aduce despre acest lucru mărturie în care se vorbeşte despre înalta ei feciorie şi 
curăţie că părea călăilor ei precum cristalul curat. 


Că, zice, după adormirea Stăpânei noastre, Născătoarea de Dumnezeu, plecând în 
Efes la ucenicul iubit, acolo şi-a încheiat alergarea apostolească prin martiriu 
mironosița Maria, nevoind până la sfârşit să se despartă de feciorelnicul Ioan 
evanghelistul. Căci aşa cum Petru este numit pârga apostolilor pentru credinţa 
neclintită pe care o avea în Hristos Piatra, la fel şi aceasta devenind conducătoare 

a uceniţelor, pentru curăţia ei şi dorul pe care îl avea faţă de EI, a fost numită de 
Mântuitorul cu acelaşi nume cu maica Sa. Căci aşa cum corul ucenicilor a urmat 
Stăpânului la fel şi Stăpânei şi Maicii Domnului a urmat corul femeilor uceniţe. 
Căci s-au mirat oarecând ucenicii că vorbea lisus cu o femeie. Este limpede că nu 
avea acest obicei Domnul. 


Dar drumul evanghelicesc al Maicii Stăpânului se săvârşea împreună cu Fiul şi 
Creatorul şi acestea urmându-i ei, slujeau în nevoi din averile lor Stăpânului şi 
ucenicilor. 


Sfântul Fotie al Constantinopolului - întrebarea 218 către Amfilohie 


Ceea ce Hristos, Dumnezeul nostru, a zis Mariei Magdalena care se apropia: „Nu 
Mă atinge, încă nu M-am urcat la Tatăl Meu”, mi se pare mie că este greu de 
înţeles. 


Dar cum oare? După urcarea la Tatăl, atunci mai cu seamă îi va îngădui acesteia 
să-L atingă? Aceasta însă este aşa: Nu îţi este ţie îngăduit să Mă atingi. De ce? 
Căci încă nu îţi par ție a Mă fi urcat la înălțimea Tatălui şi că M-am înălțat la 
vrednicia Firii celei mai presus de fire, ci tu cugeți încă smerit despre Mine, 
apropiindu-te de Mine, şi Mă socoteşti cu nimic mai înalt decât măsurile omeneşti. 


Ceea ce nu numai că nu te face vrednică să te apropii de slava Mea, ci şi departe te 
aşază. 


Și vezi că spunând acel „Nu Mă atinge" a adăugat „, încă nu", dându-i ei nădejdea 
că nu până în sfârşit va fi depărtată de dorul ei, ci că după puţin timp va dobândi 
cele spre care se grăbea. Ca şi cum ar spune: „Cu părerea cu care vii la Mine, nu-ţi 
este permis să te apropii de Mine, nici nu vei dobândi împlinirea dorinţei. Dar dacă 
te vei înălța de la cele smerite prin cugete mai înalte şi cuvenite lui Dumnezeu ţi se 
va îngădui ţie înaintarea şi vei fi învrednicită de lucruri mai mari decât cele pe care 
le-ai nădăjduit". 


Căci ea voia ca şi mai înainte să petreacă cu Stăpânul mai omeneşte şi după chipul 
iconomiei. Căci stând lângă mormânt, multe asemenea făcea şi se gândea, mir 
aducând, lacrimi vărsând, socotind mutare, scularea Lui. 


lar el oprind-o de la acest avânt, şi curățind-o de asemenea închipuiri, încă şi 
arătându-i nepotrivirea lor şi imposibilitatea încercării ei, îi zice: „Nu mă atinge, că 
încă nu M-am suit la Tatăl Meu", adică nu se cuvine să prefer plăcerea ta proniei 
comune şi folosului lumii, nici dorinţa ta necuvioasă, căci în mine este umbrită 
părinteasca dumnezeire şi nu îți mai este îngăduit să te apropu de Mine ca de un 
simplu om. Căci vremea de dinaintea Crucii era dintre cele ale pogorământului şi 
ale smereniei, când îi era îngăduit să te sprijini pe gânduri mai smerite, ca fiind 
odihnită prin ele, şi nu să fii constrânsă să te laşi atrasă de la început şi dintr-odată 
spre cele mai mari şi să cazi. 


Dar acum este vremea celor mai înalte şi dumnezeieşti. Căci moartea fiind înghițită 
de biruinţă este omorâtă, iadul fiind golit de morţii cei din veac, îşi leapădă tirania 
şi strălucite trofee de biruinţă se înalță prin înviere împotriva duşmanilor. 


Trebuie aşadar, ca şi tu să îți înalți mintea la cele mai de sus şi mai cuvenite lui 
Dumnezeu şi să nu mai cauţi la cele de mai înainte, cele ale pogorământului. Nici 
să te mai aştepţi la cele smerite şi să te mai comporţi astfel. Căci reuşind aceasta 
vei găsi de-a gata şi nu printr-o părere greşită ceea ce doreşti. Căci primind cele pe 
care încă nu le-ai primit, le vei înţelege corect şi atunci mai degrabă vei admira ne- 
grăirea înomenirii Mele şi modul cel mai presus de fire şi mai mult decât ţi-am 
spus Eu, şi, de vei avea evlavie smerită, te vei apropia de Mine şi Mă vei atinge şi 
atunci vei arăta faţă de Mine dor şi bunăcuviinţă vrednice de dumnezeirea Mea şi 
de credinţa ta desăvârşită. 


Că femeia nu a fost oprită de la atingerea în sine prin cuvântul de mai înainte, ci 
fiindcă se gândea să se atingă de EI încă având gânduri mărunte şi la pământ 
râvnitoare, stau mărturie clară celelalte două femei care s-au întâlnit cu Stăpânul, 

cărora Cel ce este bucuria tuturor le spune „bucuraţi-vă" şi pe cele desăvârşite cu 
mintea, le lasă să se atingă şi cu mâinile de prea curatele Lui picioare. Dar fiindcă 
deocamdată femeia a fost împiedicată să se atingă, ca nu cumva, păcătuind prin 
râvnă, să cadă în întristare şi gânduri ca acestea - „Cum am fost trecută cu vederea! 
Cum am fost dispreţuită! Cine sunt eu!" - ca să nu alerge la unele ca acestea, 
luându-i-o înainte, Mântuitorul o linişteşte şi zice: „Mergi la fraţii Mei şi spune-le”. 


În două feluri, prin aceste cuvinte, alungă tulburarea gândurilor şi o cheamă pe ea 
la bucurie: unul că o unge pe ea binevestitoare a învierii, şi al doilea că prin aceste 
cuvinte i-a poruncit şi ei cele egale cu ale apostolilor. Căci zice: „Şi spune-le lor: 
Mă voi urca la Tatăl Meu", ca şi cum ar spune: „Nu te întrista că te-am împiedicat 
să te atingi de Mine, căci nu am făcut aceasta trecându-te cu vederea sau dis- 
preţuindu-te, ci firea lucrurilor, rânduiala negrăită a proniei Mele şi iconomiei 
Mele vrea să reţină aceasta pentru toţi. Și nu vei avea nimic mai puţin, dacă nu 
cumva chiar mai mult, contribuind la aceasta şi râvna ta. Căci iată te trimit pe tine 
propovăduitoare la ucenicii Mei, a învierii, şi lor le spun aceleaşi lucruri ca şi ţie 

ca să le ştie, că Mă sui la Tatăl Meu şi să nu mai aibă părerile de mai înainte, 
închipuindu-şi despre mine lucruri smerite şi omeneşti, că adică vom mai petrece 
împreună iarăşi ca mai înainte, să ne adunăm şi să umblăm din loc în loc. 


Dar tu acum priveşte-mă, fiindcă în cuvintele către femeie i-a inclus şi pe fraţi, 
pregătind-o pe ea să creadă prin toate şi să nu primească nimic întristător. Căci Cel 
ce 1-a chemat pe ucenici, după aceea numărând-o şi pe ea între aceia şi 
învrednicind-o de aceleaşi lucruri, a alungat de la ea orice întristare a ei şi tulbu- 
rarea oricărei bănuieli. 


Înţelept foarte şi cuvenit lui Dumnezeu este şi acel „la Tatăl Meu şi la Tatăl 
vostru", prin diferenţă fund arătată şi distanţa, iar prin legătura silabelor făcând mai 
clară diferenţa lucrurilor. lar prin faptul că a vorbit deosebi despre propriul Tată, 
spunând Tatăl Meu, a arătat firea. lar prin faptul că L-a făcut comun, spunând şi 
Tatăl vostru, a făcut cunoscut harul. Pe cât diferă firea de har şi de înfiere, pe atât 
de superioară este şi relaţia după fire a Tatălui cu Fiul Unul Născut faţă de relația 
cu ceilalți, de iubire şi milă. Şi este limpede că Unul Născut este mai mare între 
mulți fii pe care harul i-a născut. De aceea zicând „Tatăl Meu", prin ceea ce îi este 
propriu a distins autenticitatea firii şi zicând „Tatăl vostru" a diferențiat poziția 
care venea din iubire, prezentând înfierea apostolilor. lar Dumnezeul Meu şi 
Dumnezeul vostru, vizează aceeaşi idee şi aceeaşi părere. 


Căci pe de o parte prin Dumnezeul Meu vesteşte înrudirea Unuia şi asumarea a 
ceea ce este propriu, iar pe de altă parte, prin Dumnezeul vostru arată că este 
comun faptul de a fi creaţi, supunerea şi ascultarea multora. Căci este limpede, este 
limpede tuturor că, aşa cum uneori ceea ce este supus şi ceea ce este schimbat sau 
este superior este semnificat prin cuvântul „Meu", tot aşa iarăşi şi ceea ce este egal 
şi înrudit şi autentic este caracterizat prin acelaşi cuvânt. 


Dar eu acestea ţi le-am însemnat ca pe un exemplu poate mai smerit decât 
subiectul, dar nu inferior nevoii epistolei. 


Cinstita mână stângă izvorâloare dle har a Sfintei, slăvitei Mirana iai 


ces întucmai cu Aposlulii Maria Magdalena, cumstituie n binecuvânu SR 
penlzu mănăstirea noastră și o stântă laudă, bizăție si IENUME Perle 
Stântul Munte, dar şi un odor multrinstit al Bisericii lei Hristos, 

Sărbătoarea Sfintei se prăznuieşte în mul strălacit în slânta noastră 
mănăstire pe data de 22 inlie. Sfânta Marisa Magdalena împreună cu Sfântul 
Cuvias Simeon lzvorâtorul de Mir constituie cei doi stâlpi Şi ctiluri aj 
Mănăstiri: Simuonos Petras. Nerwsitatea editării unei cărți are sii cuprind: 
viața, pelrecerea și locul Sfintei Magdalena printre uceniuii lui Hristure, 
atitudinea ei vilejească la Răstignirea și Învierea lui Hristos şi, în şreneral, 
aclivitatea ei apostoleaxă, precum si cele privitoare la cemfuzia Care sa 
făcut ca privire la curălia ei feciorelnică, ne-a preocupat adesrori. 

De acena, arm hotărăl să încredințăm o asemenea Operă leromonahu lui 
Iheologoz, care a consideral ca pe o binecuvântare laptul de a se ucupa 
ştiințitic de un astfel de studiu, cenwvtind izvoan: vrednice de crezare 
Desigur, încercarea în discutie impunea multe dificultă ți, dat fiind faptul că 
mărturiile auntențice din Si ripturi despre viața şi aclivitatea misionară a 


Sfintei sunt limitate şi informatiile corespunzătoare puteau fi extraze 

numai din operele Sfinților Părinți ai Bisericii nuastre şi din mărturul 

autentice ale Tradiții noastre bisericesti, atât cele v echi, câl şi cele mai nui 
Cartea în discuție, Sfinta Maria Magellena. Sfintul onar a Monăatiri 


simonae Petras, credem că prezintă complet imaginea persmalităţii Sfinte. 


Maria Magdalena 
Arhimandritul Elisei, 


Starețul Sfintei Mănăstiri Simanus Petras 

